എന്.സി.പി കേരള ഘടകം യു.ഡി.എഫിലേക്ക്: അന്തിമ തീരുമാനം ഇന്ന് | www.vyganews.com\nഎന്.സി.പി കേരള ഘടകം യു.ഡി.എഫിലേക്ക്: അന്തിമ തീരുമാനം ഇന്ന്\nകോട്ടയം: എന്.സി.പി കേരള ഘടകം യു.ഡി.എഫിലേക്കെന്ന് സൂചന. ഇതു സംബന്ധിച്ച് എന്.സി.പി ദേശീയ അദ്ധ്യക്ഷന് ശരദ് പവാര് അനുമതി നല്‍കിയതായി റിപ്പ...\nകോട്ടയം: എന്.സി.പി കേരള ഘടകം യു.ഡി.എഫിലേക്കെന്ന് സൂചന. ഇതു സംബന്ധിച്ച് എന്.സി.പി ദേശീയ അദ്ധ്യക്ഷന് ശരദ് പവാര് അനുമതി നല്‍കിയതായി റിപ്പോര്‍ട്ടുകളുണ്ട്. മുന്നണി മാറ്റം സംബന്ധിച്ചുള്ള അന്തിമ തീരുമാനം ഇന്ന് ദേശീയ ജനറല് സെക്രട്ടറി പ്രഫുല് പട്ടേലുമായി ഡല്‍ഹിയില് നടക്കുന്ന ചര്‍ച്ചയ്ക്കുശേഷം പ്രഖ്യാപിക്കും.\nകഴിഞ്ഞ ദിവസം ശരദ് പവാറുമായി ടി.പി പീതാംബരനും മാണി സി കാപ്പനും നടത്തിയ ചര്‍ച്ചയിലാണ് ഇതു സംബന്ധിച്ച തീരുമാനമായത്. അതേസമയം എല്.ഡി.എഫ് അനുകൂല നിലപാടില് ഉറച്ചു നില്‍ക്കുന്ന മന്ത്രി എ.കെ ശശീന്ദ്രനെ ഇന്നത്തെ ചര്‍ച്ചയ്ക്ക് വിളിച്ചിട്ടില്ല എന്നതും ശ്രദ്ധേയമാണ്.\nശരദ് പവാറുമായി നടന്ന ചര്‍ച്ചയുടെ തുടക്കത്തില് എല്.ഡി.എഫ് വിടാന് അദ്ദേഹത്തിന് താത്പര്യമില്ലായിരുന്നെങ്കിലും എല്.ഡി.എഫിന്റെ തുടര്‍ച്ചയായ അവഗണന ബോധ്യപ്പെടുത്തിയപ്പോള് സമ്മതം അറിയിക്കുകയായിരുന്നു.\nഎല്.ഡി.എഫ് നല്‍കുന്നതിലും കൂടുതല് പരിഗണന യു.ഡി.എഫ് വാഗ്ദാനം ചെയ്തിട്ടുണ്ടെന്നുള്ളതും പരിഗണനയില് വന്നു. ഞായറാഴ്ചയ്ക്കകം തീരുമാനം അറിയിക്കണമെന്നുള്ള യു.ഡി.എഫിന്റെ ആവശ്യവുംകൂടി കണക്കിലെടുത്താണ് തിരക്കിട്ടുള്ള നടപടി.\nKeywords: NCP, Kerala, LDF, UDF\nwww.vyganews.com: എന്.സി.പി കേരള ഘടകം യു.ഡി.എഫിലേക്ക്: അന്തിമ തീരുമാനം ഇന്ന്


Meera in Tamil version of Kasthuriman - Malayalam Filmibeat\nകസ്തൂരിമാനായി മീര തമിഴിലും\nമലയാളത്തില് അപ്രതീക്ഷിത വിജയം നേടിയ ലോഹിതദാസിന്റെ കസ്തൂരിമാന് തമിഴില് റീമേക്ക് ചെയ്യുന്നു.\nലോഹിതദാസ് തന്നെയാണ് ചിത്രം തമിഴിലും സംവിധാനം ചെയ്യുന്നത്. ലോഹിതദാസ് തമിഴില് സംവിധാനം ചെയ്യുന്ന ആദ്യചിത്രമാണിത്. നായികാ വേഷത്തില് തമിഴില് മുന്‍നിര നായിമാരുടെ കൂട്ടത്തിലേക്ക് ഉയര്‍ന്നുകഴിഞ്ഞ മീരാ ജാസ്മിന് തന്നെ.\nനായകന് തമിഴ് നടനായിരിക്കും. മലയാളത്തില് കുഞ്ചാക്കോ ബോബനായിരുന്നു നായകവേഷം ചെയ്തത്. ഒരു മലയാളിയാണ് തമിഴ് ചിത്രം നിര്‍മിക്കുന്നത്.\nഅസാധാരണമായ പ്രണയബന്ധത്തിന്റെയും ജീവിതയാഥാര്‍ഥ്യങ്ങളുടെയും കഥ പറയുന്ന കസ്തൂരിമാന് മികച്ച പ്രേക്ഷകാഭിപ്രായമാണ് മലയാളത്തില് നേടിയത്. കസ്തൂരിമാനോടൊപ്പം വിഷുവിനിറങ്ങിയ സിദ്ദിക്കിന്റെ ക്രോണിക്ക് ബാച്ചിലറും തമിഴില് റീമേക്ക് ചെയ്യുന്നുണ്ട്.


ശ്വാസകോശത്തെ മാത്രമല്ല ഹൃദയത്തെയും കൊറോണ പിടികൂടും ! കോവിഡ് ഭേദമായവരുടെ ഹൃദയപ്രവര്‍ത്തനത്തില് മാറ്റമുണ്ടായേക്കാം; പുതിയ പഠനങ്ങള് അതീവ ഗൗരവകരം… - Rashtradeepika : Rashtradeepika\nകൊറോണ വൈറസ് ശ്വാസകോശത്തെ മാത്രമല്ല ഹൃദയത്തെയും ഗുരുതരമായി ബാധിക്കുമെന്ന് പുതിയ പഠനം. ഇതു കൂടാതെ വൃക്കകള്,മസ്തിഷ്‌കം തുടങ്ങിയ മറ്റ് അവയവങ്ങളെയും വൈറസ് ബാധിക്കുന്നുവെന്നാണ് പുതിയ പഠനങ്ങളില് കണ്ടെത്തിയിരിക്കുന്നത്.\nകോവിഡ് 19 ഭേദമായ 78 ശതമാനം രോഗികളിലും ഹൃദയത്തിന്റെ പ്രവര്‍ത്തനത്തില് കാര്യമായ വ്യത്യസം കണ്ടെത്തിയിട്ടുണ്ടെന്ന് ജര്‍മനിയില് നടത്തിയ ഒരു പഠനത്തില് പറയുന്നു.\nരോഗം ഭേദമായ നൂറില് 76 പേരുടെയും ഹൃദയത്തിന് ഒരു ഹൃദയാഘാതം ഉണ്ടായതുപോലെയുള്ള ലക്ഷണങ്ങള് ഉണ്ടായിരുന്നതായി പഠനത്തില് പറയുന്നു. ജര്‍മനിയില് തന്നെ നടത്തിയ രണ്ടാമത്തെ പഠനത്തിലും കണ്ടെത്തിയത് കോവിഡ് ബാധിച്ച് മരിച്ചവരിലെ പകുതിയിലേറെ പേര്‍ക്കും ഹൃദയത്തില് വലിയ തോതില് കൊറോണ വൈറസ് സാന്നിധ്യം ഉണ്ടായിരുന്നുവെന്നാണ്.\nഎന്നാല്, ഹൃദയത്തിനുണ്ടാകുന്ന ഈ പരിക്ക് എത്രകാലം നീണ്ടുനില്‍ക്കും, പക്ഷാഘാതമോ മറ്റ് ജീവന് ഭീഷണിയാകാനിടയുള്ള ഹൃദയസംബന്ധമായ പ്രശ്‌നമോ ഉണ്ടാകാനിടയുണ്ടോ തുടങ്ങിയവയെ സംബന്ധിച്ചൊന്നും കൃത്യമായ വിവരങ്ങള് ലഭ്യമായിട്ടില്ല.\nഫ്രാങ്ക്ഫര്‍ട്ട് യൂണിവേഴ്‌സിറ്റി ഹോസ്പിറ്റലിലെ ഗവേഷകര് നടത്തിയ ആദ്യ പഠനത്തില് കോവിഡ് ഭേദമായ നൂറുപേരുടെ ഹൃദയാരോഗ്യത്തെക്കുറിച്ചാണ് വിലയിരുത്തിയത്. ഈ ഗ്രൂപ്പില് കൊറോണ വൈറസ് ബാധിക്കുന്നതിന് മുന്‍പ് ആരോഗ്യവാന്‍മായിരുന്ന അമ്പത് പേരാണ് ഉണ്ടായിരുന്നത്. മറ്റൊരു 50 പേര്‍ക്ക് ഹൃദയസംബന്ധമായ അപകടസാധ്യതകള് ഉണ്ടായിരുന്നു.\nകോവിഡ് മുക്തരായ നൂറില് 78 പേരുടെയും എം.ആര്.ഐ. സ്‌കാനില് ഹൃദയത്തിന് പ്രശ്‌നങ്ങളുണ്ടായതിന്റെ ലക്ഷണങ്ങള് ഗവേഷകര് കണ്ടെത്തി. ഹൃദയാഘാത സമയത്ത് ഉണ്ടാകുന്ന ട്രോപ്പോനിന് എന്ന പ്രോട്ടീന് നില 76 ശതമാനം പേരിലും വലിയ അളവില് ഗവേഷകര് കണ്ടെത്തി.\nഗവേഷണത്തില് പങ്കെടുത്ത അറുപതു പേരില് കൊറോണ വൈറസ് ബാധിച്ച് 71 ദിവസത്തിന് ശേഷവും ഹൃദയത്തില് അണുബാധ കണ്ടെത്തി. ഹാംബര്‍ഗിലെ യൂണിവേഴ്‌സിറ്റിയിലെ ഹാര്‍ട്ട് ആന്‍ഡ് വാസ്‌കുലാര് സെന്ററിലെ ഗവേഷകരാണ് രണ്ടാമത്തെ പഠനം നടത്തിയത്.\nകൊറോണ വൈറസ് ബാധിച്ച് മരണമടഞ്ഞ 39 പേരിലും ഹൃദയപ്രശ്‌നങ്ങള് പഠനസംഘം തിരിച്ചറിഞ്ഞു. എന്നാല് ഹൃദയത്തിനുണ്ടാകുന്ന കടുത്ത വൈറല് അണുബാധയായ അക്യൂട്ട് മയോകാര്‍ഡിറ്റിസ് ഇവരില് കണ്ടെത്തിയില്ല. പക്ഷേ, ഹൃദയത്തില് വൈറസ് എത്തിച്ചേര്‍ന്നതായുള്ള ലക്ഷണങ്ങള് ഗവേഷകര് തിരിച്ചറിഞ്ഞിട്ടുണ്ട്.\nകോവിഡ് ബാധിച്ച 24 രോഗികളുടെ ഹൃദയപേശികളില് വൈറസിനെ ശാസ്ത്രജ്ഞര് കണ്ടെത്തിയിട്ടുണ്ട്. 16 പേരുടെ ഹൃദയത്തില് കൊറോണ വൈറസ് വലിയ അളവിലുള്ളതായി ഗവേഷകര് കണ്ടെത്തി. രോഗിയുടെ മരണം വരെയും ഈ വൈറസ് ഹൃദയപേശികള്‍ക്കുള്ളില് പെരുകിക്കൊണ്ടിരുന്നതിന്റെ തെളിവുകളും പഠനസംഘത്തിന് ലഭിച്ചു.\nകോവിഡ് രോഗികളില് ഹൃദയസംബന്ധമായ പ്രശ്‌നങ്ങള് ഉള്ളതായി യു.എസിലെ ഡോക്ടര്‍മാരും നിരീക്ഷിച്ചിട്ടുണ്ട്. എന്നാല് ഉയര്‍ന്ന രക്തസമ്മര്‍ദ്ദത്തിന്റെയോ ഹൃദയാഘാതത്തിന്റെയോ പക്ഷാഘാതത്തിന്റെയോ അപകടസാധ്യതകള് ഇല്ലാത്ത ചെറുപ്പക്കാരിലും കൊറോണ വൈറസ് ബാധിച്ച ശേഷം ഈ പ്രശ്‌നങ്ങള് ഭയാനകമാകും വിധം ഉയര്‍ന്നിട്ടുണ്ട്.\nഇതേത്തുടര്‍ന്ന് കൂടുതല് പഠനങ്ങള് നടത്തുന്നുണ്ടെന്നും അതില് നിന്നു ലഭിക്കുന്ന ഫലങ്ങളും സമാനമാണെങ്കില് കോവിഡ് എന്ന മഹാമാരി ഹൃദയപ്രശ്‌നങ്ങള്‍ക്കും വഴിയൊരുക്കിയേക്കുമെന്ന നിഗമനത്തില് എത്തേണ്ടിവരുമെന്നും പ്രമുഖ ഹൃദ്രോഗ വിദഗ്ധര് അഭിപ്രായപ്പെട്ടിട്ടുണ്ട്.


ഫാൻസോൺ : ഇയാൻ ഹ്യൂം | Fanport | Fanzone News Malayalam\nഡി യോങ് ലോകത്തെ ഏറ്റവും മികച്ച താരങ്ങളിൽ ഒരാൾ, ടീമിൽ നിലനിർത്താൻ തന്നാലാവുന്നത് ചെയ്യും…\nHome Others Fanzone ഫാൻസോൺ : ഇയാൻ ഹ്യൂം\nഫാൻസോൺ : ഇയാൻ ഹ്യൂം\nJuly 25, 2017 - 6:59 PM\nഇയാൻ ഹ്യൂം, കേരളത്തിലെ ഫുട്ബാൾ പ്രേമികൾ എന്നും ഓർക്കാൻ കൊതിക്കുന്ന കളിക്കാരൻ, എല്ലാ കേരളീയരും എന്നും തങ്ങളുടെ ടീമിൽ കളിക്കണമെന്ന് ആഗ്രഹിക്കുന്ന കളിക്കാരിൽ ഒരാളാണ് .\nISl ആദ്യ സീസണിൽ ഒന്നും അല്ലാതിരുന്ന ബ്ലാസ്‌റ്റേഴ്‌സ് ടീമിനെ ഫൈനൽ വരെ എത്തിക്കുകയും ടൂർണമെന്റിൽ മികച്ച കളിക്കാരൻ ആവുകയും ചെയ്തതോടെ കാണികളുടെ കണ്ണിലുണ്ണിയായി മാറി. മാത്രമല്ല ഫുട്ബോളിൽ തന്റെ തിരിച്ച് വരവ് കൂടി നടത്തുകയും ചെയ്തുഇയാൻ ഹ്യൂം. ഫുട്ബോളിൽ കേരളകർക്കുള്ള പാഷൻ വേറെ ഒരുആർക്കും ഇല്ല എന്നത് ഏവരും അറിഞ്ഞ സത്യമാണ് . നമ്മൾ ഒരാളെ നെഞ്ചോട് ചെറുത്തു സ്നേഹിക്കാൻ തുടങ്ങിയാൽ നമ്മുടെ സ്നേഹം അവർക്ക് മനസിലാക്കാൻ കഴിഞ്ഞാൽ അവർക്ക് ഒരിക്കലും നമ്മെ മറക്കാൻ കഴിയില്ല.\nഎന്നാൽ രണ്ടാം സീസണിൽ തന്റെ ഇഷ്ട്ട ടീമിന്റെ ജേഴ്സി അണിയാൻ കാത്തിരുന്ന ഇയാൻ ഹ്യൂം ബ്ലാസ്റ്റേഴ്‌സ് മാനേജ്‌മെന്റ് അത്ലറ്റികോക്ക് താരത്തെ വിട്ട് കൊടുക്കുന്നകാഴ്ചയാണ് കണ്ടത്. ക്ലബ്ബ് മാറ്റം നടന്നതിന് ശേഷം ഹ്യൂം പറഞ്ഞ വാക്കുകൾ ഇന്നും മനസിൽ മായാതെ നിൽക്കുന്നുണ്ട്, ഞാൻ കേരളത്തിന്റെ വിളിക്കായി അവസാന നിമിഷം വരെ കാത്തിരുന്നു നിർഭാഗ്യവശാൽ ടീമിലേക് പരിഗണിച്ചില്ല, ഇത് കേൾക്കുമ്പോൾ നമുക് അളക്കാൻ കഴിയും കാനഡ എന്ന രാജ്യത്തിന്റെ ഒരു കളിക്കാരൻ ഇന്ത്യയിലെ ഫുട്ബോളിലെ അതികയകരായ കേരള ഫാൻസിന്റെ സ്നേഹം നല്ലത് പോലെ തിരിച്ചറിയാൻ കഴിഞ്ഞു എന്നത്.\nഅവിടം കൊണ്ട് തീരുന്നില്ല ബ്ലാസ്റ്റേഴ്‌സ് ഫാൻസിനോട് ഉള്ള സ്നേഹം. അത്ലറ്റികോക്ക് വേണ്ടി കളിച്ചപ്പോഴും തന്നെ തനാക്കിയ കേരള ബ്ലാസ്റ്റേഴ്‌സ് ടീമിന്റെ സ്വന്തം കാണികൾക് മുന്നിൽ ഒരിക്കൽ കൂടി വരാൻ അവൻ ആഗ്രഹിച്ചു. ഒറ്റയ്ക്ക് വരനല്ല ആഗ്രഹിച്ചത് മറിച്ച് തന്റെ കുടുംബത്തെയടക്കം കേരളത്തിന്റെ മണ്ണ് കാണിക്കാൻ തീരുമാനിക്കുകയായിരുന്നു. ഹുമേട്ടനെ ഞങ്ങൾ നിങ്ങളോട് എത്ര നന്ദി പറഞ്ഞാലും മതിയാവില്ല നിങ്ങൾ ഞങ്ങളോട് കാണിക്കുന്ന സ്നേഹം എങ്ങനെ തിരിച്ച് നൽകും എന്നത് എത്ര ആലോചിച്ചിട്ടും പിടി കിട്ടുന്നില്ല.\nപുതിയ സീസൺ തുടങ്ങാൻ ഇരിക്കെ ഞങ്ങൾക്ക് ഏറ്റവും സന്തോഷം നൽകിയ വാർത്ത നിങ്ങളുടെ തിരിച്ച് വരവായിരുന്നു. നിങ്ങൾ കേരളത്തിന്റെ കൊമ്പന്മാരുടെ ജേഴ്സി അണിയാൻ ആഗ്രഹിച്ചപ്പോൾ അതിനേകളേറെ ഞങ്ങൾ ആഗ്രഹിച്ചിരുന്നു വീണ്ടും കേരളത്തിന്റെ മണ്ണിൽ മഞ്ഞ ജേഴ്സിയിൽ കുളിച്ചാടാൻ ഹുമേട്ടൻ ഉണ്ടകണേ എന്ന്. സാധരണ ഫാൻസിന്റെ ആഗ്രഹം കണക്കിൽ എടുക്കാത്ത മാനേജ്‌മെന്റ് പക്ഷെ ഞങ്ങളുടെ ആഗ്രഹം നിറവേറ്റി തന്നു. അതും പുണെ ടീം നല്ലൊരു ഓഫാർ മുന്നിൽ വെച്ചിട്ട് അതിനെ തട്ടി എറിഞ്ഞ് കൊമ്പന്മാർക് വേണ്ടി കളിക്കാൻ നിങ്ങൾ കാണിച്ച മാസ് പറഞ്ഞറിയിക്കാൻ കഴിയില്ല.\nഇതുവരെ നടന്ന ISLലെ എല്ലാ സീസണിലും ഏറ്റവും നന്നായി കളിച്ച കളിക്കാരൻ ആരാണെന്നതിൽ യാതൊരു സംശയവുമില്ലാതെ പറയാൻ കഴിയുന്ന കളിക്കാരൻ ഹ്യൂമേട്ടനാണ്. പ്രായത്തെ തോൽപ്പിക്കുന്ന കളി എന്നും കാണികൾക് ആവേശം നൽകി കൊണ്ടേയിരുന്നു. ഡിഫെൻസിലും മിഡിലും അറ്റാക്കിങ് എല്ലാത്തിലും ജിന്നിനെ പോലെ പാറി പറന്നു കളിച്ചത് എന്നും കാണാൻ കഴിഞ്ഞു. വരുന്ന സീസണിൽ നിങ്ങളുടെ കുതിപ്പിനായി ഞങ്ങൾ കേരളത്തിന്റെ ആരാധകർ കാത്തിരിക്കുന്നു.\nPrevious articleബ്ലാസ്റ്റേഴ്സിലെ നോർത്ത് ഈസ്റ്റ് സാന്നിദ്ധ്യത്തിന് റെനിയുടെ വ്യക്തമായ മറുപടി\nNext articleചെൽസിയെ തകർത്ത് ബയേൺ മ്യുണിക്ക്


Emalayalee.com - കുവൈത്തില് കൊറോണ ബാധികരുടെ എണ്ണം 45 ആയി; ശക്തമായ പ്രതിരോധ നടപടികളുമായി സര്‍ക്കാര്\nകുവൈത്ത് സിറ്റി : കൊറോണ വൈറസ് ബാധിതരുടെ എണ്ണം 45 ആയി വര്‍ധിച്ചതായി ആരോഗ്യ മന്ത്രാലയം അറിയിച്ചു. 1675 പേരില് നിന്നെടുത്ത സാമ്പിളില് നിന്നാണ് ഇത്രയും കേസുകള് റിപ്പോര്‍ട്ട് ചെയ്തതെന്ന് പൊതുജനാരോഗ്യകാര്യ അസിസ്റ്റന്റ് അണ്ടര്‍സെക്രട്ടറി ഡോ. ബുത്തൈന അല് മുദഫ് പറഞ്ഞു.\nലോകാരോഗ്യ സംഘടനയുടെ പ്രോട്ടോകോള് അനുസരിച്ചാണ് ചികില്‍സകള് നല്‍കുന്നത്. ഇറാനില് നിന്നും തിരിച്ചെത്തിയവര്‍ക്ക് മാത്രമാണു ഇതുവരെ വൈറസ് ബാധിച്ചിരിക്കുന്നതെന്നും ഇവരെല്ലാവരും ആരോഗ്യ മന്ത്രാലയത്തിന്റെ കര്‍ശന നിരീക്ഷണത്തിലാണെന്നും അധികൃതര് പറഞ്ഞു. ആരുടേയും ആരോഗ്യനില ഗുരുതരമല്ല. അതിനിടെ എനിയും നാനൂറോളം കുവൈത്തികള് ഇറാനില് കുടുങ്ങി കിടക്കുകയാണെന്ന റിപ്പോര്‍ട്ടുകളും വരുന്നുണ്ട്.\nവിമാനത്താവളങ്ങളില് എത്തുന്ന യാത്രക്കാരെ ശക്തമായ മെഡിക്കല് പരിശോധനകള് നടത്തിയതിനു ശേഷമാണ് പുറത്തു വിടുന്നത്. സംശയം തോന്നുന്നവരെ അരോഗ്യ വകുപ്പ് ചികില്‍സാ കേന്ദ്രങ്ങളിലേക്ക് മാറ്റുന്നുണ്ടെന്ന് അല് മുദഫ് പറഞ്ഞു. അതോടപ്പം രാജ്യത്ത് വൈറസിന്റെ വ്യാപനം തടയുന്നതിന് ആവശ്യമായ എല്ലാ മുന് കരുതലുകളും പ്രതിരോധ മാര്‍ഗങ്ങളും സ്വീകരിച്ചതായും ലോകാരോഗ്യ സംഘടനയുടെയും അന്താരാഷ്ട്ര ആരോഗ്യ സംഘടനകളുടെയും സഹായം തേടിയതായും ആരോഗ്യ മന്ത്രാലയത്തിന്റെ വക്താവ് ഡോ. അബ്ദുള്ള അല് സനദ് അറിയിച്ചു.


4malayalees - കോവിഡ് വ്യാപനത്തെ തുടര്‍ന്ന് ഏര്‍പ്പെടുത്തിയ ലോക്ക്ഡൗണില് കൂടുതല് പുരുഷന്മാര് ഗാര്‍ഹിക പീഡനത്തിനിരയായെന്ന് റിപ്പോര്‍ട്ട്\nകോവിഡ് വ്യാപനത്തെ തുടര്‍ന്ന് ഏര്‍പ്പെടുത്തിയ ലോക്ക്ഡൗണില് ഭൂട്ടാനില് പുരുഷന്‍മാര്‍ക്കെതിരെയുള്ള 36 ഗാര്‍ഹിക പീഡനക്കേസുകള് രജിസ്റ്റര് ചെയ്തതായി റിപ്പോര്‍ട്ടുകള്. എന്.ജി.ഒ സംഘടനയായ റിന്യൂവും ദേശീയ വനിത ശിശു കമ്മീഷനാണ് ഈക്കാര്യം റിപ്പോര്‍ട്ട് ചെയ്തിരിക്കുന്നത്.\nശാരീരികവും വൈകാരികവും സാമ്പത്തികവുമായ പീഡനങ്ങളാണ് പുരുഷന്മാര്‍ക്കെതിരെ ഉണ്ടായത്. പല പുരുഷന്മാരും നാണക്കേട് ഭയന്ന് നിയമപരമായി മുന്നോട്ടുവരുന്നില്ലെന്നാണ് സംഘടന പറയുന്നത്. സ്ത്രീകള് കൂടുതല് ഇരകളാകുന്നതിനാല് അവരിലാണ് ശ്രദ്ധ കേന്ദ്രീകരിക്കുന്നതെന്നും സംഘടന പറയുന്നു.\nഒരു സംഭവത്തില് ഗാര്‍ഹിക പീഡനത്തിന് ഭാര്യ ഭര്‍ത്താവിനെതിരെ കേസ് കൊടുത്തു. എന്നാല് അന്വേഷണത്തില് പുരുഷനാണ് ആക്രമണത്തിനിരയായതെന്ന് തെളിഞ്ഞെന്ന് സംഘടനയുടെ പ്രവര്‍ത്തകന് പറയുന്നു. ചിലര് നിയമ സഹായം തേടി. പുരുഷന്മാര്‍ക്കെതിരെ 16 കേസുകളാണ് റിന്യൂ രജിസ്റ്റര് ചെയ്തത്. ബാക്കി കേസുകള് ദേശീയ വനിത ശിശു കമ്മീഷനും റിപ്പോര്‍ട്ട് ചെയ്തിട്ടുണ്ട്.പരാതിക്കാര്‍ക്ക് മുന്നോട്ടുവരാനുള്ള ധൈര്യം നല്‍കുമെന്നും സംഘടന പറയുന്നു.


Sudinam Online | Malayalam news website from Kannur News Paper Sudinam Kannur Charamam – Page 13 – Sudinam Online | Malayalam news website from Kannur News Paper Sudinam Kannur.\nതലശ്ശേരി: വടക്കുമ്പാട് പുതിയ റോഡിന് സമീപം തൊടുവയില് മേപ്പാടന് അനന്തന് (86) അന്തരിച്ചു. സജീവ കോണ്‍ഗ്രസ് പ്രവര്‍ത്തകനും, ജനശ്രീ എരഞ്ഞോളി മണ്ഡലം ഭാരവാഹിയും, ആര്‍ഷ പോഷിണി വായനശാല സ്ഥാപകാംഗവുമായിരുന്നു. ഭാര്യ: വിശാലാക്ഷി. മക്കള്: വിനോദ്, മനോജ്, ബിന്ദു, ദിലീപ്, ദീപേഷ.് മരുമക്കള്: സുധന് (റിട്ട. കെ.എസ്.ഇ.ബി), തേജ, സീന, സൗമ്യ, ലിജി.\nതലശ്ശേരി: പാലിശ്ശേരിയിലെ തുവ്വക്കോട് വീട്ടില് റാബിയ (76) അന്തരിച്ചു. ഭര്‍ത്താവ് വി ഇബ്രാഹിം. മക്കള്: താജുദ്ദീന്, ഷാജഹാന്, തജ്‌വീര് (മസ്‌കറ്റ്), ശാഹിദ, ആയിഷ, മറിയു, ബീബി, സൗജത്ത്. മരുമക്കള്: ഖാദര്, മൊയ്തു, ഗഫൂര്, ഷര്‍ഫുദ്ദീന്, ഫൗസിയ, ഫാസില, ബുഷറ, പരേതനായ റഫീഖ്.\nതെരൂര്: തെരൂരിലെ മുക്കള്ളില് ജാനകി അമ്മ (90) അന്തരിച്ചു. മക്കള്: ദാമോദരന്, പ്രകാശന്. മരുമക്കള്: സരോജിനി, പ്രസന്ന.\nവളപട്ടണം: പാലോട്ടുവയല് 110 കെ വി സബ്്‌സ്‌റ്റേഷന് സമീപം എ പി ഹൗസില് കെ പി താജുദ്ദീന് (55) അന്തരിച്ചു.\nകൂത്തുപറമ്പ്: ആമ്പിലാട് ചാലില് മുക്കില് ശ്രീസദനില് പി നാരായണന് നമ്പ്യാര്(83) അന്തരിച്ചു. ഗവ. പ്രസ് റിട്ട. ജീവനക്കാരനാണ്. ഭാര്യ: ലക്ഷ്മി. മക്കള്: രാജ് നാരായണന്, ഷീന. മരുമക്കള്: രതീഷ്, ശ്യാമ. സഹോദരങ്ങള്: ജാനകി, മാധവന് നമ്പ്യാര്, പരേതരായ കൃഷ്ണന്, ലക്ഷ്മി.\nകണ്ണൂര്: ചൊവ്വ ധര്‍മ്മസമാജത്തിന് സമീപം സദയം ഭവനില് പി എം സുജനന് (59) അന്തരിച്ചു. സംസ്‌കാരം ഇന്ന് വൈകുന്നേരം 4.30ന് പയ്യാമ്പലം ശ്മശാനത്തില് നടക്കും. കോഴിക്കോട് ജില്ലാ വനിതാ ക്ഷേമ ഓഫീസറും ട്രാക്ക് കണ്ണൂരിന്റെ എക്‌സിക്യൂട്ടീവ് മെമ്പറുമായ പി എം സൂര്യയാണ് ഭാര്യ. മക്കള്: സൗരഭ് (ബംഗലൂരു), ദിഗ്ജയ് (കണ്ണൂര് വിമാനത്താവളം). സഹോദരങ്ങള്: സത്യഭാമ, സുഷേണന്, സുദര്‍ശന്, സുയാരു, സുഹാസിനി, പരേതനായ സുധീഷ്ണന്.\nമയ്യില് : സി പി എമ്മിന്റ പഴയകാല പ്രവര്‍ത്തകന് കണ്ടക്കൈ ചാലവയലില് കെ വി കുഞ്ഞിക്കണ്ണന് (88) അന്തരിച്ചു. ഭാര്യ പരേതയായ ജാനകി. മക്കള്: കെ വി രവീന്ദ്രന്, കെ വി വിജയന്, കെ വി ശോഭന, കെ വി പ്രേമരാജന്, കെ വി മനോഹരന്, കെ വി ഉഷ. മരുമക്കള്: ജയന് അഴിക്കല്, ബാലകൃഷ്ണന് കീഴാറ്റൂര്, സതി ഏഴോം, വി വിഅനിത, പി.രാജമണി മാലോട്ട്,പ്രേമജ.സംസ്‌ക്കാരം ഇന്ന്4മണിക്ക് കണ്ടക്കൈ പൊതുശ്മശാനത്തില്.\nകണ്ണൂര്: പരേതരായ കണ്ടോത്താന്‍കണ്ടി സുകുമാരന്റെയും കോമത്ത് ശാരദയുടെയും മകള് കോമത്ത് പാണ്ട്യാല ജയശ്രീ (71) അന്തരിച്ചു. ഭര്‍ത്താവ്: കെ പി രവീന്ദ്രന്. മകന്: നീരജ്. മരുമകള്: മിനി. സഹോദരങ്ങള്: രമണി, പ്രസന്ന, പ്രഭാവതി, പരേതരായ പ്രേമരാജന്, പ്രേമജ.


ബിജെപിയിലേക്ക് സുരേന്ദ്രന് ക്ഷണിച്ചു; നിരസിച്ചു; വെളിപ്പെടുത്തി മുന് മേയര്\nസ്വന്തം ലേഖകൻ February 23, 2021 01:47 PM IST\nബിജെപിയിലേയ്ക്കില്ലെന്ന് വ്യക്തമാക്കി കോഴിക്കോട് കോര്‍പ്പറേഷന് മുന് മേയര് തോട്ടത്തില് രവീന്ദ്രന്. ബിജെപി സംസ്ഥാന പ്രസി‍ഡന്‍റ് കെ. സുരേന്ദ്രന് ക്ഷണിച്ചെങ്കിലും നിരസിക്കുകയായിരുന്നുവെന്ന് മുന് മേയര് മനോരമ ന്യൂസിനോട് പറഞ്ഞു. എന്നാല് തോട്ടത്തില് രവീന്ദ്രനുമായി കൂടിക്കാഴ്ച്ച നടത്തുക മാത്രമാണ് ചെയ്തതെന്നും പാര്‍ട്ടിയിലേയ്ക്ക് ക്ഷണിച്ചില്ലെന്നും കെ. സുരേന്ദ്രന് വ്യക്തമാക്കി.\nരണ്ടുമാസം മുമ്പ‌ാണ് കോഴിക്കോട് മുന് മേയര് തോട്ടത്തില് രവീന്ദ്രനുമായി കെ. സുേരന്ദ്രന് കൂടിക്കാഴ്ച്ച നടത്തിയത്. പാര്‍ട്ടിയിലേയ്ക്ക് ക്ഷണിച്ചെങ്കിലും അതിനോടുള്ള മുന്‍മേയറുടെ പ്രതികരണം ഇങ്ങനെയായിരുന്നു: വിശ്വാസിയായ പാര്‍ട്ടി അംഗമായി തുടരും.\nഎന്നാല് തോട്ടത്തില് രവീന്ദ്രനുമായി നടത്തിയ കൂടിക്കാഴ്ച്ചയ്ക്ക് പിന്നില് സൗഹൃദം മാത്രമാണുള്ളതെന്നും അദ്ദേഹത്തെ ബിജെപിയിലേയ്ക്ക് ക്ഷണിച്ചിട്ടില്ലെന്നുമാണ് കെ. സുരേന്ദ്രന്‍റെ വാദം. കണ്ടിരുന്നു. അങ്ങനെ എത്രയോ പേരെ കാണുന്നുവെന്നും സുരേന്ദ്രന്.\n1998, 2000, 2015 കാലയളവില് കോഴിക്കോട് മേയറായി തിളങ്ങിയ ആളാണ് തോട്ടത്തില് രവീന്ദ്രന്. 98ല് എ.കെ. പ്രേമജം പാര്‍ലമെന്‍റ് തിരഞ്ഞെടുപ്പില് മല്‍സരിക്കാന് പോയപ്പോഴാണ് ആദ്യമായി മേയര് കുപ്പായമണിഞ്ഞത്. പിന്നീട് 2000 മുതല് 2005 വരെയും മേയറായി. 2015 ല് വികെസി മമ്മദ് കോയ നിയമസഭയിലേയ്ക്ക് പോയതോടെ വീണ്ടും മേയര് പദവി തോട്ടത്തിലിനെ തേടിയെത്തി. ഇക്കുറി അദ്ദേഹം നിയമസഭാ തിരഞ്ഞെടുപ്പില് മല്‍സരിക്കുമെന്നും അഭ്യൂഹങ്ങളുണ്ട്.


Housesurgeoncy diaries: പ്രേമലേഖനം\nഎം.ബി.ബി.എസ് മൂന്നാം വർഷത്തിലെ സൈക്യാട്രി പോസ്റ്റിങ്ങ് ആദ്യ ദിവസം. സൈക്യാട്രി പോസ്റ്റിങ്ങ് തുടങ്ങുന്നതിൻറെ ഒരു ത്രിൽ മനസ്സിൽ തളം കെട്ടി നിൽക്കുന്നു. മനസ്സ് എന്ന് പറയുന്നത് അനന്തവും അജ്ഞാതവും ആണെന്നും ഒരു പ്രഹേളിക ആണെന്നും ഒക്കെ കേട്ടിട്ടുണ്ട്. എന്താണ് സംഭവം എന്ന് ആദ്യമായിട്ട് അറിയാൻ പോവുകയാണ്. ഇതിന് മുൻപ് സൈക്യാട്രിയിൽ ആകെയുള്ള exposure പ്രിയദർശൻറെ താളവട്ടം, കെ. മധുവിൻറെ അടിക്കുറിപ്പ് എന്നിവ മാത്രമാണ്. ആകെ അറിയാവുന്ന സൈക്യാട്രിസ്റ്റ് മണിചിത്രതാഴിലെ ഡോ. സണ്ണി മാത്രം.\nഅങ്ങനെ ഞാൻ ആദ്യം തന്നെ സൈക്യാട്രി ലെക്ചർ ഹാള്ളിൽ എത്തി സ്ഥലം പിടിച്ചു. ( ഏതൊരു ആണ്‍കുട്ടിയെയും പോലെ ഏറ്റവും പുറകിലെ സീറ്റിൽ :-) ) ക്ലാസ്സ് ആരംഭിച്ചു. സൈക്യാട്രിയുടെ introduction അല്ലേ. ഞാൻ ആകാംഷയോടെ കേട്ടിരുന്നു. കുറച്ചു കഴിഞ്ഞപ്പോൾ ലെക്ചർ ഹാളിനോടു ചേർന്നുള്ള സൈക്യാട്രി പെണ്ണുങ്ങളുടെ വാർഡിൽ നിന്ന് ഉറക്കെ ആരോ സംസാരിക്കുന്ന ശബ്ദം. ഒന്നും വ്യക്തമല്ല. ഞാൻ ക്ലാസ്സിൽ ശ്രദ്ധിക്കാൻ ശ്രമിച്ചെങ്കിലും ആ ശബ്ദം ഉറക്കെ ആയി കൊണ്ടിരുന്നു. അധികം പ്രായം ഒന്നും ഇല്ലാത്ത ആരോ ആണ്.ഏറ്റവും പുറകിൽ ഡോറിനോട് ചേർന്നുള്ള കസേരയിൽ ഇരികുന്നത് കൊണ്ടാവാം എൻറെ ശ്രദ്ധ തിരിയാൻ കാരണം.\n"എന്നെ വിടു അമ്മ. ഞാൻ ഒന്ന് നടന്നിട്ട് വരാം. ഈ അമ്മ എന്തൊരു സാധനമാ. ഒന്നിനും സമ്മതിക്കില്ല.." അങ്ങനെ ഒരു അമ്മയും മോളും തമ്മിലുള്ള സംഭാഷണം ആണെന്ന് മനസിലായി. ഇനി അമ്മയ്ക്ക് ആണോ മോൾക്കാണോ വട്ട് എന്ന് കണ്ടു പിടിക്കണം.\nപക്ഷെ അതൊക്കെ കണ്ടു പിടിക്കും മുൻപേ. ആള് ലെക്ചർ ഹാളിൻറെ പുറത്തു എത്തി.\n"ആരാടാ അകത്തു ക്ലാസ്സ് എടുക്കുന്നെ?" ഒടുവിൽ ക്ലാസ്സിലെ എല്ലാവരുടെയും ശ്രദ്ധ അവർ പിടിച്ചെടുത്തു. പഠിപ്പിച്ചു കൊണ്ടിരുന്ന സാർ മാത്രം ' ഇതൊക്കെ നമ്മൾ എത്ര കണ്ടതാണേന്ന' മട്ടിൽ ക്ലാസ്സ് തുടർന്നു.\n"എനിക്കും ക്ലാസ്സ് കേൾക്കണം അമ്മ. എന്നെ വിട്. എത്ര നാളായി ഒരു ക്ലാസ്സ് കേട്ടിട്ട്. എനിക്ക് ഇപ്പോ ക്ലാസ്സിൽ കേറണം." ഡയലോഗ് തീർക്കും മുൻപ് അവൾ ക്ലാസ്സിനുള്ളിൽ കേറി.\nപെട്ടന്ന് സാർ, "ഇതാരാ ജിൻസിയോ? ക്ലാസ്സിനു കേൾക്കണോ ഇരുന്നോളു."\nഅവൾ നല്ല മാന്യയായി എൻറെ തൊട്ടടുത്ത കസേരയിൽ ഇരുന്നു. സാർ നിർവികാരനായി ക്ലാസ്സ് തുടർന്നു.\nകണ്ടാൽ അല്പം വണ്ണം കൂടുതൽ ആണേലും സ്കൂളിൽ പഠിക്കുന്ന പ്രായമേ കാണു. നല്ല കുട്ടി ഒന്നും മിണ്ടാതെ ഇരുന്നു ക്ലാസ്സ് കേട്ടു.\nകുറച്ചു കഴിഞ്ഞപ്പോൾ ഒരു ഞൊണ്ടൽ. " എൻറെ അടുത്ത് നിന്ന് എഴുന്നേറ്റു പോകാൻ തോന്നുന്നുണ്ടോ?" ഞാൻ ഇളഭ്യനായി തോന്നുന്നില്ല എന്ന മട്ടിൽ തല ആട്ടി.\n"സാധാരണ ആരും അധികം നേരം എൻറെ അടുത്ത് ഇരിക്കാറില്ല."\nഞാൻ അതൊന്നും കേൾക്കാത്ത മട്ടിൽ സാറിനെ നോക്കി ഇരുന്നു. പക്ഷെ ക്ലാസ്സ് കേട്ടില്ല.\nകുറച്ചു കഴിഞ്ഞപ്പോൾ വീണ്ടും ഒരു ഞൊണ്ടൽ, " നിൻറെ കഴുത്തിന് നല്ല നീളം ആണല്ലോ. ഞാൻ കഴുത്ത് പിടിച്ചു ഞെക്കിക്കോട്ടേ"\nആരും ഖേദിക്കില്ലെങ്കിൽ ഞാൻ സൂപ്പർ സ്റ്റാർ സന്തോഷ് പണ്ഡിറ്റിൻറെ വരികൾ കടം എടുക്കുവാണ് " പണി പാളി മോനേ" . എൻറെ അടി മുതൽ മുടി വരെ വിറച്ചു ഞാൻ അവിടെ ഒന്നും മിണ്ടാതെ ഇരുന്നു.\nഅപ്പോഴാണ് ദൈവം എന്നൊരാൾ മുകളിൽ ഉണ്ടെന്ന് തെളിയിച്ച് കൊണ്ട് സാറിൻറെ ഒരു ചോദ്യം. " so tell me the different types of memory? ആ കണ്ണാടി വച്ച ആൾ പറ." അവളുടെ കൈകൾ എൻറെ തൊണ്ടയിൽ എത്തും മുൻപ് ഞാൻ എഴുന്നേറ്റു. മനസ്സിൽ 'thank you സർ, thank you സർ' എന്ന് ഒരു നൂറുവട്ടം പറഞ്ഞു കൊണ്ട് ഞാൻ ഒന്നും മിണ്ടാതെ നിന്നു.\nഇതായിരുന്നു സൈക്യാട്രിയിലെ എൻറെ ആദ്യ ദിവസം.\nഅങ്ങനെ വീണ്ടും ഒരു സൈക്യാട്രി കാലം വരവായി. ഒന്നരമാസം മെഡിസി നിൽ ഒരു ഡോക്ടർക്ക് കുറഞ്ഞത് 30 രോഗികൾ എന്ന അനുപാതത്തിൽ മുൾമുനയിൽ നിന്ന് ജോലി ചെയ്തതാണ്. ഇവിടെ എത്തിയപ്പോൾ ഒരു രോഗിക്ക്3ഡോക്ടർ എന്ന അനുപാതമായി. അതു കൊണ്ട് തന്നെ ഒരു relaxed ഫീലിംഗ് ആയിരുന്നു മൊത്തത്തിൽ. ആകെ3യുണിറ്റ്, ഓരോ മൂന്നാം ദിവസവും OP. എന്നെ female വാർഡിലാണ് പോസ്റ്റ് ചെയ്തത്. എൻറെ യുണിറ്റിൽ ഒപ്പം ഹൗസ് സർജൻ ആയിട്ട് സുഹൈൽ, പിന്നെ സൈക്യാട്രിയിൽ PG ചെയുന്ന മൂന്ന് ഡോക്ടർമാർ (അതിൽ ഒരാൾ മലയാള സിനിമയിലെ വളരെ പ്രസിദ്ധനായ ഒരു നടൻറെ മകൾ). ഞങ്ങൾ6പേർ ഒപ്പിട്ട ശേഷം വാർഡിലെ വിശാലമായ ടേബിളിൽ വന്നിരുന്നു കത്തി വെയ്ക്കും. വളരെ നല്ലൊരു അനുഭവമായിരുന്നു ആ സമയം. സൂര്യന് കീഴിലുള്ള ഒരു മാതിരി എല്ലാം ഞങ്ങൾക്ക് വിഷയം ആയിട്ടുണ്ട്. യുണിറ്റിലെ സീനിയർ ഡോക്ടർമാർ വരുമ്പോൾ റൌണ്ട്സ് എടുക്കും. ചില ദിവസങ്ങളിൽ രാവിലെയും ഉച്ച കഴിഞ്ഞും ക്ലാസ്സ് കാണാറുണ്ട്. ഇതായിരുന്നു സൈക്യാട്രിയിലെ ദിനചര്യകൾ.\nഎന്താണ് കാരണം എന്നൊന്നും എനിക്ക് അറിയില്ല. സൈക്യാട്രിയിൽ ഒരു ചെറിയ interest ഉണ്ട്എനിക്ക്. പൊതു സമൂഹത്തിന് ഉള്ള പോലെ തന്നെ മനോരോഗങ്ങളെ പറ്റിയും അവയുടെ ചികിത്സയെ പറ്റിയും ഒക്കെ ഒരു ആകാംഷയും ദുരുഹതയും എൻറെ മനസിലുണ്ട്. ആ ബെഞ്ചിൽ വന്നിരിക്കുമ്പോൾ വാർഡിലെ എല്ലാ കാര്യങ്ങളും കാണാം. ഞാൻ ചുറ്റുമുള്ള ഓരോ രോഗികളെയും ശ്രദ്ധിച്ചു തുടങ്ങി. പതിയെ പതിയെ ഓരോ രോഗികളെ പറ്റിയും ഞാൻ പഠിച്ചു തുടങ്ങി. ഞാൻ മനസിലാക്കിയത്- മനോരോഗങ്ങൾക്ക് മെഡിക്കൽ വശത്തെക്കാൾ ഒരു സോഷ്യൽ വശമാണ് കൂടുതൽ ഉള്ളത്. dementia , alzheimers പോലെ ഉള്ള ചുരുക്കം ചില രോഗങ്ങൾ മാത്രമേ ശരീരത്തിനുള്ളിലെ ഒരു പത്തോളജി കാരണം ഉണ്ടാവുന്നുള്ളൂ. ബാക്കി ഉള്ളവ സമൂഹവും സാഹചര്യവും മനസ്സിൽ എല്പ്പിക്കുന്ന മുറിവ് കാരണം ഉണ്ടാവുന്നതാണ്. ചുരുക്കത്തിൽ ഒരു രോഗിയും ഒരു കഥയാണ്.\nഎൻറെ യുണിറ്റിൽ ഒരു 20 വയസ്സ് വരുന്ന ഒരു കുട്ടി ഉണ്ടായിരുന്നു. അവൾക്ക് വന്ന ഒരു മിസ്സ് കാളിൽ നിന്നാണ് പ്രശ്നങ്ങളുടെ തുടക്കം. നേരിട്ട് കണ്ടിട്ടില്ലാത്ത ഒരു അപരിചിതനുമായ് ഫോണിലൂടെ ഇഷ്ടത്തിലായി. കുറെ കാലം സംസാരിച്ചു കഴിഞ്ഞപ്പോൾ ആ ശബ്ദത്തിന് അവൾ അടിമയായി. വീട്ടുകാർ കണ്ടു പിടിച്ചു. ഫോണ് പിടിച്ചു വാങ്ങി. സംസാരിക്കാൻ ആവാതെ വന്നപ്പോൾ വീട്ടിൽ വല്ലാതെ പെരുമാറാൻ തുടങ്ങി. ഒടുവിൽ ഫോണ് തിരികെ കൊടുത്തു. ഇയാൾ ഒരു പട്ടാളക്കാരൻ ആണെന്നാണ് പെണ്‍കുട്ടി പറയുന്നത്. ഇവളുടെ വീട്ടുകാർ സംസാരിക്കാൻ ശ്രമിക്കുമ്പോൾ അയാൾ ഫോണ് കട്ട് ചെയ്യും. ഒടുവിൽ അങ്ങനെ ഒരാൾ ഇല്ല. എല്ലാം ഇവൾക്ക് തോന്നുന്നതനെന്നും പറഞ്ഞാണ് വീട്ടുക്കാർ ഇവിടെ കൊണ്ട് വന്നത്. പക്ഷെ, ഇവിടെ ഡോക്ടർമാരുടെ സഹായത്തോടെ അയാളെ കണ്ടെത്തിയപ്പോൾ, അയാൾ രണ്ടു കുട്ടികളൊക്കെ ഉള്ള ഒരു കുടുംബസ്ഥൻ. ഇതൊരു സാമ്പിൾ മാത്രം. ഇതുപോലെ കുഴഞ്ഞു മറിഞ്ഞ ഒരുപാട് സംഭവങ്ങൾ.\nശാന്തമായി സംസാരിക്കുന്നതിനിടയിൽ പെട്ടന്ന് ഒരു കാരണവുമില്ലാതെ ദേഷ്യം കാണിക്കുന്ന borderline personality disorder, പത്രങ്ങളിൽ പീഡന കഥകൾ വായിച്ചു അതുപോലെ എന്തെങ്കിലും തൻറെ മകൾക്ക് സംഭവിക്കും എന്ന പേടിയിൽ ജീവിക്കുന്ന ഒരു anxiety disorder കാരി, തൻറെ മകൾ തന്നെ സ്നേഹിക്കുന്നില്ല എന്ന വിചാരത്തിൽ depression ൽ ജീവിക്കുന്ന ഒരു 53 വയസ്സ് കാരി, അങ്ങനെ ഇങ്ങനെ കുറേപേർ. ഇവരിൽ നിന്നെല്ലാം വ്യത്യസ്തമായി കാഴ്ചയിൽ ഒരു പ്രശ്നവും ഇല്ലാത്ത, ഒരു 25 വയസ്സൊക്കെ തോന്നിക്കുന്ന ഒരു യുവതിയുണ്ടായിരുന്നു ആ വാർഡിൽ. എൻറെ യുണിറ്റിൽ അല്ലാത്ത രോഗി ആയത് കൊണ്ട് അവരുടെ കേസ് അറിയാൻ വഴിയില്ല. അവർക്ക് എന്താണ് കുഴപ്പം എന്ന് കണ്ടുപിടിക്കണം എന്ന് വിച്ചരിചിരുന്നപ്പോഴാണ് ഒരു അവസരം കൈയിൽ വന്നു വീണത്. ഞാൻ female വാർഡിലെ ബെഞ്ചിൽ ഞങ്ങളുടെ യുണിടിൻറെ റൌണ്ട്സിനു വേണ്ടി കാത്തിരിക്കുകുയാണ്. അവിടെ മറ്റൊരു യുണിടിൻറെ റൌണ്ട്സ് നടക്കുന്നു.\nപരമ്പരകതമായി പകർന്നു കിട്ടിയ ഒരു ഹൗസ് സർജൻ നിയമമുണ്ട്. 'ഹൗസ് സർജൻമാരെ, നിങ്ങൾ വെറുതെ ഇരിക്കുമ്പോൾ ആരും കാണരുത്. കണ്ടാൽ ജോലി കിട്ടും', ഈ മൂലനിയമം തെറ്റിച്ചു ഇരുന്നതിനാൽ എനിക്ക് പണി കിട്ടി. ഈ ലോകത്ത് ഹൗസ് സർജൻമാർക്കു അല്ലാതെ മറ്റൊരു ഡോക്ടർമാർക്കും ആർക്കും ചെയ്യാൻ കഴിയാത്ത ജോലി. സൂക്ഷ്മമായി ചെയ്തില്ലെങ്കിൽ രോഗിയുടെ ജീവന് വരെ ഭീഷണി ആകാവുന്ന ജോലി.\n"മോനേ കുട്ടാ (ഈ സ്നേഹത്തോടെ ഉള്ള വിളി കേട്ടാലേ മനസിലാവില്ലേ എന്തോ പണി തരാനാണെന്ന്) , ഈ രോഗിയുടെ BP ഒന്ന് എടുത്തു പറ?"\nകഥയുടെ ബാക്കി ഭാഗം തുടങ്ങും മുൻപ് BP യെ പറ്റി. രണ്ടു വാക്ക്. ഹൗസ് സർജൻസി ചെയ്തിട്ടുള്ള എല്ലാവരും, ആദ്യം സ്നേഹിക്കുകയും പിന്നിട് വെറുക്കുകയും ചെയുന്ന സാധനമാണ് BP മഷീൻ. ദേശീയ പക്ഷി, മൃഗം എന്നൊക്കെ പറയുന്ന പോലെ ഹൗസ് സർജൻമാരുടെ ദേശീയ മഷീൻ ആണ് BP മഷീൻ. ചില ഡിപ്പാർറ്റ്മെന്റിൽ BP എടുക്കാൻ മാത്രം ഉപയോഗിക്കുന്ന റോബോട്ടുകളാണ് ഹൗസ് സർജൻമാർ. ചില സ്ഥലങ്ങൾ രോഗികൾക്ക് ഇടയിൽ നമ്മൾ അറിയപ്പെടുന്നത് തന്നെ BP ഡോക്ടർ എന്നാണ്. ചില ഹൗസ് സർജൻമാർ രാത്രിയിൽ BP മഷീൻ സ്വപ്നം കണ്ടു ഞെട്ടി എഴുന്നേൽക്കാറുണ്ടത്രേ. ഈ വിഷയത്തിൻറെ അഗാധതയിലേക്ക് കീറി മുറിച്ചു കടക്കാൻ ഞാൻ ഇല്ല.\nപക്ഷെ ഇവിടെ ഞാൻ സന്തോഷത്തോടെ BP എടുത്തു. അവരെ അറിയാനുള്ള പിടിവള്ളി അല്ലേ വന്നു വീണേ. റൌണ്ട്സ് കഴിഞ്ഞു സീനിയർ ഡോക്ടർമാർ പോയി കഴിഞ്ഞും അവർ എൻറെ തൊട്ടടുത്ത സ്ടൂളിൽ തന്നെ ഇരിപ്പുണ്ടായിരുന്നു.\nഞാൻ വെറും ഒരു BP ഡോക്ടർ അല്ല എന്ന് കാണിക്കാൻ വേണ്ടി, സാധാരണ എല്ലാ സൈക്യാട്രിസ്റ്റ്കളും ചോദിക്കുന്ന ചോദ്യം അങ്ങ് ചോദിച്ചു. (ആ ബെഞ്ചിൽ വന്നിരുന്നു കിട്ടിയ ഓരോ പൊടി കൈകൾ)\n"ഇപ്പോൾ എന്ത് തോന്നുന്നു. (പെട്ടന്ന് മേശ പുറത്തു കിടന്നു അവരുടെ ബുക്കിലേക്ക് നോക്കി പേര് കണ്ടു പിടിച്ചു) ലേഖക്ക്?"\n"വളരെ ശാന്തം ആണ്. ഇവിടെ ഏകാന്തതയിലല്ലോ. ഈ വാർഡിൽ നടക്കുന്ന അതും ഇതും കാര്യങ്ങൾ നോക്കിയിരിക്കും." നാച്ചുറൽ ആയിടുള്ള മറുപടി. എനിക്ക് രോഗത്തെ പറ്റിയെല്ലാം അറിയാം എന്ന തെറ്റിദ്ധാരണയിൽ ആവാം ഇങ്ങനെ സംസാരിച്ചേ.\n"അപ്പോൾ ഒറ്റപെടൽ ആണോ പ്രശ്നങ്ങളുടെ കാരണം" ഞാൻ തന്നെ ആണോ ആ ചോദ്യം ചോദിച്ചത്. ഒരു സൈക്യാട്രിസ്റ്റ് ചുവ വന്നു തുടങ്ങിയല്ലോ ഭാഷയിൽ.\n"ശരീരത്തിൻറെ അല്ല, മനസിൻറെ ഒട്ടപെടലാണ് സർ പ്രശ്നം."\nഎനിക്ക് ഇഷ്ടപ്പെട്ടു ആ ഉത്തരവും അവരെയും. ആ വർത്തമാനം അധികം നീണ്ടു നിന്നില്ല. എൻറെ യുണിറ്റിൻറെ റൌണ്ട്സ് തുടങ്ങിയപ്പോൾ അവർ പോയി. തൊട്ട് അടുത്ത ദിവസവും ഇത്പോലെ അവർ BP എടുക്കാൻ എൻറെ അടുത്ത് വന്നിരുന്നു. പതിവുപോലെ അതെ ചോദ്യം തുടർന്നു.\n"ഇന്ന് എന്ത് തോന്നുന്നു ലേഖ?"\nഅതിന് നല്ലൊരു ഉത്തരവും അവർ തരും. ഇങ്ങനെ എല്ലാ ദിവസവും അവരുമായ് ഒരുപാട് സംസാരിക്കും. അവരെ പറ്റിയുള്ള വിവരം മുഴുവൻ ഞാൻ ചോദിച്ചു അറിഞ്ഞു. ലേഖ രാഘവ്. 28 വയസ്സ്. സ്ഥലം-തിരുവനന്തപുരം (തന്നെ! തന്നെ!) ഇടത്തരം കുടുംബം. പഠിക്കാൻ ഭേദം ആയിരുന്നു. മലയാളത്തിൽ ബിരുദം നേടി. ഇപ്പോൾ ഒരു സർക്കാർ ഓഫീസിൽ നല്ല ജോല്ലിയുണ്ട്. അടുത്തിടെ വിവാഹം കഴിച്ചു. തൻറെ പ്രശ്നങ്ങളൊക്കെ അറിയാവുന്ന , കൂടെ ഓഫീസിൽ ജോലി നോക്കുന്ന ഒരാൾ തന്നെ എന്നാണ് അവൾ പറഞ്ഞത്. രണ്ട്-മൂന്ന് ദിവസം കൊണ്ട് തന്നെ ഞങ്ങൾ നല്ല സുഹൃത്തുകൾ ആയി. മലയാളം പഠിച്ചിട്ടുള്ളത്തു കൊണ്ടാവാം അവൾക്ക് ഒരിത്തിരി തത്ത്വജ്ഞാനി സംസാരം അല്പം കൂടുതലാണ്. ഒരിക്കൽ പ്രണയത്തെ പറ്റി അവൾ പറഞ്ഞത് ഞാൻ ഓർക്കുന്നു.\n"ആരോടും എപ്പോഴും തോന്നാവുന്ന ഒരു സാർവർത്രീകമായ വികാരമാണ് പ്രണയം. അത് അപാരധയാണ്. തുടക്കവും ഒടുക്കവും ഇല്ല."\nഞാനും അങ്ങോട്ട് ഒരു തത്ത്വം പറഞ്ഞു.\n"ഞാൻ ഒരാളെ ഇഷ്ടപ്പെടുന്നു എന്നുള്ളത് കൊണ്ട് അവൾ എന്നെ തിരിച്ചു ഇഷ്ടപ്പെടാൻ പാടില്ല. love must be mutual."\nഅതിനോട് അവൾ യോജിച്ചില്ല. അങ്ങനെ ആണേൽ ലോകത്തിലെ മിക്ക പ്രണയങ്ങളും ഉണ്ടാകില്ലായിരുന്നു എന്നാണ് അവൾ പറഞ്ഞു.\nഎല്ലാ ദിവസവും പോലെ ഞാൻ എന്ത് തോന്നുന്നു എന്ന ചോദ്യം ആവർത്തിച്ചു കൊണ്ടിരുന്നു. ഒരു ദിവസം അവൾ നല്കിയ മറുപടി ഇതായിരുന്നു.\n"നമ്മുക്ക് എന്ത് തോന്നുന്നു എന്നതല്ല. മറ്റുളവർക്ക് നമ്മളെ പറ്റി എന്ത് തോന്നുന്നു എന്ന് ഉള്ളതിലാണ് കാര്യം? എനിക്ക് പ്രശ്നങ്ങളൊന്നും ഇല്ല എന്ന് ഞാൻ പറഞ്ഞിട്ടോ തോന്നിയിട്ടോ ഇവിടെ യാതൊരു കാര്യവുമില്ല. ഡോക്ടർക്ക് തോന്നണം എൻറെ അസുഖം എന്ത് മാത്രം ആയെന്ന്"\nഅത് എന്നോടുള്ള ഒരു ചോദ്യം ആണെന്ന് ഞാൻ സ്വയം ചിന്തിച്ചു ഉത്തരം നല്കി. " എനിക്ക് ലേഖയ്ക്ക് ഒരു കുഴപ്പവും ഉള്ളതായിട്ട് തോന്നുന്നില്ല. you are perfectly alright" സത്യത്തിൽ അവൾ എന്നെക്കാൾ നോർമൽ ആയ ഒരു മനുഷ്യൻ ആയിട്ടാണ് എനിക്ക് തോന്നിച്ചത്. വേറൊരു വിധത്തിൽ ചിന്തിച്ചാൽ ഞാൻ ഒരു മനോരോഗിയും അവൾ ഒരു സാധാരണ സ്ത്രീയും.. ഹ ഹ ഹാ\nഞാൻ പറഞ്ഞതിനെ അവൾ അനുകൂലിക്കുമെന്ന് വിചാരിച്ചു. പക്ഷെ, അവൾ എന്നെ ഞെട്ടിച്ചു. "ഡോക്ടർക്ക്, ഒരു സൈക്യാട്രിസ്റ്റ് ആവാനുള്ള ഭാവി ഇല്ല. എനിക്ക് എന്തോ കുഴപ്പം ഉണ്ട്. അല്ലാതെ ഇവിടെ എന്നെ പിടിച്ചു കിടത്തില്ല."\nഅവൾ പോയി കഴിഞ്ഞപ്പോൾ തൊട്ടടുത്തിരുന്നു ഞങ്ങളുടെ സംസാരം ശ്രദ്ധിച്ച ഒരു PG ഡോക്ടർ എനിക്ക് ഒരു കത്ത് നല്കി. ലേഖ ഇവിടെ അഡ്മിറ്റ് ആവാൻ കാരണമായ കത്താണിത്. വായിക്ക്.\nമേമ്മല രാഘവേന്ദ്രന്റെ ഇളയ മകൾ ലേഖ രാഘവ് ആണ് ഞാൻ. എനിക്ക് 16 വയസ്സിൽ ഒരു നഗവീഴ്ച ഉണ്ടായി. നാഗങ്ങൾ ഇഴയുന്നതായും, ഒരു നാഗം വിഴുങ്ങുന്നതായും, നാഗം ഉമ്മ നല്കിയതായും, ഒരു കുഞ്ഞു നാഗം ബ്രീസ്റ്റിൽ കൊത്തിയാതായും, അവയവങ്ങളിൽ നിന്ന് റേപ്പ് ടെണ്ടൻസിയും, പെട്ടന്ന് വികാരങ്ങൾ പറിഞ്ഞു പോകുന്ന വേദനയും തോന്നി. അതിനൊന്നും തക്കതായ പ്രതിവിധി കാണാൻ ആരും തുനിഞ്ഞില്ല. കുട്ടിക്കാലത്തും ഇതുപോലുള്ള അനുഭവം ഉണ്ടായിട്ടുണ്ട്. അത് ശാലു ചെയ്തതാണെന്ന് ഞാൻ ചൂണ്ടി കാണിച്ചിട്ടുണ്ട്.\nസ്കൂളിൽ പഠിക്കുമ്പോൾ അനകൊണ്ട എന്നാ ഇംഗ്ലീഷ് സിനിമയുടെ കഥ റംല കേട്ടതായി ഞാൻ ഓർക്കുന്നു. റംല എന്തോ വേണ്ടാധീനം എൻറെ പേരിൽ എഴുതി വെച്ചിട്ടുണ്ട്. എൻറെ നിരപരാധിത്വം മനസ്സിലാക്കി റംലയെ ശിക്ഷിക്കണമെന്നും അല്ലാത്തപക്ഷം വരും ലോകത്തിൽ വിഷ നാഗങ്ങൾ വല്യ ബാദ്യതയായി തീരുമെന്നും ഞാനറിയിക്കുന്നു.\nആ സംഭവത്തിനു ശേഷം കുടുംബത്തിന് സാരമായ താഴ്ച അനുഭവപ്പെടുന്നുണ്ട്. വിവാഹശേഷവും ബെഡ് റൂമിൽ വകയിലെ ഒരു സഹോദരൻറെ കൂടെ കല്യാണത്തിന് വന്ന ആൾ തേളിൻറെ രൂപത്തിലും രണ്ടു കാലുകള നഷ്ടപ്പെട്ട രൂപത്തിലും വന്നു ഭയപ്പെടുതുന്നതായും ഞാൻ കണ്ടിട്ടുണ്ട്. വിവാഹത്തിന് വീഡിയോ പിടിക്കുമ്പോഴാണ് എൻറെ മുഖത്തും സയിസിലും മാറ്റമുണ്ടായത്. രാജുവിനെ വീഡിയോ പിടിക്കാൻ വിളിക്കരുത് എന്ന് പറഞ്ഞിട്ടും മനപൂർവമാണ് ലാലുവിനെ വീട്ടുകാർ വിളിച്ചിട്ടുള്ളത്. ഇങ്ങനെ ഉള്ള നിരന്തരമായ പീഡയിൽ നിന്നും നിരപരാധിയായ എന്നെ മോജിപ്പികണമെന്നും സാമൂഹ്യ വിരുദ്ധരും ദുഷ്ടരുമായ കുറ്റവാളികളെ നിയമത്തിന് മുൻപിൽ കൊണ്ട് വരണമെന്നും ഞാൻ അപേക്ഷിക്കുന്നു.\nഎത്രയും പെട്ടന്ന് തീരുമാനം ഉണ്ടാകണമെന്ന് ഞാൻ അഭ്യർത്ഥികുന്നു.\nവായിച്ച് എനിക്ക് വട്ടുപിടിക്കാഞ്ഞത് ഭാഗ്യം. ഒന്നും മനസിലായില്ല. എന്തായാലും ലേഖയ്ക്ക് സാരമായ എന്തോ പ്രശ്നമുണ്ട്. അതൊന്നും ചിന്തിക്കാനുള്ള സമയം കിട്ടിയില്ല. അന്ന് OP ദിവസം ആയതു കൊണ്ട് OP യിൽ പോയി. അവിടെ ഒരു കോടതി പോലെയാണ്. വർഷങ്ങളായി ഇങ്ങനെ കയറി ഇറങ്ങുന്നവർ. വാർഡ് പോലെയല്ല. ഒരുപാട് രോഗികളുണ്ട്. ആദ്യം അവരെ കാണുന്നത് ഞങ്ങൾ ഹൗസ് സർജൻമാരാണ്. പിന്നെ ഓരോതരെയും സീനിയർ ഡോക്ടർമാരുടെ അടുത്ത് ഞങ്ങൾ കൊണ്ട് പോകും. ഓ. പി യിൽ ഇരുന്നാൽ ലോകത്തിൽ ഇത്ര മാത്രo പ്രശ്നങ്ങൾ ഉണ്ടോ എന്ന് ചിന്തിച്ചു പോകും. അവിടെ നമ്മൾ യഥാർത്ഥ രോഗികളെയും അല്ലാത്തവരെയും കാണാം.\nചില അമ്മമാർ മകളെയുo കൊണ്ട് വരും 'ഡോക്ടറെ, ഇവളെ ഒന്ന് പറഞ്ഞു മനസിലാക്ക്, അവൻറെ കൂടെ പോകലെന്ന്'. അവിടെ അമ്മയുടെ ഭാഗത്ത് നില്ക്കണോ മകളുടെ ഭാഗത്ത് നില്ക്കണോ എന്നാണ് ചോദ്യം. ആരുടേയും ഒരാളുടെ ഭാഗത്ത് നിന്നാൽ, സീനിയർ ഡോക്ടറെ കാണിക്കുമ്പോൾ മറ്റേ ഭാഗം പിടിച്ചാൽ നമ്മൾ പെട്ടില്ലേ!!! :-) പിന്നെ കുറെ ഡിപ്രഷൻ അങ്ങനെ ഇങ്ങനെ കുറെ അസുഖങ്ങൾ- വല്യ പേരൊന്നും പറഞ്ഞു ഞാൻ പേടിപ്പിക്കുന്നില്ല.\nപൊതുവെ തലയിൽ ഒരു അല്പം പ്രോബ്ലം ഉള്ളവർ വല്യ കലാകാരന്മാർ ആകുമെന്ന് കേട്ടിട്ടുണ്ട്. പ്രസിദ്ധനായ വിസെൻറ് വാൻ ഗോഗ് ഓർമയില്ലേ. ഒന്നും വേണ്ട. നമ്മുടെ സ്വന്തം ബഷീർ. ബഷീറിനെ പറ്റി പറയുമ്പോൾ എനിക്ക് ബാല്യകാലസഖി വായിച്ചാണ് ഓർമ്മ വരുന്നത്. എട്ടാം ക്ലാസ്സിലെ ഒരു സയൻസ് പരീക്ഷ ദിവസം തലേന്ന്. പുസ്തകങ്ങൾ വായിച്ചു കൂട്ടി കൊണ്ടിരുന്ന കാലഘട്ടം. അന്നാണ് എനിക്ക് ഒരു ദിവസത്തേക്ക് ആ ബുക്ക് വായിക്കാൻ കിട്ടിയത്. പരീക്ഷ തലേന്ന് ആയത് കൊണ്ട് നോവൽ വായിക്കുന്നത് കണ്ടാൽ എന്നെ വീട്ടുക്കാർ വഴക്ക് പറയും. അവസാനം സയൻസ് പുസ്തകത്തിൻറെ അകത്തു വെച്ച് ഞാൻ അത് വായിച്ചു. വായിച്ചു തീർന്നതും ഞാൻ കരച്ചിൽ തുടങ്ങി. സയൻസ് ഒരു അക്ഷരം പോലും വായിക്കാതെ അന്ന് രാത്രി മൊത്തം ഞാൻ കരഞ്ഞു തീർത്തു.\nബഷീർ ആദ്യം എഴുതിയ നോവൽ ബാല്യകാലസഖി ആണെങ്കിലും, പ്രസിദ്ധീകരിക്കപ്പെട്ട ആദ്യ നോവൽ വേറൊരെണ്ണം ആയിരുന്നു. അതും ഞാൻ വായിച്ചിട്ടുണ്ട്. പക്ഷെ പേര് ഓർമ്മ വരുന്നില്ല.\nപിറ്റേന്ന് പതിവ് പോലെ ലേഖ വീണ്ടും എൻറെ മുൻപിൽ എത്തി.\n"ഡോക്ടർ, വായിച്ചല്ലേ. എൻറെ കത്ത്. ഞാൻ കണ്ടു മറ്റേ ഡോക്ടർ ഇന്നലെ കാണിക്കുന്നത്." ഞാൻ ഒന്നും മിണ്ടിയില്ല.\n"ഞാൻ ഡോക്ടരോടെ ഒരു ചോദ്യം ചോദിക്കട്ടെ? ഇപ്പോൾ എന്ത് തോന്നുന്നു.?"\nഞാൻ ഒരുപാട് തവണ അവളോടെ ചോദിച്ചിട്ടുള്ള ചോദ്യം എന്നോട് ചോദിച്ചപ്പോൾ എനിക്ക് ഉത്തരം കിട്ടിയില്ല. ഞാൻ ഒന്നും മിണ്ടാതെ നിന്നപ്പോൾ അവൾ വീണ്ടും. "ഒരു അകല്ച്ചയെ തോനുന്നുള്ളോ. അതോ ദേഷ്യം, പുച്ഛം?"\nഞാൻ വീണ്ടും മിണ്ടാതെ ഇരുന്നു, അവൾ തുടർന്നു. " അല്ലേലും ഇങ്ങനെയാണ്. എന്നെ മനസിലാക്കി കഴിഞ്ഞാൽ, എന്നെ എല്ലാർക്കും പിരിയാൻ തോന്നും. എൻറെ കണ്ണേട്ടൻ പോലും പോവാൻ തീരുമാനിച്ചു. പക്ഷെ ഞാൻ ആരോടും പോകണ്ട എന്ന് പറയില്ല"\n"കണ്ണേട്ടൻ ഭർത്താവിൻറെ പേരാണോ?" ഒടുവിൽ ഞാൻ സംസാരിച്ചു.\n"അയാൾ നിങ്ങളുടെ രോഗത്തെ പറ്റി എല്ലാം അറിഞ്ഞിട്ടല്ലേ. നിങ്ങളെ വിവാഹം ചെയ്തത്. പിന്നെ എന്താണ് ഇപ്പോൾ ഇങ്ങനെ ചെയ്യുന്നേ?"\n"ചില ചോദ്യങ്ങൾക്ക് ഉത്തരം ഇല്ല സാറേ, അയാൾക്ക് ഈ ഭ്രാന്തിയെ മടുത്ത് കാണും."\nഎനിക്ക് ആ മനുഷ്യനോട് വല്ലാത്ത ദേഷ്യം തോന്നി. എല്ലാം അറിഞ്ഞു വിവാഹം ചെയ്തിട്ട് ഇപ്പോൾ ഇട്ടിട്ടു പോകുന്നോ. ഞാൻ വല്ലാതെ അസ്വസ്ഥനായി.\nഅന്ന് എനിക്ക് സൈക്യാട്രി വാർഡ് ഡ്യൂട്ടി ആയിരുന്നു. ഞാൻ വാർഡിലെ സൈഡ് റൂമിൽ ആണ് അന്ന് ഉറക്കം. വൈകിട്ട് ചായ കുടിച്ചു തിരിച്ചു റൂമിൽ വന്നപ്പോൾ എൻറെ ബാഗിൻറെ മുകളിൽ വെള്ളo, മൊത്തത്തിൽ നനഞ്ഞു ഇരിക്കുന്നു. കൂടാതെ നല്ല നാറ്റം. ഞാൻ ബാഗ് എടുത്തു കൊണ്ട് സിസ്റ്ററിൻറെ അടുത്ത് വന്നു.\n"ഇത് പൂച്ച പണി തന്നതാ. പൂച്ച മൂത്രം ഒരു വിർത്തികെട്ട നാറ്റം ആണ്."\nഎനിക്ക് ദേഷ്യവും വിഷമവും എല്ലാം ഒരുമിച്ചു വന്നു. പൂച്ചയുടെ പേരിൽ പണ്ട് കഥ എഴുതിയതിന് എനിക്ക് തിരിച്ചു തന്നതാ. എനിക്ക് ചോദിക്കണം എന്നുണ്ടായിരുന്നു. വെള്ള പൂച്ചയാണോ കറുത്ത പൂച്ചയയിരുന്നോ എന്ന്. ചോദിച്ചില്ല. ഒടുവിൽ ബാഗ് ബാത്ത്രൂമിൽ കൊണ്ട് കുറെ കഷ്ടപ്പെട്ട് കഴുകി. റൂമിൽ നാറ്റം ആയത് കൊണ്ട്, ഞാൻ ഒടുവിൽ വാർഡിലെ ബെഞ്ചിൽ വന്നിരുന്നു. ആ സമയത്ത് സാധാരണ ആരും അവിടെ വന്നു ഇരിക്കാരുള്ളതല്ല.\nഅപ്പോഴാണ് ഞാൻ ശ്രദ്ധിച്ചത് ലേഖയുടെ കട്ടിലിൻറെ അടുത്ത് ഒരു പുരുഷൻ. അയാൾ ഒന്നും അങ്ങനെ സംസാരിക്കുന്നില്ല. അവർ രണ്ടു പേരും ഒന്നും മിണ്ടാതെ ഇരിക്കുന്നു. കുറച്ചു കഴിഞ്ഞു അയാൾ പോകുന്നെന്ന മട്ടിൽ പുറത്തിറങ്ങി. ഞാൻ പുറകെ നടന്നു. കുറെ നടന്നു കഴിഞ്ഞപ്പോൾ പുറകിൽ നിന്ന് വിളിച്ചു.\n" താങ്ങളാണോ ഈ കണ്ണേട്ടൻ?"\n"അതെ, ലേഖയുടെ ഭർത്താവ്."\nഞാൻ കുറെ നേരം അയാളോട് കാര്യങ്ങൾ ചോദിച്ചു അറിഞ്ഞു.\n"എല്ലാം അറിഞ്ഞു, അവളെ മനസിലാക്കിയാണ്. അവളെ വിവാഹo ചെയ്തത്. പക്ഷെ, എനിക്ക് അവൾ മാത്രമല്ല. അമ്മയും അച്ഛനും അനിയനും ഒക്കെ ഉള്ള ഒരു കുടുംബം ഉണ്ട്. അവർക്ക് മുന്നിൽ ഞാൻ ഇന്ന് ഒരു പരിഹാസ പാത്രമാണ്. സാറിന് എൻറെ ദുഃഖം മനസ്സിലാകുമോ എന്ന് അറിയില്ല. " ഇത് പറഞ്ഞിട്ട് ഒരു കത്ത് അയാൾ എനിക്ക് എടുത്തു തന്നു.\nഇതെന്താ കത്തുകളുടെ ഒരു മേളം ആണല്ലോ.\nനീ എൻറെ അടുത്ത് വരുമ്പോൾ എൻറെ ഹൃദയം പിടയ്കുന്ന പോലെ. നോക്കുമ്പോൾ ഞാൻ നഗ്ന ആകുന്ന പോലെ. നീ എന്തേ എൻറെ മുറിയുടെ പുറത്തു കൂടി നടക്കുന്നു. ഉള്ളിലേക്ക് വരൂ. നിന്നെ ഓർത്ത് എത്ര തവണ ഞാൻ (ഈ വരി വെട്ടിയിരിക്കുന്നു). ഈ വികാരത്തിന് ഒറ്റ പേരെ ഉള്ളു - പ്രേമം.\nഈ കത്തൊരു അപേക്ഷയായി കരുതരുത്. ഇതൊരു ആഗ്രഹം ആണ്.\nഎന്തൊരു നല്ല കത്ത്. എത്ര തീവ്രം. വായിച്ച ശേഷം ഞാൻ അയാളെ നോക്കി.\n"എടോ, ലേഖ മലയാളം പഠിച്ചതല്ലേ, കുറച്ചു സാഹിത്യത്തിൽ തനിക്ക് ഒരു പ്രേമലേഖനം എഴുതി എന്ന് കരുതി, ഇട്ടിട്ട് പോകാൻ മാത്രമുണ്ടോ?"\n"സാർ, ഇത് എനിക്ക് തന്ന കത്തല്ല. എൻറെ അനിയന് നല്കിയതാണ്."\nഇത് പറഞ്ഞതും അയാൾ ഒന്നും മിണ്ടാതെ തിരിച്ചു നടന്നു. എൻറെ കിളി പോയ്. ആരോടും എപ്പോഴും തോന്നാവുന്ന ഒരു സാർവർത്രീകമായ വികാരമാണ് പ്രണയം എന്നൊക്കെ അവൾ പറഞ്ഞപ്പോൾ ഞാൻ ഇത്രയും പ്രതീക്ഷിച്ചില്ല. പല കോണുകളിൽ നിന്നായി പല ചിന്തകൾ മനസ്സിൽ വന്നു. ഒരറ്റത്ത് ഓഷോ, മറ്റൊരിടത്ത് ലേഖ, പിന്നെ കണ്ണേട്ടൻ , കണ്ണേട്ടൻറെ അനിയൻ, ധാർമീകത, സദാചാരം. അങ്ങനെ ഇങ്ങനെ കുറെ. പിന്നെ ഞാൻ മനസ്സിൽ വിചാരിച്ചു. കഭി അലവിധാനാ നാ കെഹ്നയിൽ ഷാരുഖ് ഖാൻ ചെയ്തപ്പോൾ ഞാൻ കൈയടിച്ചു, ഇവിടെ യഥാർത്ഥ ജീവിതത്തിൽ ലേഖ ചെയ്തപ്പോൾ ഞാൻ കൈ അടിക്കണോ അതോ മുഷ്ടി പിടിക്കണോ. ഞാൻ അധികം ചിന്തിക്കുന്നില്ല.\nഏതായാലും ബഷീറിൻറെ മറ്റേ നോവലിൻറെ പേര് ഓർമ്മ വന്നു. പ്രേമലേഖനം (1943). എഴുപത് വർഷങ്ങൾക്ക് ശേഷം ഞാനും ഒരു 'പ്രേമലേഖനം' എഴുതുമ്പോൾ അത് യഥാർത്ഥ മനുഷ്യ ജീവിതം പച്ചയായി പകർത്തിയ ആ ബേപ്പൂർ സുൽത്താന് സമർപ്പിക്കുന്നു.\nപരലോകത്ത് ഫേസ്ബുക്കോ ബ്ലോഗ്ഗറോ ഉണ്ടെങ്കിൽ കോഴിക്കോടൻ മലയാളത്തിൽ ഒരു കമൻറ്റ് പ്രതീക്ഷിച്ചു കൊണ്ട്.............\nPosted by Sujith Varghese Abraham at 11:35 AM\nLabels: Psychiatry diary


റോഹിംഗ്യ അഭയാര്‍ഥി പ്രശ്‌നം മനുഷ്യചരിത്രത്തിലെ മഹാദുരന്തം - Janayugom Online\nറോഹിംഗ്യ അഭയാര്‍ഥി പ്രശ്‌നം മനുഷ്യചരിത്രത്തിലെ മഹാദുരന്തം\nBy: Web Desk | Friday 8 September 2017 1:20 AM IST\nമനുഷ്യ ചരിത്രത്തിലെ അവസാനിക്കാത്ത ദുരന്തപര്‍വങ്ങളുടെ ആവര്‍ത്തനമാണ് ഓരോ അഭയാര്‍ഥി പ്രവാഹവും ഉയര്‍ത്തുന്നത്. അതിന്റെ ഏറ്റവും പുതിയതും അങ്ങേയറ്റം ദാരുണവുമായ അധ്യായമാണ് മ്യാന്‍മറിലെ റാഖിന് സംസ്ഥാനത്ത് നിന്നുമുള്ള അഭയാര്‍ഥി പ്രവാഹം. ഇക്കഴിഞ്ഞ ഓഗസ്റ്റ് 25ന് ആരംഭിച്ച റോഹിംഗ്യ മുസ്‌ലിങ്ങളുടെ പുതിയ അഭയാര്‍ഥി വേലിയേറ്റത്തില് ഒന്നരലക്ഷത്തോളം പേര് അതിര്‍ത്തി കടന്ന് ബംഗ്ലാദേശില് എത്തിയതായാണ് റിപ്പോര്‍ട്ടുകള്. അഭയാര്‍ഥി പ്രവാഹം രൂക്ഷതരമാക്കുന്ന സംഘര്‍ഷ പൂര്‍ണമായ അന്തരീക്ഷമാണ് റാഖിനില് ഇപ്പോഴും തുടരുന്നതെന്നാണ് സൂചന. അഭയാര്‍ഥി പ്രവാഹങ്ങളെ താരതമ്യം ചെയ്യുന്നത് അസ്ഥാനത്തും അനുചിതവുമാണ്. എന്നാല് റോഹിംഗ്യകളുടേത് സമാനതകളില്ലാത്ത ദുരന്തവും ക്രൂരതയുമാണ്. സ്വന്തമായി നാടോ പൗരത്വമോ അവകാശപ്പെടാനില്ലാത്ത എല്ലാവരാലും തിരസ്‌കരിക്കപ്പെട്ട ഒരു ജനതയുടെ അതീവ ദാരുണമായ ചിത്രമാണ് അവര് കാഴ്ചവെക്കുന്നത്. 2012 നു ശേഷം ബംഗ്ലാദേശില് മാത്രം അഞ്ചു ലക്ഷം റോഹിംഗ്യകളാണ് മനുഷ്യത്വഹീനമായ അഭയാര്‍ഥി ക്യാമ്പുകളില് എത്തിച്ചേര്‍ന്നതായി ആ രാജ്യത്തിന്റെയും ഐക്യരാഷട്രസഭയുടെ അഭയാര്‍ഥികള്‍ക്കുവേണ്ടിയുള്ള ഹൈക്കമ്മിഷന്റെയും കണക്കുകള് വ്യക്തമാക്കുന്നത്. അതിനുപുറമെയാണ് പുതിയ അഭയാര്‍ഥി പ്രവാഹത്തിന്റെ വേലിയേറ്റം. അത് തങ്ങള്‍ക്ക് താങ്ങാവുന്നതിലും അധികമാണെന്ന് ബംഗ്ലാദേശ് ഇതിനകം വ്യക്തമാക്കിക്കഴിഞ്ഞു. ബംഗ്ലാദേശ് അതിര്‍ത്തിയും കടന്ന് ഇന്ത്യയുടെ വടക്കുകിഴക്കന് സംസ്ഥാനങ്ങളില് നാല്‍പതിനായിരത്തിലധികം റോഹിംഗ്യകള് എത്തിച്ചേര്‍ന്നിട്ടുള്ളതായി രാജ്യസഭയില് വെളിപ്പെടുത്തുകയുണ്ടായി. അവരെ രാജ്യത്തുനിന്നും പുറത്താക്കുമെന്ന കര്‍ക്കശ നിലപാടാണ് ഇന്ത്യന് ഭരണകൂടം അവലംബിച്ചിട്ടുള്ളത്. ഇന്ത്യയുടെ പരമോന്നത കോടതിയും സര്‍ക്കാര് നിലപാടിനോട് ഏതാണ്ട് അനുഭാവപൂര്‍ണമായ സമീപനമാണ് ഇതുവരെ സ്വീകരിച്ചിട്ടുള്ളതും. റോഹിംഗ്യകളെ തിരികെ സ്വീകരിക്കാന് മ്യാന്‍മര് ഭരണകൂടം വിസമതിക്കുകയാണ്. മനുഷ്യ ജീവനോടുള്ള ക്രൂരമായ നിരാകരണമാണ് റോഹിംഗ്യകളുടെ കാര്യത്തില് എല്ലാ കോണുകളില് നിന്നും ഉയരുന്നത്.\nബംഗാളി നാടോടി ഭാഷ സംസാരിക്കുന്ന റാഖിനിലെ മുസ്‌ലിങ്ങള് 1982 ലെ ബര്‍മീസ് പൗരത്വ നിയമമനുസരിച്ച് തങ്ങളുടെ പൗരന്മാരല്ലെന്ന നിലപാടാണ് അവര് തലമുറകളായി ജീവിച്ചുപോരുന്ന മ്യാന്‍മറിന്റേത്. മ്യാന്‍മര് അവര്‍ക്ക് തൊഴിലും വോട്ടവകാശവുമുള്‍പ്പെടെ എല്ലാ മാനുഷിക അവകാശങ്ങളും നിഷേധിക്കുന്നു. 2012 ല് ഒരു റാഖിന് വനിത ബലാത്സംഗത്തിന് ഇരയായി കൊലചെയ്യപ്പെട്ടതോടെ മനുഷ്യത്വഹീനമായ അതിക്രമങ്ങള്‍ക്കാണ് റോഹിംഗ്യകള് ഇരയായിക്കൊണ്ടിരിക്കുന്നത്. ബുദ്ധമതക്കാരായ ഭൂരിപക്ഷ റാഖിനുകളുടെയും മ്യാന്‍മര് പട്ടാളത്തിന്റെയും നിരന്തരമായ വേട്ടയാടലാണ് ഈ ഹതഭാഗ്യര്‍ക്കെതിരെ നടക്കുന്നത്. മുസ്‌ലിം ഭൂരിപക്ഷ അയല്‍രാജ്യങ്ങളായ മലേഷ്യയും ഇന്തോനേഷ്യയും തായ്‌ലന്റും അവരെ സ്വീകരിക്കാന് വിസമ്മതിക്കുന്നു. റോഹിംഗ്യകള് നിരന്തരമായ ബലാത്സംഗങ്ങള്‍ക്കും കൊലകള്‍ക്കും ഇരകളാകുന്നു. അവരുടെ ഗ്രാമങ്ങള് ചുട്ടെരിക്കപ്പെടുന്നു. കടല്‍താണ്ടിയെത്തുന്ന നിരാലംബരായ റോഹിംഗ്യകളെ കരയ്ക്കടുപ്പിക്കാതെ മരണത്തിലേക്ക് തള്ളിവിടുന്നതും പതിവായിരിക്കുന്നു. കഴിഞ്ഞ വര്‍ഷം അറാകല് റോഹിംഗ്യ വിമോചന സേന എന്ന പേരില് രൂപംകൊണ്ട സംഘടനയുടെ പ്രവര്‍ത്തനം ആ ജനതയുടെ നിലനില്‍പ്പുതന്നെ വിവരണാതീതമായ ദുരിതത്തിലാഴ്ത്തിയിരിക്കുന്നു. നിരാലംബരായ ഒരു ജനത ഉന്മൂലനത്തെയാണ് നേരിടുന്നത്.\nമനുഷ്യാവകാശ പോരാട്ടങ്ങളുടെ പേരില് ലോകത്തിന്റെയാകെ ഐക്യദാര്‍ഢ്യവും പിന്തുണയും നേടി അധികാരത്തിലെത്തിയ മ്യാന്‍മര് സ്റ്റേറ്റ് കൗണ്‍സിലര് ഓങ് സാങ് സൂചിയുടെ റോഹിംഗ്യകളോടുള്ള നിലപാട് ചരിത്രത്തിലെ അതിക്രൂരമായ വിരോധാഭാസങ്ങളില് ഒന്നായി വിലയിരുത്തപ്പെടും. റോഹിംഗ്യകളുടെ ദുരവസ്ഥയെ ഭീകരവാദമായി കണ്ട് നേരിടാനാണ് അവര് മുതിര്‍ന്നിരിക്കുന്നത്. പ്രധാനമന്ത്രി നരേന്ദ്രമോഡിയുടെ മ്യാന്‍മര് സന്ദര്‍ശനത്തോടെ റാഖിനിലെ ഭീകരവാദത്തെ യോജിച്ച് നേരിടാന് ഇരുരാഷ്ട്രങ്ങളും തമ്മില് ധാരണയായെന്ന വാര്‍ത്ത മാനുഷിക സങ്കല്‍പ്പങ്ങള്‍ക്ക് നിരക്കുന്നതോ അംഗീകരിക്കാവുന്നതോ അല്ല. ലോകത്തെമ്പാടും മനുഷ്യാവകാശങ്ങള്‍ക്കുവേണ്ടി നടന്നിട്ടുള്ള പോരാട്ടങ്ങളെ അംഗീകരിക്കുകയും അവരോട് ഐക്യദാര്‍ഢ്യം പ്രകടിപ്പിക്കുകയും ചെയ്തുപോന്ന സ്വതന്ത്ര ജനാധിപത്യ മതനിരപേക്ഷ ഇന്ത്യന് സങ്കല്‍പങ്ങള്‍ക്കുതന്നെ വിരുദ്ധമാണ് ആ നിലപാട്. ട്രംപിന്റെ യുഎസില് ഇന്ത്യന് പൗരത്വം ഇപ്പോള് നേരിടുന്ന കുടിയിറക്കു ഭീഷണിയുടെയും ലോകത്തിന്റെ വിവിധ ഭാഗങ്ങളില് ഇന്ത്യന് വംശജര് നേരിടേണ്ടിവരുന്ന വിവേചനങ്ങളുടെയും അവകാശ ധ്വംസനങ്ങളുടെയും പശ്ചാത്തലത്തില് പോലും മനുഷ്യത്വഹീനവും സഹാനുഭൂതി രഹിതവുമായ സമീപനമാണ് റോഹിംഗ്യകളോട് അധികാര കേന്ദ്രങ്ങള് അവലംബിക്കുന്നതെന്നതും അവരുടെ തനിനിറമാണ് തുറന്നുകാട്ടുന്നത്. റാഖിന് റോഹിംഗ്യകള് നേരിടുന്ന മനുഷ്യത്വ പ്രതിസന്ധിക്കു നേരെ കണ്ണടയ്ക്കാന് ഉന്നത ജനാധിപത്യ സംസ്‌കാരം അവകാശപ്പെടുന്ന ഇന്ത്യയടക്കം ഒരു ജനതക്കും ആവില്ല. ഒരു മഹാദുരന്തം ഒഴിവാക്കാന് ലോകമനഃസാക്ഷി ഉണര്‍ന്നു പ്രവര്‍ത്തിക്കേണ്ടിയിരിക്കുന്നു.


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: വൈദ്യപരിശോധന ശക്തം;ധാരാളം പേര് തിരിച്ചയക്കപ്പെടുന്നു\nവൈദ്യപരിശോധന ശക്തം;ധാരാളം പേര് തിരിച്ചയക്കപ്പെടുന്നു\nദോഹ: ഖത്തറില് വൈദ്യപരിശോധന ശക്തമാക്കിയതിന്റെ ഭാഗമായി മെഡിക്കല് കമ്മീഷന് വൈദ്യപരിശോധനയില് കണ്ടെത്തിയ 1874 പ്രവാസികളെ കഴിഞ്ഞ അഞ്ച് മാസത്തിനിടെ തിരിച്ചയച്ചു. ഏപ്രില് മുതല് ആഗസ്റ്റ് വരെയുള്ള കാലയളവില് 211891 പേരാണ് പരിശോധനക്ക് വിധേയരായത്. ജനസംഖ്യാ വര്‍ധനവിന്റെ ഫലമായി സന്ദര്‍ശകരുടെയും പരിശോധനയില് പരാജയപ്പെട്ട് തിരിച്ചയക്കപ്പെടുന്നവരുടെയും എണ്ണം വര്‍ധിച്ചതായി കമ്മീഷന്റെ കണക്കുകള് വ്യക്തമാക്കുന്നു. പ്രതിദിനം ശരാശരി 1927 പേരാണ് പരിശോധനക്കെത്തുന്നത്.\nതിരിച്ചയക്കപ്പെട്ടവരില് 72 ശതമാനവും ക്ഷയരോഗം (ടി.ബി) മൂലമാണ് പരിശോധനയില് പരാജയപ്പെട്ടത്. 1346 പേര്‍ക്കാണ് ടി.ബി കണ്ടെത്തിയത്. 74 പേര്‍ക്ക് ക്ഷയത്തിന്റെ വകഭേദമായ ആക്റ്റീവ് പല്‍മനറി ടി.ബി സ്ഥിരീകരിച്ചു. എയ്ഡ്‌സ് മൂലം തിരിച്ചയക്കപ്പെട്ടത് 73 വിദേശികളാണ്. എക്‌സ്‌റേയില് നെഞ്ചിന് പ്രശ്‌നം കണ്ടതിനാല് 263 പേരെ മടക്കിയയച്ചു. 72 പേര്‍ക്ക് ഹെപറ്റൈറ്റിസ് 'ബി'യും 21 പേര്‍ക്ക് ഹെപറ്റൈറ്റിസ് 'സി'യും കണ്ടെത്തി. മാസത്തില് ശരാശരി 374 പേരാണ് വൈദ്യപരിശോധനയില് ഫിറ്റ്‌നസ് തെളിയിക്കാനാവാതെ നാട്ടിലയക്കപ്പെടുന്നത്. രാജ്യം തിരിച്ചുള്ള കണക്കുകള് അധികൃതര് പുറത്തുവിട്ടിട്ടില്ല.\n2008 ഏപ്രില് 1 മുതല് 2009 മാര്‍ച്ച് 31 വരെ കാലയളവില് ക്ഷയബാധിതരായ 7118ഉം ഹെപറ്റൈറ്റിസ് 'ബി'യുള്ള 350ഉം ഹെപറ്റൈറ്റിസ് 'സി'യുള്ള 95ഉം എയ്ഡ്‌സ് ബാധിച്ച 182ഉം നെഞ്ച് എക്‌സ്‌റേയില് പരാജയപ്പെട്ട 10158ഉം പ്രവാസികളെയാണ് ഖത്തര് തിരിയച്ചത്.\nആരോഗ്യമന്ത്രിയുടെ നിര്‍ദേശപ്രകാരം കഴിഞ്ഞ ഞായറാഴ്ച മുതല് വൈകുന്നേരം സ്ത്രീകള്‍ക്കും കുടുംബങ്ങള്‍ക്കും കമ്മീഷനില് പരിശോധന നടത്തുന്നുണ്ട്. വൈകുന്നേരം ശരാശരി മുപ്പതോളം കുടുംബങ്ങള് മാത്രമാണെത്തുന്നത്. വൈകീട്ട് നാലര മുതല് രാത്രി 7.30 വരെയാണ് പരിശോധന.\nഎഴുതിയത് Muhammed Sageer Pandarathil at 2:35:00 PM\nഖത്തറില് വൈദ്യപരിശോധന ശക്തമാക്കിയതിന്റെ ഭാഗമായി മെഡിക്കല് കമ്മീഷന് വൈദ്യപരിശോധനയില് കണ്ടെത്തിയ 1874 പ്രവാസികളെ കഴിഞ്ഞ അഞ്ച് മാസത്തിനിടെ തിരിച്ചയച്ചു. ഏപ്രില് മുതല് ആഗസ്റ്റ് വരെയുള്ള കാലയളവില് 211891 പേരാണ് പരിശോധനക്ക് വിധേയരായത്. ജനസംഖ്യാ വര്‍ധനവിന്റെ ഫലമായി സന്ദര്‍ശകരുടെയും പരിശോധനയില് പരാജയപ്പെട്ട് തിരിച്ചയക്കപ്പെടുന്നവരുടെയും എണ്ണം വര്‍ധിച്ചതായി കമ്മീഷന്റെ കണക്കുകള് വ്യക്തമാക്കുന്നു. പ്രതിദിനം ശരാശരി 1927 പേരാണ് പരിശോധനക്കെത്തുന്നത്.


കല്ലുത്താന് കടവ് കോളനിയുടെ അവസ്ഥ മോശമെന്ന് ദേശീയ പട്ടിക ജാതി കമ്മീഷന്\nജില്ലയിലെ പട്ടിക ജാതി വിഭാഗത്തിന്‍റെ പ്രശ്നങ്ങള് ചര്‍ച്ച ചെയ്യുന്നതിനുള്ള യോഗത്തിനായി കോഴിക്കോട് എത്തിയതായിരുന്നു ദേശീയ പട്ടികജാതി കമ്മീഷന് വൈസ് ചെയര്‍മാന് എല് മുരുകന്.\n17 Dec, 2018 at 04:05 AM\nകോഴിക്കോട് കല്ലുത്താന് കടവ് കോളനിയിലെ അവസ്ഥ ശോചനീയമാണെന്ന് ദേശീയ പട്ടികജാതി കമ്മീഷന് വൈസ് ചെയര്‍മാന് എല് മുരുകന്. കോളനിയുടെ അവസ്ഥ ഇന്നു നടക്കുന്ന അവലോകന യോഗം ചര്‍ച്ച ചെയ്യുമെന്നും അദ്ദേഹം പറഞ്ഞു. കോളനിക്കു പുറമേ നഗരത്തിലെ എസ്.സി.എസ്.ടി ഹോസ്റ്റലും അദ്ദേഹം സന്ദര്‍ശിച്ചു.\nജില്ലയിലെ പട്ടിക ജാതി വിഭാഗത്തിന്‍റെ പ്രശ്നങ്ങള് ചര്‍ച്ച ചെയ്യുന്നതിനുള്ള യോഗത്തിനായി കോഴിക്കോട് എത്തിയതായിരുന്നു ദേശീയ പട്ടികജാതി കമ്മീഷന് വൈസ് ചെയര്‍മാന് എല് മുരുകന്. ഇതിനു മുന്നോടിയായാണ് അദ്ദേഹം കല്ലുത്താന് കടവ് കോളനിയിലെത്തിയത്. കോളനിയിലെ ദുരിതങ്ങള് നേരിട്ടു കണ്ട അദ്ദേഹം കോളനിവാസികളില് നിന്നും പരാതി കേട്ടു.\nശുചിമുറിയുടെ അഭാവവും മാലിന്യ പ്രശ്നവും കോളനി വാസികള് കമ്മീഷനെ ധരിപ്പിച്ചു. സ്ഥിതിഗതികള് വിലയിരുത്തിയ അദ്ദേഹം ആവശ്യമെങ്കില് കോര്‍പ്പറേഷന് ഉദ്യോഗസ്ഥരെ വിളിച്ചു വരുത്തുമെന്നും പറഞ്ഞു. കോളനിവാസികള്‍ക്കുള്ള ഫ്ലാറ്റ് നിര്‍മാണം പൂര്‍ത്തിയായിട്ടുണ്ടെന്ന് അധികൃതര് പറയുന്നുണ്ടെങ്കിലും പുനരധിവാസത്തിനുള്ള നടപടികള് എങ്ങുമെത്തിയിട്ടില്ല. ഈ വിഷയവും കമ്മീഷന് പരിഗണിക്കുന്നുണ്ട്.


Daily Horoscope April 23, 2022 | Indian Express Malayalam\nhoroscope today april 23 2022 aries gemini cancer virgo capricorn zodiac signs check astrological prediction\nDaily Horoscope April 23, 2022: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡൽ എഴുതുന്നു\nUpdated: April 23, 2022 12:57:43 pm\nDaily Horoscope April 23, 2022: ചാൾസ് ഡാർവിന്റെ പരിണാമ സിദ്ധാന്തത്തെക്കുറിച്ച് നമുക്കെല്ലാവർക്കും അറിയാം, ശക്തികൂടിയവ ജീവിക്കുകയും ദുർബലമായവ മരിക്കുകയും ചെയ്യുമ്പോൾ ജീവിവർഗ്ഗങ്ങൾ വികസിക്കുന്നു എന്നതാണ് ആശയം. അതേ തത്വം മുഴുവൻ നക്ഷത്രങ്ങൾക്കും ബാധകമാണെന്നും ശതകോടിക്കണക്കിന് നക്ഷത്രങ്ങൾ പ്രപഞ്ചത്തിൽ ആധിപത്യം സ്ഥാപിക്കാൻ പാടുപെടുകയാണെന്നും ചില ശാസ്ത്രജ്ഞർ കരുതുന്നു. ഇപ്പോൾ വളരെ ചിന്തിക്കേണ്ട ഒന്നാണിത്!\nയാത്രയിലോ വിദേശ ബന്ധങ്ങളിലോ ഇപ്പോൾ സംഭവിക്കുന്ന എന്തും വരും മാസങ്ങളിൽ നിങ്ങളിലോ നിങ്ങളുടെ പ്രിയപ്പെട്ടവരിലോ വലിയ പ്രത്യാഘാതങ്ങൾ ഉണ്ടാക്കിയേക്കും. ഏറ്റവും പ്രധാനപ്പെട്ട ഗ്രഹചക്രം വളരെ ദൈർഘ്യമേറിയ ഒന്നാണെന്ന് നിങ്ങൾ മനസ്സിലാക്കുകയാണെങ്കിൽ, നിങ്ങളുടെ ദൈനംദിന ഉയർച്ച താഴ്ചകളെക്കുറിച്ച് നിങ്ങൾക്ക് കൂടുതൽ നല്ല കാഴ്ചപ്പാട് ലഭിക്കും.\nനിങ്ങളുടെ വികാരങ്ങൾ എന്നെന്നേക്കുമായി അടക്കിനിർത്താൻ നിങ്ങൾക്ക് കഴിയില്ല. നിങ്ങളുടെ എല്ലാ ചിന്തകളും വികാരങ്ങളും പങ്കുവെക്കുക, ആവശ്യമായ ചെറിയ യാത്രകൾ നടത്തുക. വളരെ വേഗം, ഒരുപക്ഷേ കുറച്ച് ദിവസങ്ങൾക്കുള്ളിൽ, ഒരു പ്രധാനപ്പെട്ട കുടുംബ/ ഗാർഹിക പുരോഗതി നിങ്ങളുടെ പട്ടികയിലെ പത്താം സ്ഥാനത്ത് നിന്ന് ഒന്നാമതായി മാറും.\nകുറച്ച് പണം ചെലവഴിക്കാനുള്ള മികച്ച സമയമാണിത്, പുതിയ വീട് വാങ്ങുന്നത് പോലുള്ള പ്രധാന നിക്ഷേപങ്ങളും ചെറിയ നിക്ഷേപങ്ങളോ രണ്ടും ആവാം. കുറച്ച് നാളത്തേക്ക് ചെലവു കുറയ്ക്കാനുള്ള ഒരു വഴിയും കാണുന്നില്ല, എന്നാൽ അനാവശ്യ ചെലവുകൾ നിങ്ങൾക്ക് ഒഴിവാക്കാനാവും.\nഓരോ കാര്യങ്ങളിൽ മുൻകൈയെടുക്കാൻ കഴിയുന്ന അവസ്ഥയിലാണ് നിങ്ങൾ, കഴിയുന്നതും അത് വേഗം ചെയ്യണം. നിങ്ങളുടെ ചാന്ദ്ര വിന്യാസങ്ങൾ നിങ്ങളെ ഏതാണ്ട് ചോദ്യം ചെയ്യാനാവാത്ത അവസ്ഥയിലാക്കുന്നു, കൂടാതെ ജോലി സന്തോഷമായി ചെയ്യാൻ കഴിയുന്നുണ്ടെന്ന് നിങ്ങൾ ഉറപ്പാക്കണം. തൊഴിലുടമകളും അധികാരസ്ഥാനത്തുള്ളവരും നിങ്ങളുടെ യഥാർത്ഥ കഴിവുകളെ അഭിനന്ദിക്കുമെന്ന് പ്രതീക്ഷിക്കുന്നു.\nഉജ്ജ്വലമായ ഗ്രഹ വശങ്ങളുടെ പരമ്പര നിങ്ങളെ വളരെ സവിശേഷമായ ഒരു കാലഘട്ടത്തിലേക്കായി സജ്ജമാക്കുന്നു. വിവേകപൂർണ്ണമായ അന്വേഷണങ്ങൾ നടത്തി ചില വികാരങ്ങൾ നിലനിർത്തിക്കൊണ്ട് തന്നെ ഇന്ന് ഈ ഘട്ടം ആരംഭിക്കുക. മറ്റു പ്രായോഗിക കാര്യങ്ങളും ഏറ്റെടുക്കണം. കഴിവ് കുറഞ്ഞവർ എല്ലാം കാര്യങ്ങളും വ്യക്തമായി മനസിലാക്കണം.\nപങ്കാളികൾ കൂടുതൽ ആവശ്യങ്ങൾ ഉന്നയിച്ചേക്കാം. നിങ്ങൾക്ക് ചെറിയ തോതിലുള്ള പ്രതിരോധം തുടരുകയും നിങ്ങൾക്ക് കഴിയുന്നത്ര സഹതാപവും പിന്തുണയും നൽകുകയും ചെയ്യാം. വിഷമിക്കേണ്ട, ഏതൊരു ചെറിയ പിന്മാറ്റവും ഒരു മുന്നേറ്റമായിരിക്കും. മറ്റു കാര്യങ്ങളെ കുറിച്ച് ചിന്തിക്കാതെ നിങ്ങളുടെ മനോവീര്യം ഉയർത്തേണ്ടത് പ്രധാനമാണ്.\nബന്ധങ്ങൾ നിങ്ങളുടെ ചിന്തയെ നിയന്ത്രിക്കുന്നു. ഇത് ശരിയാണെങ്കിൽ, നിങ്ങളുടെ നക്ഷത്രങ്ങൾ ഇപ്പോൾ തീർത്തും മികച്ചതാണ്, ജോലിസ്ഥലത്തും വീട്ടിലും സമൂലമായ മാറ്റങ്ങളുമായി നിങ്ങൾ മുന്നോട്ട് പോകണം. എന്നാൽ, എല്ലാം മറ്റുള്ളവർ എങ്ങനെ പ്രതികരിക്കുന്നു എന്നതിനെ ആശ്രയിച്ചിരിക്കുന്നുവെന്ന് മനസ്സിലാക്കുക. നിങ്ങളുടെ റോൾ ശ്രദ്ധാപൂർവം ഉപയോഗിക്കുക.\nചില കാര്യങ്ങളോട് വിയോജിക്കേണ്ട അവസ്ഥ നിങ്ങൾക്ക് വന്നേക്കാം, പക്ഷേ അത് നിങ്ങൾക്ക് ഗുണവും ചെയ്തേക്കും, അല്ലേ? വീട്ടിലും ജോലിസ്ഥലത്തും ആവശ്യമുള്ളതെല്ലാം പൂർത്തിയാക്കാൻ യഥാർത്ഥത്തിൽ പ്രതിദിനം ഇരുപത്തിയഞ്ച് മണിക്കൂർ പോലും മതിയാകില്ല. നിങ്ങളുടെ പ്രതീക്ഷകളും വലുതായിരിക്കുമോ? ആണെന്ന് ഞാൻ കരുതുന്നു!\nസാമ്പത്തിക ഇടപാടുകളും പണവും ഇന്ന് ഏറ്റവും പ്രധാനപ്പെട്ട ഒന്നാണ്, എന്നാൽ ദീർഘകാല രീതികൾ സൂചിപ്പിക്കുന്നത് നിയമപരമായ പ്രശ്നങ്ങളും വിദേശ ബന്ധങ്ങളും വിദ്യാഭ്യാസ അഭിലാഷങ്ങളുമാണ്. നിങ്ങൾ കൂടുതൽ ആഗ്രഹിക്കുന്നത് സൗഹൃദമാണ്. അഭിനിവേശം പൂർത്തിയാക്കാൻ കുറച്ചു കൂടി കാത്തിരിക്കാം.\nവീട്, സ്വത്ത്, ഗാർഹിക ആശങ്കകൾ എന്നിവ നിങ്ങളുടെ സന്തോഷത്തിന് നിർണായകമാണ്. നിങ്ങൾക്ക് നിങ്ങളുടേതായ ആശയങ്ങൾ ഉണ്ടായിരിക്കാം, പക്ഷേ നേതൃത്വം വഹിക്കാൻ മറ്റുള്ളവരെ അനുവദിച്ചേക്കും;എന്നാൽ ഒരു അടുത്ത സുഹൃത്ത് നിങ്ങളുടെ താൽപ്പര്യങ്ങൾ സംരക്ഷിക്കും. സാമൂഹിക ഇടപെടലുകൾക്ക് കൂടുതൽ മുൻഗണന നൽകുക: നിങ്ങളുടെ സുഹൃത്തുക്കളും അതിൽ കുറഞ്ഞൊന്നും പ്രതീക്ഷിക്കുന്നില്ല.\nവളരെ വലുതും ചരിത്രപരവുമായ ഒരു ഗ്രഹ വിന്യാസം ഇപ്പോൾ ഭൂതകാലത്തിലാണ്, എന്നാൽ കൂടുതൽ വ്യക്തതയുള്ള മറ്റൊന്ന് ആസന്നമാവുകയാണ്, നിങ്ങളുടെ ആഗ്രഹങ്ങൾ എന്തുതന്നെയായാലും, നിങ്ങളുടെ അഭിലാഷങ്ങൾ എന്തായാലും, അടുത്ത മൂന്ന് ദിവസങ്ങളിൽ നിങ്ങൾ ഒരു ശ്രമവും ഉപേക്ഷിക്കരുത്. സമയം പാഴാക്കാനില്ല!\nനിങ്ങൾ പ്രധാനപ്പെട്ട പ്രശ്‌നങ്ങൾ ഒഴിവാക്കാൻ ശ്രമിക്കുന്നതായി തോന്നുന്നു, എന്നാൽ ഇതിൽ അസ്വാഭാവികമായി ഒന്നുംതന്നെയില്ല. ഇന്ന് ആസ്വദിക്കാനുള്ള എല്ലാമുണ്ട്, നാളെ എന്താകുമെന്ന് ആർക്കറിയാം? അല്ലാതെ, മുഖം വീർപ്പിച്ചു നടക്കുന്നതിൽ അർത്ഥമില്ല.\nWeb Title: Horoscope today april 23 2022 aries gemini cancer virgo capricorn zodiac signs check astrological prediction\nDaily Horoscope April 22, 2022: നിങ്ങളുടെ ഇന്നത്തെ ദിവസം, രാശി ഫലം


suchakam: അര്‍ച്ചന വിവാഹിതയാവുന്നു\nതിരുവനന്തപുരം: സീരിയല് താരം അര്‍ച്ചന വിവാഹിതയാവുന്നു. ബാംഗ്ലൂരില് ജോലി ചെയ്യുന്ന മനോജാണ് വരന്. ഇരു വീട്ടുകാരും വിവാഹക്കാര്യം സംസാരിച്ചു തീര്‍ച്ചപ്പെടുത്തിക്കഴിഞ്ഞു. 2012 ലായിരിക്കും ഇവരുടെ വിവാഹം. കുറച്ചുനാളുകളായി ഇരുവരും പ്രണയത്തിലായിരുന്നു.\nമനോജ് കൊച്ചിയില് ജോലി ചെയ്‌തിരുന്നപ്പോഴാണ് ഇരുവരും പരിചയപ്പെട്ടത്. സൗഹൃദം പെട്ടെന്നുതന്നെ പ്രണയത്തിലേക്ക് വഴിമാറുകയായിരുന്നു. മനോജ് വിവാഹാഭ്യര്‍ത്ഥന മുന്നോട്ടുവച്ചപ്പോള് വീട്ടുകാര് സമ്മതിച്ചാലേ സമ്മതിക്കുവെന്ന് അര്‍ച്ചന പറഞ്ഞു. തുടര്‍ന്ന് വീട്ടുകാരുമായി മനോജ് സംസാരിക്കുകയായിരുന്നു.\nതന്റെ വിവാഹവാര്‍ത്ത പുറത്തുവന്നപ്പോള് ഏത് മണ്ടനാടാ ഇവളെ കെട്ടാന് പോകുന്നതെന്നായി ചിലരെന്ന് അര്‍ച്ചന പരിഭവിക്കുന്നു. വ്യഭിചാരക്കുറ്റത്തിന് ഒരിക്കല് താന് അറസ്‌റ്റിലായെന്ന് ഒരു ചാനലില് വാര്‍ത്ത വന്നിരുന്നു. അത് തെറ്റായ വാര്‍ത്തയായിരുന്നു. ഇക്കാര്യമെല്ലാം മനോജിന് ന്നായി അറിയാം. വ്യഭിചാരക്കുറ്റത്തിന് ഞാന് അറസ്‌റ്റിലായിട്ടില്ലാത്തതുകൊണ്ടുതന്നെ മനോജ് മണ്ടനല്ലാതാവുന്നുവെന്നും അര്‍ച്ചന പറഞ്ഞു.\nഒരു ചലച്ചിത്ര വാരികയ്‌ക്ക് നല്‍കിയ അഭിമുഖത്തില് അര്‍ച്ചനയാണ് വിവാഹക്കാര്യം വെളിപ്പെടുത്തിയത്. സംഗീത പരിപാടിയില് അവതരികയായി മിനി സ്‌ക്രീന് രംഗത്തെത്തിയ അര്‍ച്ച എന്റെ മാനസപുത്രി എന്ന സീരിയലിലൂടെയാണ് മലയാളികള്‍ക്ക് സുപരിചിതയായത്. ഈ സീരിയലിലെ ഗ്ലോറിയെന്ന നെഗറ്റീവ് റോള് തന്‍മയത്വത്തോടെ കൈകാര്യം ചെയ്യാന് അര്‍ച്ചനയ്‌ക്ക് കഴിഞ്ഞിരുന്നു.\nഅല്ലു അര്‍ജ്ജുന് വിവാഹിതനാവുന്നു\nനടി സീത വീണ്ടും വിവാഹിതയായി\nPosted by DHAARRII at 9:53 AM\n2010, നവംബർ 8 10:31 AM\nഇത് പിന്നെ എന്താണാവോ!\n2011, സെപ്റ്റംബർ 14 6:12 PM


പൊടിക്കാറ്റാണ് ചുറ്റും. ചെള്ളയുടെ നിറമുള്ള പൊടിക്കാറ്റ് ചുറ്റും വീശിയടിക്കുന്നു. പൊള്ളിക്കുന്ന വെയില്. വരണ്ടുണങ്ങിയ നിലങ്ങളും തെരുവുകളും. മനുഷ്യരുണ്ടെന്നതിന്റെ അടയാളങ്ങള് പോലുമില്ലാത്ത നിരത്തുകള്. റോഡുകളുടെ ഇരുവശങ്ങളിലും പൊടിപിടിച്ച് നില്‍ക്കുന്ന വീടുകള് ഏതോ പുരാതന നഗരത്തിന്റെ അവശേഷിപ്പുകളാണെന്ന് തോന്നിക്കും. കിലോമീറ്ററുകള് നടന്നാലും ഒരു കിളിയുടെ കരച്ചില് പോലും കേള്‍ക്കാനില്ല. ശ്മശാനങ്ങള്‍ക്ക് പോലുമില്ലാത്ത മൂകതയാണ് എല്ലായിടത്തും. ചില ഉയര്‍ന്നയിടങ്ങളില് കൂട്ടത്തോടെ കെട്ടിയിട്ടിരിക്കുന്ന കന്നുകാലികളാണ് ജീവന് അവശേഷിക്കുന്നതിന്റെ അടയാളങ്ങളായി ഉള്ളത്. ദിവസങ്ങള്‍ക്ക് മുമ്പ് വരെ ഈ ഗ്രാമത്തിന് ജീവനുണ്ടായിരുന്നു. ഇന്നത് മരിച്ചിട്ടില്ല എന്ന് മാത്രം. ജീവനും മരണത്തിനും ഇടയിലൂടെ കടന്നുപോയ ദിവസങ്ങള് ഇടനാടിന് സമ്മാനിച്ചതാണ് ഈ അവസ്ഥ. ഇടനാട് മാത്രമല്ല, പ്രളയം വന്ന് മുക്കിയ, വെള്ളമിറങ്ങിത്തുടങ്ങിയ ചെങ്ങന്നൂരിലെ ഗ്രാമങ്ങളൊന്നും ഇപ്പോഴും ജീവശ്വാസം വീണ്ടെടുത്തിട്ടില്ല.\nമണിക്കൂറുകള് നീണ്ട വാഹനക്കുരുക്ക് മാത്രമാണ് ചെങ്ങന്നൂര് നഗരത്തിന്റെ സജീവതയെ നിലനിര്‍ത്തുന്നത്. ഭൂരിഭാഗം കടകളും അടഞ്ഞ് കിടക്കുന്നു. ഒരിറ്റ് വെള്ളം കുടിക്കാനില്ല. ഒരു കുപ്പി വെള്ളമെങ്കിലും ദാഹമകറ്റാന് കിട്ടാതെയുള്ള ഓട്ടത്തിലാണ് പലരും. ദുരിതാശ്വാസ പ്രവര്‍ത്തകരുടേയും സന്നദ്ധപ്രവര്‍ത്തകരുടേയും വാഹനങ്ങളാണ് റോഡില് അധികവും. ചെങ്ങന്നൂരിനെ സ്വാഭാവിക ജീവിതത്തിലേക്കും പതിവുകളിലേക്കും തിരികെ കൊണ്ട് വരാനുള്ള കഠിന പരിശ്രമത്തിലാണ് അവര് ഓരോരുത്തരും. ഹോട്ടലുകള് പ്രവര്‍ത്തിക്കാന് തുടങ്ങിയിട്ട് രണ്ട് ദിവസമേ ആയിട്ടുള്ളൂ. അതും അധികമൊന്നുമില്ല; രണ്ടോ മൂന്നോ എണ്ണം മാത്രം. അവിടെയും ആവശ്യത്തിന് ഭക്ഷണമില്ല. വെള്ളമിറങ്ങിയതിന്റെ ആശ്വാസത്തില് അടിഞ്ഞിരുന്ന ചെളിയെല്ലാം വാരിക്കളഞ്ഞ് അവര് പ്രവര്‍ത്തനം ആരംഭിച്ചിട്ടേയുള്ളൂ.\nചെങ്ങന്നൂരില് നിന്ന് ഇടനാട്ടിലേക്ക് പോവുന്ന വഴിമധ്യേയാണ് സദാനന്ദനെ കാണുന്നത്. മുഷിഞ്ഞ വസ്ത്രങ്ങളുമായി. കയ്യില് ഒരു ബീഡിയും ഉണ്ട്. മാധ്യമപ്രവര്‍ത്തകരാണെന്ന് പറഞ്ഞപ്പോള്, "ഈ വേഷത്തില് എന്റെ പടം എടുക്കരുത്" എന്നായിരുന്നു ആദ്യത്തെ പ്രതികരണം. നാല് കിലോമീറ്ററുകള്‍ക്കപ്പുറമുള്ള ക്യാമ്പിലേക്കുള്ള യാത്രയിലാണ് സദാനന്ദന്. "ഓ, ഒരു ചായ കിട്ടുവോന്നറിയാന് വേണ്ടി ഇവടം വരെ ഒന്ന് വന്ന് നോക്കിയതാ. ക്യാമ്പില് ചായയുണ്ട്. അത് പക്ഷെ എനിക്ക് ഒക്കത്തില്ല. കടുപ്പത്തില് ഒരു ചായ കുടിച്ചിട്ട് എത്ര ദെവസമായി. ബീഡിയും കിട്ടാനില്ലായിരുന്നു. ഇന്ന് രണ്ടെണ്ണം കിട്ടി. പിന്നെന്തോ പറയാനാ. മഴവെള്ളം കുടിച്ച്, മൂന്ന് ദെവസം ചാകുവോ ജീവിക്കുവോ എന്ന് പോലും അറിയാതെ പെരപ്പൊറത്ത് കേറിയിരുന്ന എനിക്ക് ഇപ്പോ ചായയും ബീഡിയൊന്നും ഒരു എന്തോന്നേയല്ല. എന്നാലും ഒരു ആഗ്രഹത്തിന് ഇറങ്ങിയതാ. കയ്യില് അഞ്ച് പൈസയില്ല. മെമ്പര്‍ടെ കയ്യീന്ന് 20 രൂപയും മേടിച്ചോണ്ട് ഒന്ന് എറങ്ങി നോക്കീതാ. എനിക്കിപ്പോ 72 വയസ്സായി. എന്റെ ഓര്‍മ്മയില് ഇങ്ങനെയൊരു ഗതി വന്നിട്ടില്ല";\nനിര്‍വികാരത മാത്രമായിരുന്നു ആ മനുഷ്യന്റെ മുഖത്ത്.\nപ്രളയം ഏറ്റവുമധികം ബാധിച്ച സ്ഥലങ്ങളിലൊന്നാണ് ചെങ്ങന്നൂര്. പമ്പയാര് ചുറ്റിയൊഴുകുന്ന ഇടനാട്, പാണ്ടനാട്, തിരുവന്‍വണ്ടൂര് പഞ്ചായത്തുകളിലായിരുന്നു ഇത് ഏറ്റവും രൂക്ഷം. വെള്ളപ്പൊക്കം കണ്ട് പരിചയമില്ലാത്ത ജനങ്ങള്‍ക്ക് 'വെള്ളം കയറും, ജാഗ്രത പാലിക്കുക' എന്ന മുന്നറിയിപ്പ് വളരെ എളുപ്പം തള്ളിക്കളയാവുന്ന ഒന്ന് മാത്രമായിരുന്നു. ഓഗസ്ത് 15ന് പമ്പ ഡാം തുറന്നതോടെ ചെങ്ങന്നൂരുകാരുടെ പ്രതീക്ഷകളെ തെറ്റിച്ചുകൊണ്ട് വെള്ളമെത്തി. പക്ഷെ വെള്ളം ഏറുമ്പോഴും മുറ്റം വരെ വന്ന് ഒഴിഞ്ഞ് പോവുമെന്നായിരുന്നു പലരുടേയും കണക്കുകൂട്ടല്. മുതിര്‍ന്ന മാധ്യമപ്രവര്‍ത്തകനായ എസ് ഡി വേണുകുമാറും ഈ പ്രതീക്ഷയില് സ്വന്തം വീട്ടില് തന്നെ കഴിച്ചുകൂട്ടിയവരില് ഒരാളാണ്. രണ്ട് ദിവസങ്ങള് വീടിന്റെ മുകള് നിലയില് കുടുങ്ങിപ്പോയ അദ്ദേഹത്തെ പിന്നീട് രക്ഷപെടുത്തുകയായിരുന്നു.\nവേണുകുമാര് പറയുന്നത്: "പതിനഞ്ചാം തീയതി വൈകിട്ട് വരുമ്പോള് എന്റെ കാല് നനയാനുള്ള വെള്ളമേയുള്ളൂ റോഡില്. നോക്കി നോക്കി നില്‍ക്കുമ്പോള് അതങ്ങ് കയറി വന്നു. സാധാരണ പമ്പ അണക്കെട്ട് തുറന്നുവിടുമ്പോള് കുറച്ച് വെള്ളമൊക്കെ കയറും. ഡാം തുറക്കുകയാണ്, ജാഗ്രത പാലിക്കണം എന്ന് അവര് മെസ്സേജ് തരാറുമുണ്ട്. ഇതും അങ്ങനെയാവും എന്നാണ് എല്ലാവരുടേയും ധാരണ. പക്ഷെ രാത്രി 12 മണിയൊക്കെയായപ്പഴേക്കും സ്ഥിതി മാറി. വെള്ളം ഇരച്ച് തള്ളി വരാന് തുടങ്ങി. റോഡും വീടും എല്ലാം ഒന്നൊന്നായി മുങ്ങാന് തുടങ്ങി. നല്ല ശക്തമായ ഒഴുക്കും. എന്നാലും ഒരു ദിവസം കൊണ്ട് വെള്ളമങ്ങ് ഇറങ്ങിപ്പോവും എന്ന ധാരണയില് ഞാനും ഭാര്യയും കൂടി മുകളിലോട്ട് കയറി. പിന്നയല്ലേ പെട്ടുപോയതാണെന്ന് മനസ്സിലാവുന്നത്. പുറത്തേക്കിറങ്ങിയാല് ഒഴുക്കില് പെട്ടുപോവും. രണ്ട് ദിവസമായി കറണ്ട് ഇല്ലാതിരുന്നത് കൊണ്ട് ഫോണ് എല്ലാം ഓഫ്. രണ്ട് ദിവസം മുകള് നിലയില് തന്നെ കഴിച്ചുകൂട്ടി. മക്കളെയൊന്നും ഇനി കാണാന് പറ്റില്ലെന്നായിരുന്നു ഭാര്യ സുജയുടെ വിചാരം. ഇത് പോവുന്ന പോക്കാണെന്ന് മനസ്സില് ഉറപ്പിച്ചായിരുന്നു അവരുടെ ഇരുപ്പ്. പക്ഷെ എങ്ങനെയൊക്കെയോ, ആരെക്കയൊ വന്ന് രക്ഷിച്ചെടുത്തോണ്ട് പോയി. ഇങ്ങനെ വെള്ളം കയറുമെന്ന് ഇവര് മുന്നറിയിപ്പൊന്നും നല്‍കാത്തത് കൊണ്ട് ഈ പ്രദേശത്തൊന്നുമുള്ള ഒരൊറ്റയാള്‍ക്ക് നേരത്തെ രക്ഷപെടാനായിട്ടില്ല\nഏകദേശം അഞ്ഞൂറ് കോടിയുടെ നഷ്ടമാണ് ചെങ്ങന്നൂരില് മാത്രം കണക്കാക്കപ്പെടുന്നത്. 40,000 വീടുകള് ഭാഗികമായോ പൂര്‍ണമായോ തകര്‍ന്നു. നാല് ലക്ഷത്തോളം പേരാണ് ചെങ്ങന്നൂരില് ഉള്ളത്. ഇതില് മൂന്ന് ലക്ഷത്തോളം പേരെ പ്രളയം ബാധിച്ചു. ഇതില് 40 ശതമാനം പേരെ കഠിനമായി ബാധിച്ചു. 212 ദുരിതാശ്വാസ ക്യാമ്പുകളിലായി 1,60000 പേര് കഴിയുന്നു. പന്ത്രണ്ടായിരം കന്നുകാലികളെ പലയിടങ്ങളിലായി മാറ്റിപ്പാര്‍പ്പിച്ചു. ആയിരക്കണക്കിന് കന്നുകാലികളും പക്ഷികളും പ്രളയത്തില് മരിച്ചു. കരിങ്കല് മതിലുകള് പോലും പലയിടങ്ങളിലും അവശേഷിക്കുന്നില്ല. മിക്ക വീടുകളുടേയും മുന്‍വശത്ത് ഒരു വലിയ ചെളിക്കട്ട എന്ന് പറയാന് പാകത്തിന് വീട്ടുപകരണങ്ങളും പുസ്തകങ്ങളും വസ്ത്രങ്ങളും ഫര്‍ണീച്ചറുകളും എല്ലാം നിരത്തിയിട്ടിരിക്കുന്നു. കിണറുകളെല്ലാം താത്ക്കാലികമായെങ്കിലും ഉപയോഗശൂന്യമാണ്.\nകുടിവെള്ള ക്ഷാമം ഓര്‍മ്മയില് പോലും അനുഭവിക്കാത്ത ജനങ്ങള്‍ക്ക് ഇപ്പോള് കുപ്പി വെള്ളം മാത്രമാണ് ആശ്രയം. ഒരു ദിവസം അയ്യായിരം ലോഡ് കുപ്പിവെള്ളമാണ് ചെങ്ങന്നൂരിലേക്ക് ഇറക്കുന്നതെന്ന് അധികൃതര് പറയുന്നു. സന്നദ്ധ സംഘടനകളും മറ്റും എത്തിക്കുന്നത് വേറെ. എന്നിട്ടും കുടിവെള്ളക്ഷാമം തീരുന്നില്ല. പാണ്ടനാട് സ്വദേശി സജീന്ദ്രനാഥ് പറയുന്നത് പ്രളയത്തിന് ശേഷമുള്ള ചെങ്ങന്നൂരിലെ അവസ്ഥകളാണ്: "സോഷ്യലിസം വെള്ളത്തിലൂടെ എന്നതാണ് ഇപ്പോ ഇവിടുള്ളവരുടെ മുദ്രാവാക്യം! കാണുന്നവരുടെയെല്ലാം കാലില് പിടിച്ചേക്കുവാ, ഒരു കുപ്പി വെള്ളമെങ്ങാന് കിട്ടിയാല് അതായില്ലേ. കിണറ്റിലിടാന് ബ്ലീച്ചിങ് പൗഡര് തന്നിട്ടുണ്ട്. പക്ഷെ അതുകൊണ്ടൊന്നും കിണറ് ഉപയോഗിക്കാന് പറ്റില്ല. ചെള്ളയെല്ലാം കലങ്ങിക്കിടക്കുവല്യോ? പിന്നെ, ഞങ്ങടെ വീട്ടിലക്കെ ഇപ്പോ കാന്‍ഡില് ലൈറ്റ് പാര്‍ട്ടികള് അല്ലേ?! വൃത്തിയാക്കാന് വേണ്ടി മാത്രേ പലരും വീട്ടിലേക്ക് വരത്തൊള്ളു. ബാക്കി സമയം ക്യാമ്പിലാണ്. ചില ക്യാമ്പിലും കറണ്ടില്ല. വീട്ടിലേക്ക് മടങ്ങിയവര്‍ക്കും കറണ്ടും വെള്ളവുമൊന്നുമില്ല. മെഴുകുതിരി വെട്ടം മാത്രമാണ് ശരണം. ഒറ്റ കടയും തുറന്നിട്ടില്ല. ഉപ്പ് കല്ല് പോലും വാങ്ങിക്കാനും നിവൃത്തിയില്ല. ആരെങ്കിലുമായി കൊണ്ടത്തരുന്നതെല്ലാം വച്ച് അങ്ങ് ജീവിക്കുന്നു. പക്ഷെ സത്യം പറഞ്ഞാല് ഇതൊന്നും ഞങ്ങള്‍ക്ക് ഒരു ദുരിതമേയല്ല. മുമ്പ് ഒരു ദിവസം കറണ്ട് ഇല്ലെങ്കില് കെഎസ്ഇബിക്കാര്‍ക്ക് ഇരിക്കപ്പൊറുതി കൊടുക്കത്തില്ല. മൊബൈലിലെ ചാര്‍ജ് തീര്‍ന്നാല് ലോകം അവസാനിച്ച പോലെ തോന്നും. വേനല്‍ക്കാലത്ത് വെള്ളം കുറച്ച് റിങ്ങ് ഇറങ്ങിയാല് അപ്പോ ആവലാതി തുടങ്ങും. ഇപ്പോ ഇതൊന്നും ഞങ്ങള്‍ക്ക് ഒരു വിഷയമേയല്ല. വെള്ളത്തില് മുങ്ങിയോ പട്ടിണി കിടന്നോ മരിക്കും എന്ന് ഉറപ്പിച്ചിരുന്ന ഞങ്ങള്‍ക്ക് ജീവന് തിരിച്ചുകിട്ടയത് തന്നെ വലിയ കാര്യം. ആ ദുരിത ദിനങ്ങളേക്കാള് വലുതൊന്നും ഇനി ഞങ്ങളുടെ ജീവിതത്തില് വരാനില്ല. ഇനി ഈ ജീവിതം മുഴവനും കറണ്ടും വെള്ളോം ഇല്ലെങ്കിലും ഞങ്ങള് ജീവിക്കും."\nചെങ്ങന്നൂരിലെ ഒട്ടുമിക്ക പഞ്ചായത്തുകളിലും വൈദ്യുതി ബന്ധം പുന:സ്ഥാപിച്ചിട്ടില്ല. പലയിടങ്ങളിലും വെള്ളപ്പൊക്കത്തിനും രണ്ട് ദിവസം മുമ്പേ കറണ്ട് ഇല്ലാതായതാണ്. പക്ഷെ ചെങ്ങന്നൂരുകാര്‍ക്ക് അതിലൊന്നും പരാതിയില്ല. "ഓ അവരെ പറഞ്ഞിട്ട് കാര്യമില്ല. എല്ലാം മുങ്ങിക്കിടക്കുമ്പോ കറണ്ട് തന്നേക്കണം എന്ന് പറഞ്ഞിട്ട് വല്ല കാര്യോമുണ്ടോ. എല്ലാം നശിച്ചു. വീട് മാത്രം ഇങ്ങനെ ബാക്കിയായിട്ടൊണ്ട്. പിന്നെയാ ഇനി വെള്ളോം കറണ്ടും. ഒരു തുണി പോലും ഉടുക്കാന് ഇല്ല. ക്യാമ്പീന്ന് കിട്ടുന്നൊണ്ട്. അത് മാത്രമേയൊള്ളൂ. വീട്ടിലിരിക്കണ ഒരു തുണിയും ഇനി നിലം തുടക്കാന് കൂടി കൊള്ളില്ല. അക്കണക്കിനാ. പാത്രങ്ങളെല്ലാം ഒഴുകിപ്പോയി. ഗ്യാസ് അടുപ്പടക്കം വെള്ളം കയറിപ്പോയി. സര്‍ട്ടിഫിക്കറ്റ് പോലും ഇല്ല. ഇനി എന്തോ ചെയ്യുവെന്ന് ആര്‍ക്കറിയാം. ഒരു കണക്കിന് ആ വെള്ളത്തി മുങ്ങി മരിച്ചാ മതിയാരുന്ന്. ഇനി വയസ്സാംകാലത്ത് ഞാനിതെല്ലാം എവിടന്നൊണ്ടാക്കും. വീട് വൃത്തിയാക്കാന് വേണ്ടി ഇന്ന് വീട്ടിലേക്ക് വന്നതേയൊള്ളു. വീട് തൊറന്ന് കയറുമ്പോ അവര് പറഞ്ഞ്, 'അമ്മച്ചീ, സൂക്ഷിക്കണം. ഇഴജന്തുക്കള് വല്ലോം കാണും' എന്ന്. ഞാന് പറഞ്ഞ്, 'പാതിരാത്രി ഒറങ്ങിക്കെടക്കുമ്പം വെള്ളം തൊറന്ന് വി്ട്ട് കൊല്ലാന് നോക്കണ മനുഷ്യരുടത്രേം വരത്തില്ല ഒരു ഇഴജന്തുക്കളും' എന്ന്. ഇന്ന് മുഴുവന് ദിവസവും വൃത്തിയാക്കുവായിരുന്നു. കഴിക്കാന് ദേ ഇപ്പഴാണ് കുറച്ച് വറ്റ് കിട്ടിയത്. പക്ഷെ ഈ ഇത്തിരി മണിക്കൂറത്തെ വിശപ്പൊന്നും ഒന്നുമല്ല മക്കളേ. മഴവെള്ളം മാത്രം കുടിച്ച് മൂന്ന് ദിവസം വീടിന്റെ മണ്ടയ്ക്ക് കഴിഞ്ഞ എനിക്കൊക്കെ ഇനി എന്തോന്ന് വിശപ്പ്?"\nതിരുവന്‍വണ്ടൂര് സ്വദേശിയായ സുധര്‍മ്മയുടെ വാക്കുകള്.\nചെങ്ങന്നൂരിലെ പ്രളയാനന്തര ജീവിതം അറിയാനാണ് എത്തിയത്. പ്രളയം ഇല്ലാതാക്കിയ ജീവിതം തിരിച്ചുപിടിക്കാന് കഷ്ടപ്പെടുന്ന ജനങ്ങളെയാണ് അവിടെ കണ്ടത്. വെള്ളപ്പൊക്കത്തിന് ശേഷമുള്ള അവരുടെ ഇല്ലായ്മകളോ ക്യാമ്പിലെ ജീവിതമോ ഒന്നും അവരെ ഒരു പരിധിയില് കൂടുതല് ബാധിച്ചിട്ടില്ല. പലരുടേയും മുഖത്ത് ചിരിയാണ്. ജീവന് തിരിച്ച് കിട്ടിയതിന്റെ ആശ്വാസവും. ചിലരുടെ മുഖത്ത് നിര്‍വികാരത മാത്രമേയുള്ളൂ. ജീവന് തിരികെ ലഭിച്ചപ്പോഴും മറ്റെല്ലാം നഷ്ടപ്പെട്ടവരുടെ, എങ്ങനെ മുന്നോട്ട് പോവും എന്ന് ഉത്തരം കിട്ടാതെ കുഴങ്ങുന്നവരുടെ നിസ്സഹായതയും. അവരുടെയെല്ലാം ജീവിതം എന്തെന്നറിയാന് ചെന്ന ഞങ്ങളോട് അവരെല്ലാം വാതോരാതെ സംസാരിച്ചത് ആ ദിവസങ്ങളെക്കുറിച്ചാണ്; വെള്ളം വന്നു മൂടിയ ദിവസങ്ങള്. വേറെന്തെല്ലാം പറഞ്ഞ് സംസാരം വഴിമാറ്റിയാലും ഒടുവില് അവസാനിക്കുന്നത് വെള്ളം ഉണ്ടാക്കിയ ഭീതിയിലാണ്. അതുണ്ടാക്കിയ ഭയം, വേദന, നഷ്ടങ്ങള്... ഒന്നില് നിന്നും പുറത്ത് കടക്കാന് ഈ ജനങ്ങള്‍ക്കായിട്ടില്ല.\nചിത്രങ്ങള്: അനന്തകൃഷ്ണന്, ഗോപീകൃഷ്ണന്\n(ആലപ്പുഴ, പത്തനംതിട്ട ജില്ലകളിലായി പ്രളയം വിതച്ച നാടുകള്, ദുരിതാശ്വാസ ക്യാമ്പുകള് തുടങ്ങിയവ സന്ദര്‍ശിച്ച് അഴിമുഖം തയാറാക്കിയ പരമ്പരയുടെ ബാക്കി ഭാഗങ്ങള് വരുംദിവസങ്ങളില്)\nChengannur idanadu keralaflood KeralaFlood2018 PampaRiver Pandanad Survivors


emalayalee.com - ഗ്രൂപ്പ് പോര്; സ്ഥാനാര്‍ഥികളെ തീരുമാനിക്കാനാവാതെ കോണ്‍ഗ്രസ്\nഗ്രൂപ്പ് പോര്; സ്ഥാനാര്‍ഥികളെ തീരുമാനിക്കാനാവാതെ കോണ്‍ഗ്രസ്\nഎല്‍ഡിഎഫ് സ്ഥാനാര്‍ഥി പ്രഖ്യാപനവും നടത്തി പ്രചരണത്തില് ഒരു റൗണ്ടിലേക്ക് എത്തുമ്പോള് ഇതുവരെയും സ്ഥാനാര്‍ഥികളെ തീരുമാനിക്കാന് കഴിയാതെ കോണ്‍ഗ്രസ്.\nവെള്ളിയാഴ്ച നടന്ന സ്ക്രീനിങ് കമ്മറ്റി യോഗത്തിലും സ്ഥാനാര്‍ഥി പട്ടിക സംബന്ധിച്ചു തീരുമാനമായില്ല. മിക്ക മണ്ഡലങ്ങളിലും ഒന്നിലധികം പേരുകള് ഉയര്‍ന്നു വരുന്നുണ്ട്. വയനാട് , വടകര, ഇടുക്കി സീറ്റുകള് സംബന്ധിച്ച അനിശ്ചിതത്വം ഇപ്പോഴും തുടരുകയാണ്.\nവയനാട്ടില് കെ.സി വേണുഗോപാലിനെപ്പോലെ പല മുതിര്‍ന്ന നേതാക്കള്‍ക്കും താത്പര്യമുണ്ട്. ഇടുക്കി പി.ജെ ജോസഫിന് നല്‍കുന്ന കാര്യത്തില് ചര്‍ച്ചകള് പുരോഗമിക്കുകയാണ്. വടകരയില് കെ.കെ രമ സ്ഥാനാര്‍ഥിയാകുന്നതാണ് യുഡിഎഫിനെ കുഴപ്പിക്കുന്നത്.\nതൃശ്ശൂരില് ടി.എന് പ്രതാപന് മത്സരിക്കുമെന്ന് ഏതാണ്ട് ഉറപ്പായി കഴിഞ്ഞു. ആലത്തൂരില് യുവത്വത്തിന്‍റെ പ്രതീകമായി രമ്യ ഹരിദാസാണ് മത്സരിക്കാനായി എത്തുന്നത്.


An Exposition of the Verse of Light (Ayat al-Nur) പ്രകാശ വാക്യത്തിന്റെ ഒരു വിവരണം (ആയത് അൽ-നൂർ) | Naseer Ahmed, New Age Islam | New Age Islam | Islamic News and Views | Moderate Muslims & Islam\nSun Sep 19 2021, 06:18 PM\nMalayalam Section (7Sept 2021, NewAgeIslam.Com)\nAn Exposition of the Verse of Light (Ayat al-Nur) പ്രകാശ വാക്യത്തിന്റെ ഒരു വിവരണം (ആയത് അൽ-നൂർ)\nഅല്ലാഹു ആകാശങ്ങളുടെയും ഭൂമിയുടെയും പ്രകാശമാകുന്നു. അവന്‍റെ പ്രകാശത്തിന്‍റെ ഉപമയിതാ: (ചുമരില് വിളക്ക് വെക്കാനുള്ള) ഒരു മാടം(17) അതില് ഒരു വിളക്ക്. വിളക്ക് ഒരു സ്ഫടികത്തിനകത്ത് . സ്ഫടികം ഒരു ജ്വലിക്കുന്ന നക്ഷത്രം പോലെയിരിക്കുന്നു. അനുഗൃഹീതമായ ഒരു വൃക്ഷത്തില് നിന്നാണ് അതിന് (വിളക്കിന്) ഇന്ധനം നല്‍കപ്പെടുന്നത്. അതായത് കിഴക്ക് ഭാഗത്തുള്ളതോ പടിഞ്ഞാറ് ഭാഗത്തുള്ളതോ അല്ലാത്ത ഒലീവ് വൃക്ഷത്തില് നിന്ന്.(18) അതിന്‍റെ എണ്ണ തീ തട്ടിയില്ലെങ്കില് പോലും പ്രകാശിക്കുമാറാകുന്നു. (അങ്ങനെ) പ്രകാശത്തിന്‍മേല് പ്രകാശം.(19) അല്ലാഹു തന്‍റെ പ്രകാശത്തിലേക്ക് താന് ഉദ്ദേശിക്കുന്നവരെ നയിക്കുന്നു. അല്ലാഹു ജനങ്ങള്‍ക്ക് വേണ്ടി ഉപമകള് വിവരിച്ചുകൊടുക്കുന്നു. അല്ലാഹു ഏത് കാര്യത്തെപ്പറ്റിയും അറിവുള്ളവനത്രെ.(24/35)\nഈ ആയത്ത് അല്ലെങ്കിൽ വാക്യം 14 ഭാഗങ്ങളുള്ള സൂറ നൂർ അല്ലെങ്കിൽ ദി ലൈറ്റിൽ സംഭവിക്കുന്നു, ഓരോ വിഭാഗവും നിയമത്തിന്റെ ചില വശങ്ങളെക്കുറിച്ചോ ധാർമ്മിക ജീവിതരീതിയെക്കുറിച്ചോ സംസാരിക്കുന്നു. ആയത്തിന്റെ ധാർമ്മിക ജീവിതരീതിയുമായുള്ള ബന്ധം വ്യക്തമാണ്. കൂടാതെ, പുസ്തകത്തിന്റെ പ്രധാന ലക്ഷ്യം മനുഷ്യരാശിയെ നേരായ പാത കാണിക്കുകയും ദീൻ പൂർത്തിയാക്കുകയോ അല്ലെങ്കിൽ ധാർമ്മികമായ ജീവിതരീതിയായ സമ്പൂർണ്ണ ജീവിതരീതി നൽകുകയോ ചെയ്യുക എന്നതാണ്. ഇത് എന്റെ ലേഖനത്തിൽ കൂടുതൽ വിശദമായി പ്രതിപാദിച്ചിരിക്കുന്നു:\n(10/37) അല്ലാഹുവിന് പുറമെ (മറ്റാരാലും) ഈ ഖുര്‍ആന് കെട്ടിച്ചമയ്ക്കപ്പെടാവുന്നതല്ല. പ്രത്യുത അതിന്‍റെ മുമ്പുള്ള ദിവ്യസന്ദേശത്തെ സത്യപ്പെടുത്തുന്നതും, ദൈവികപ്രമാണത്തിന്‍റെ വിശദീകരണവുമത്രെ അത്. അതില് യാതൊരു സംശയവുമില്ല. ലോകരക്ഷിതാവിങ്കല് നിന്നുള്ളതാണത്.\nഖുറാനിൽ വിശദീകരിച്ച ദീൻ- ഇസ്ലാം മനുഷ്യർക്ക് ദൈവം നൽകിയ ആദ്യ ധാർമ്മിക തത്ത്വം എന്താണെന്ന് ഉറപ്പിക്കാവുന്നതും പൂർണ്ണമായ വിശദീകരണമായി കാണാവുന്നതാണ്.\nതീയുടെ അഭാവം അതിനെ സ്പർശിച്ചെങ്കിലും ആരുടെ എണ്ണ നന്നായി പ്രകാശിക്കുന്നു\nധാർമ്മിക ജീവിതരീതി ഖുർആൻ നമ്മെ പഠിപ്പിച്ച സമാനതകളില്ലാത്ത മികവ് പല തലങ്ങളിലാണ്. ആദ്യ തലം ധാർമ്മിക തത്ത്വമാണ്, അത് സ്വയം പ്രകാശിക്കുന്നതാണ്, അല്ലാഹു അതിനെ കിഴക്കോട്ടോ പടിഞ്ഞാറോ അനുഗ്രഹീതമായ ഒരു മരത്തിൽ നിന്നുള്ള ഒലിവ് എണ്ണയുമായി താരതമ്യം ചെയ്യുന്നു, അതിനർത്ഥം സ്വയം പ്രകാശിക്കുന്ന ധാർമ്മിക തത്വത്തിന്റെ ഉറവിടം ദൈവമാണ് എന്നാണ്. ഈ ഭൂമി ഒന്നുകിൽ കിഴക്ക് അല്ലെങ്കിൽ പടിഞ്ഞാറ് നിന്ന്.\nദീൻ-ഇസ്ലാം അല്ലെങ്കിൽ ഇസ്ലാമിലെ ധാർമ്മിക ജീവിത രീതി\nഅവന്റെ പ്രകാശത്തിന്റെ സാദൃശ്യം ഒരു വിളക്ക് പോലെ പോലെയാണ്, വിളക്ക് ഒരു ഗ്ലാസിലാണ്, കൂടാതെ ഗ്ലാസ് തിളങ്ങുന്ന നക്ഷത്രം പോലെയാണ്,\nഇപ്പോൾ, വാക്യത്തിൽ സൂചിപ്പിച്ചിരിക്കുന്നതുപോലെ, ജ്വാലയെ ഉൾക്കൊള്ളുകയും സംരക്ഷിക്കുകയും ചെയ്യുന്ന ഗ്ലാസിന് എന്താണ് സൂചിപ്പിക്കാൻ കഴിയുക? സ്ഫടികത്തിന്റെ പ്രവർത്തനം ജ്വാലയെ സ്ഥിരതയോടെയും ഉറപ്പോടെയും നിലനിർത്തുക എന്നതാണ്. ഒരു പ്രകാശവും ആഗിരണം ചെയ്യാതെ ഇത് നേടണം. ഗ്ലാസ് കളങ്കമില്ലാതെ തിളങ്ങുന്ന നക്ഷത്രം പോലെ വ്യക്തമായിരിക്കണം. ഇത് ഭാഷ നിർവഹിക്കുന്ന പ്രവർത്തനമാണ്, ഇത് ഖുറാനിലെ ഭാഷാപരമായ മികവിനെ സൂചിപ്പിക്കുന്നു. ഭാഷയുടെ ഉപയോഗം ആശയവിനിമയത്തിനും അറിവ് സംരക്ഷിക്കുന്നതിനും സൂക്ഷിക്കുന്നതിനും സഹായിക്കുന്നു. ഭാഷാപരമായ മികവ് വ്യക്തമായ ആശയവിനിമയത്തെ സഹായിക്കുകയും വികലതകൾ തടയുകയും ചെയ്യുന്നു. കിതാബുൻ മുബീൻ അല്ലെങ്കിൽ കാര്യങ്ങൾ വ്യക്തമാക്കുന്ന ഒരു പുസ്തകം എന്നും വക്രതയില്ലാത്ത പുസ്തകം എന്നും ഈ പുസ്തകത്തെ വിശേഷിപ്പിക്കാറുണ്ട്. മികവിന്റെ മൂന്നാമത്തെ തലം ഭാഷാപരമായ പരിപൂർണ്ണതയാണ്.\nഇവയെല്ലാം സ്രഷ്ടാവ്, പരിപാലകൻ, സഹായി, നിയമദാതാവ്, എല്ലാ ശക്തിയുടെയും ഉറവിടം, ജ്ഞാനം, അവബോധം, അറിവുള്ള ഒരു ദൈവത്തിലുള്ള സമ്പൂർണ്ണവും സ്വയംപര്യാപ്തവുമായ വിശ്വാസത്തിന്റെ ചട്ടക്കൂടിനുള്ളിലാണ്. നീതിമാനും കരുണയുള്ളവനും പ്രതിഫലം നൽകുന്നവനും ക്ഷമിക്കുന്നവനും ന്യായവിധിയുടെ നാഥനും അനേകം വിശേഷണങ്ങളും ഉള്ളവൻ.\nപ്രകാശത്തിന്മേലുള്ള പ്രകാശത്തിന്റെ അർത്ഥം ഇപ്പോൾ വ്യക്തമാണ്- ഖുർആനിൽ വിശദീകരിക്കുകയും ഭാഷാപരമായ മികവുകൊണ്ട് മെച്ചപ്പെടുത്തുകയും പരിരക്ഷിക്കുകയും സംരക്ഷിക്കുകയും ചെയ്യുന്ന രീതിയിലൂടെ സ്വയം പ്രകാശിക്കുന്ന ധാർമ്മിക തത്വം കൂടുതൽ വ്യക്തമാണ്. ഖുർആൻ പല സത്യങ്ങളിലേക്കും വെളിച്ചം വീശുന്നു, പ്രത്യേകിച്ചും ധാർമ്മിക ജീവിതം നയിക്കുന്നതിനുള്ള സമ്പൂർണ്ണ മാർഗ്ഗത്തെക്കുറിച്ചും ഈ അറിവിന്റെ/പ്രകാശത്തിന്റെ ഉറവിടം അല്ലാഹു തന്നെയാണ്. ഖുർആൻ തന്നെ മികവ് നന്നായി വിവരിക്കുന്നു.\n(24/36) ചില ഭവനങ്ങളിലത്രെ (ആ വെളിച്ചമുള്ളത്.) അവ ഉയര്‍ത്തപ്പെടാനും അവയില് തന്‍റെ നാമം സ്മരിക്കപ്പെടാനും അല്ലാഹു ഉത്തരവ് നല്‍കിയിരിക്കുന്നു.(20) അവയില് രാവിലെയും സന്ധ്യാസമയങ്ങളിലും അവന്‍റെ മഹത്വം പ്രകീര്‍ത്തിച്ചു കൊണ്ടിരിക്കുന്നു.\n(37) ചില പുരുഷന്മാർ (അവരാണ് ആ മസ്ജിദുകളിലുള്ളത്). അല്ലാഹുവെ സ്മരിക്കുന്നതില് നിന്നും, നമസ്കാരം മുറപോലെ നിര്‍വഹിക്കുന്നതില് നിന്നും, സകാത്ത് നല്‍കുന്നതില് നിന്നും കച്ചവടമോ ക്രയവിക്രയമോ അവരുടെ ശ്രദ്ധതിരിച്ചുവിടുകയില്ല. ഹൃദയങ്ങളും കണ്ണുകളും ഇളകിമറിയുന്ന ഒരു ദിവസത്തെ അവര് ഭയപ്പെട്ടു കൊണ്ടിരിക്കുന്നു.\n(38) അല്ലാഹു അവര്‍ക്ക് അവര് പ്രവര്‍ത്തിച്ചതിനുള്ള ഏറ്റവും നല്ല പ്രതിഫലം നല്‍കുവാനും, അവന്‍റെ അനുഗ്രഹത്തില് നിന്ന് അവര്‍ക്ക് കൂടുതലായി നല്‍കുവാനും വേണ്ടിയത്രെ അത്. അല്ലാഹു അവന് ഉദ്ദേശിക്കുന്നവര്‍ക്ക് കണക്കില്ലാതെ തന്നെ നല്‍കുന്നു.\nആയത്ത് 24:35 അതിന്റെ സൗന്ദര്യം, സമ്പന്നമായ ഇമേജറി, മിസ്റ്റിസിസം എന്നിവ കാരണം ഏറ്റവും കൂടുതൽ അഭിപ്രായപ്പെട്ടു. ഈ ചർച്ചയ്ക്ക് ശേഷം ഇപ്പോൾ വ്യക്തമായി തോന്നുന്നത് പണ്ഡിതന്മാർക്ക് കാണാൻ കഴിയാത്തതിനാൽ അർത്ഥം ഒരു നിഗൂഡതയായി തുടരുന്നു എന്നതാണ്. ഇസ്ലാമിന് മുമ്പുള്ള സമൂഹം ഒരു നാഗരികത കൂടിയായിരുന്നു, ധാർമ്മിക തത്വങ്ങളിൽ പലതും ഇതിനകം അറിയപ്പെട്ടിരുന്നു, മുൻ വെളിപ്പെടുത്തലുകളിൽ അവയുടെ ഉത്ഭവം തിരിച്ചറിയാതെ "സാമാന്യബുദ്ധി" എന്ന് കരുതിയിരുന്നു. ഇമാം ഗസാലി ഈ ആയത്തിനെക്കുറിച്ച് ഒരു പ്രബന്ധം എഴുതിയിട്ടുണ്ട്. അവൻ മാളികയെ വാരിയെല്ലിനോടും ഗ്ലാസിനെ മനുഷ്യ ഹൃദയത്തോടും പ്രകാശത്തെ അല്ലാഹുവിൽ നിന്നുള്ള ആത്മീയ അറിവിനോടും ഉപമിക്കുന്നു. ഈ വിശദീകരണം പല തരത്തിൽ പ്രശ്നകരമാണ്.\nവാക്യത്തിന്റെ ആരംഭവും വാക്യത്തിന്റെ അവസാനവും അതിനിടയിലുള്ള ഓരോ സാമ്യവും/രൂപകവും പരാമർശിക്കുന്നത് തികഞ്ഞതോ ദിവ്യമോ ആയ കാര്യങ്ങളെ മാത്രമാണ്, അപൂർണ്ണമായവയെയോ മനുഷ്യനെയോ അല്ല. പൂർണതയുടെ വാക്കുകൾ ഒരിക്കലും ഒരു മനുഷ്യനെ വിവരിക്കാൻ ഉപയോഗിക്കില്ല. ഒരു മനുഷ്യ ഹൃദയം തികഞ്ഞ സുതാര്യമായ ഗ്ലാസോ ദൈവിക അറിവിന്റെ മികച്ച സംരക്ഷണമോ അല്ല. തികഞ്ഞതും മനുഷ്യന്റെ ബലഹീനതകളില്ലാത്തതുമായ ഒരു മനുഷ്യനുമില്ല. ഈ സാദൃശ്യം ഖുർആൻ ഉപയോഗിച്ചിട്ടില്ല, ഏതെങ്കിലും പ്രവാചകന്മാരുടെ ഹൃദയത്തെക്കുറിച്ച് സംസാരിക്കുമ്പോൾ പോലും അത് ചെറിയ മനുഷ്യർക്ക് ഉപയോഗിക്കരുത്. അല്ലാഹു വെളിപ്പെടുത്തിയത് പ്രവാചകൻ (സ) തന്നെ ഹൃദയത്തിൽ ഒളിപ്പിച്ചു (33:37). ഒന്നും മറയ്ക്കാത്ത മനുഷ്യഹൃദയത്തിനുള്ള തികഞ്ഞ ഗ്ലാസിന്റെ സാദൃശ്യം ഇവിടെ പരാജയപ്പെടുന്നു.\nഖുറാനിൽ, ഖുർആൻ വായിക്കുന്നതിലൂടെ ഹൃദയത്തെ ശക്തമാക്കുന്നു, ശുദ്ധമല്ല. എല്ലാം വെളിപ്പെടുത്തുന്നതിനു വിപരീതമായ രഹസ്യങ്ങൾ അത് മറയ്ക്കുന്നു. ഒരു വ്യക്തിക്ക് ഒരു നല്ല ഹൃദയം (സലീമുൽ ഖൽബ്) കൊണ്ടുവരാം അല്ലെങ്കിൽ അവന്റെ ഹൃദയത്തിൽ ഒരു രോഗം (മർസ്) ഉണ്ടായിരിക്കാം. ദാവൂദ് പ്രവാചകൻ തന്റെ ഹൃദയത്തിന്റെ മോഹങ്ങൾ പിന്തുടരരുതെന്ന് ഉപദേശിക്കുന്നു (38:26). ഹൃദയം പാറകൾ പോലെ മൃദുവായതോ കടുപ്പമുള്ളതോ ആണ്, പക്ഷേ ഒരിക്കലും വൃത്തിയുള്ളതും സുതാര്യവുമായ ഗ്ലാസ് മാത്രം അനുവദിക്കരുത്.


ഭിന്നശേഷിക്കാരെ സംരംഭകരാക്കിയ കലക്റ്റര് ബ്രോ ! - FUTURE KERALA - Future Kerala\nതമിഴ്‌നാട്ടിലെ തൂത്തുകുടി ജില്ലാ കലക്ടര് സന്ദീപ് നന്ദൂരി ഇന്ന് ഒരു നാടിന്റെ മുഴുവന് അഭിമാനമാണ്. അധികാരം കയ്യിലുണ്ടാവുകയും അത് ശരിയായ വിധത്തില് വിനിയോഗിക്കുകയും ചെയ്യുമ്പോഴാണ് ഒരു വ്യക്തി യഥാര്‍ത്ഥത്തില് മികച്ച അധികാരിയാകുന്നത്. തമിഴ്‌നാട്ടിലെ തൂത്തുകുടി ജില്ലാ കലക്ടര് സന്ദീപ് നന്ദൂരി വ്യത്യസ്തനാകുന്നതും ഇവിടെയാണ്. ജോലി തേടിയലഞ്ഞ 12 ഓളം ഭിന്നശേഷിക്കാരായ ആളുകളെ ഒരു കുടക്കീഴില് കൊണ്ടുവന്ന്, പരിശീലനം നല്‍കി സംരംഭകത്വത്തിലേക്ക് വഴിതിരിച്ചു വിട്ടിരിക്കുകയാണ് സന്ദീപ് നന്ദൂരി. ഭിന്നശേഷിക്കാരായ ആളുകള്‍ക്ക് അധ്വാനിക്കാന് മനസുണ്ടെങ്കില് അവര്‍ക്ക് സ്വാശ്രയത്വം നേടിക്കൊടുക്കേണ്ടത് തന്റെ കൂടി ഉത്തരവാദിത്വമായിക്കണ്ട സന്ദീപ്, കഫേ ഏബിള് എന്ന പേരില് ഒരു റെസ്റ്റോറന്റിന് രൂപം നല്‍കിക്കൊണ്ടാണ് ഭിന്നശേഷിക്കാര്‍ക്ക് ജോലി നല്‍കിയത്. പൂര്‍ണമായും ഭിന്നശേഷിയുള്ള ആളുകളാല് നടത്തപ്പെടുന്ന ഇന്ത്യയിലെ തന്നെ ആദ്യത്തെ റെസ്റ്റോറന്റാണ് കഫേ ഏബിള്. പ്രവര്‍ത്തനം ആരംഭിച്ച് വളരെ ചുരുക്കം സമയത്തിനുള്ളില് തൂത്തുക്കിടിയിലെ ജനങ്ങള്‍ക്കിടയില് ഒരു സ്ഥാനം നേടിയെടുത്ത കഫേ എബിളിലൂടെ മികച്ച ഒരു മാതൃകയാണ് സന്ദീപ് നന്ദൂരി രാജ്യത്തിന് സമര്‍പ്പിച്ചിരിക്കുന്നത്. ”എല്ലാവര്‍ക്കും സര്‍ക്കാര് ജോലി ലഭിച്ചെന്ന് വരില്ല, എന്നാല് സംരംഭകത്വത്തിലേക്ക് വഴിനടത്താനായാല് അവര്‍ക്ക് തൊഴിലാളി എന്നതിന് പകരം തൊഴില് ദാതാവായി മാറാന് കഴിയും” സന്ദീപ് നന്ദൂരിയുടെ ഈ വാക്കുകള് വാതില് തുറക്കുന്നത് സംരംഭകത്വത്തിന്റെ വിശാലമായ ലോകത്തേക്കാണ്.\nസ്വന്തം കാലില് നില്‍ക്കുക, സ്വന്തമായി വരുമാനം കണ്ടെത്തുക, ഉള്ളത്‌കൊണ്ട് സന്തോഷമായി കുടുംബത്തോടൊപ്പം കഴിയുക…ഒരു ജോലി തേടിപ്പുറപ്പെടുന്ന ഏതൊരു വ്യക്തിക്കും മനസിലുണ്ടാവുക ഇത്തരം ചില ചിന്തകളായിരിക്കും. എന്നാല് ഇത്തരത്തില് ചിന്തിക്കാന് പോലും അവസരമില്ലാത്ത ഒരു വിഭാഗം ആളുകളെ സംരംഭകത്വത്തിന്റെ പുതിയലോകത്തേക്ക് കൈ പിടിച്ചു നടത്തിയതിലൂടെയാണ് തമിഴ്‌നാട്ടിലെ തൂത്തുകുടി ജില്ലാ കലക്ടര് സന്ദീപ് നന്ദൂരി വ്യത്യസ്തനാകുന്നത്. തൂത്തുക്കുടിയില് കലക്റ്ററായി ചാര്‍ജെടുത്ത കാലം മുതല്‍ക്ക് സന്ദീപ് നന്ദൂരിക്ക് ജോലിക്കായുള്ള നിരവധി അപേക്ഷകള് ലഭിക്കുമായിരുന്നു. അതില് പലതും ഭിന്നശേഷിക്കാരായ വ്യക്തികളുടെതായിരുന്നു. ശാരീരികമായ വൈഷമ്യങ്ങള് നിരവധിയുള്ളതിനാല് ഏത് വിധേനയും തങ്ങള്‍ക്ക് സര്‍ക്കാര് സര്‍വീസില് ഒരു ജോലി തരപ്പെടുത്തിത്തരാമെന്നായിരിക്കും അതിന്റെയെല്ലാം ഉള്ളടക്കം. ആവശ്യം സത്യസന്ധമാണെങ്കിലും വന്നു ചോദിക്കുന്നവര്‍ക്കെല്ലാം സര്‍ക്കാര് സര്‍വീസില് ജോലി നല്‍കുക എന്നത് അസാദ്യമായ കാര്യമായിരുന്നു. എന്നാല് അക്കാര്യം പറഞ്ഞുകൊണ്ട് ജോലി തേടി വന്നവരെ നിരാശരായി മടക്കിവിടാന് സന്ദീപ് നന്ദൂരി ഒരുക്കമായിരുന്നില്ല. ഭിന്നശേഷിക്കാരായ ആളുകള്‍ക്കായി തനിക്ക് എന്ത് ചെയ്യാനാകും എന്ന സന്ദീപ് നന്ദൂരിയുടെ അന്വേഷണത്തിന്റെ ഫലമാണ് തൂത്തുക്കുടിയില് പ്രവര്‍ത്തനമാരംഭിച്ചിരിക്കുന്ന കഫേ ഏബിള് എന്ന റെസ്റ്റോറന്റ്. ഭിന്നശേഷിക്കാരായവര് നടത്തുന്ന ഇന്ത്യയിലെതന്നെ ആദ്യത്തെ റെസ്റ്റോറന്റ് ആണ് കഫേ ഏബിള്.\nചക്രകസേരകള് കണ്ട് കണ്‍നിറഞ്ഞതില് നിന്നുമുള്ള ആശയം\nഅധികാരം കയ്യില് ഉണ്ടായിരിക്കുന്നത്‌കൊണ്ട് മാത്രം ഒരു വ്യക്തി മികച്ച ഭരണകര്‍ത്താവോ അധികാരിയോ ആയി മരുന്നില്ല. കൃത്യമായ അവസരങ്ങളില് മികച്ച തീരുമാനങ്ങള് എടുത്ത് നടപ്പാക്കി വിജയിക്കുന്നതിലൂടെ മാത്രമേ ഒരു വ്യക്തി മികച്ച ഭരണകര്‍ത്താവാകുന്നുള്ളൂ. ആ നിലക്ക് തൂത്തുക്കുടിയിലെ ജന്നാണ് മനസ്സ് നിറഞ്ഞു അംഗീകരിച്ച ഒരു ഭരണകര്‍ത്താവാണ് സന്ദീപ് നന്ദൂരി ഐഎഎസ്. തൂത്തുക്കുടിയില് കലക്റ്ററായി ചാര്‍ജെടുത്ത നാള് മുതല്‍ക്ക് തൂത്തുക്കുടിയുടെ എല്ലാവിധ വികസന പ്രവര്‍ത്തനങ്ങളുടെയും ഭാഗമാകാന് അദ്ദേഹത്തിന് കഴിഞ്ഞിട്ടുണ്ട്. അടുത്ത കാലത്തായി ലഭിച്ചുകൊണ്ടിരുന്ന ഭിന്നശേഷിക്കാരായ ആളുകളുടെ ജോലിക്കായുള്ള അപേക്ഷകളില് നിന്നുമാണ് വിപ്ലവാത്മകമായ ഒരു മാറ്റത്തിലേക്ക് തൂത്തുക്കുടിയെ നയിക്കാന് അദ്ദേഹത്തിനായത്. ഭിന്നശേഷിക്കാരായ ആളുകള് നല്‍കിയ അപേക്ഷകള് പരിശോധിച്ച സന്ദീപ് നന്ദൂരിക്ക് ഒരു കാര്യം വ്യക്തമായി, അവരുടെ കൂട്ടത്തില് വിദ്യാസമ്പന്നരായ നിരവധിയാളുകളുണ്ട്. എന്നാല് ചക്രക്കസേരകളില് ജീവിതം കുടുങ്ങിപ്പോയാല് സ്വന്തമായി അധ്വാനിക്കാനോ വരുമാനം കണ്ടെത്താനോ കഴിയാത്ത അവസ്ഥയാണ്. ഇത്തരത്തിലുള്ളവരുടെ ആകെ പ്രതീക്ഷ സര്‍ക്കാര് നല്‍കുന്ന ധനസഹായവും ജോലിയുമാണ്.\nഎന്നാല് തനിക്ക് ലഭിച്ച അപേക്ഷകളുടെ എണ്ണം പരിശോധിച്ചപ്പോള് സന്ദീപ് നന്ദൂരിക്ക് ഒരു കാര്യം മനസിലായി, ഇത്രയധികം ഭിന്നശേഷിക്കാര്‍ക്ക് സര്‍ക്കാര് സര്‍വീസില് ജോലി നല്‍കുക എന്നത്\nഅസാധ്യമാണ്.എന്നാല് പറയത്തക്ക വരുമാനമൊന്നും ഇല്ലാത്ത ഇക്കൂട്ടരുടെ ജീവിതത്തിലെ ദുരവസ്ഥ കണ്ടില്ലെന്നു നടിക്കാനും വയ്യ. ഈയവസ്ഥയില് ഭിന്നശേഷിക്കാര്‍ക്കായി എന്ത് ചെയ്യാനാകും എന്ന ചോദ്യം വന്നെത്തിയത് റെസ്റ്റോറന്റ് എന്ന ആശയത്തിലായിരുന്നു. ആധുനിക സൗകര്യങ്ങളോടെ നിര്‍മിക്കുന്ന ഒരു റെസ്റ്റോറന്റിന്റെ നടത്തിപ്പ് ഭിന്നശേഷിക്കാരായ ആളുകളെ ഏല്‍പ്പിക്കുക എന്നതായിരുന്നു സന്ദീപ് നന്ദൂരിയുടെ മനസിലെ ചിന്ത. എന്നാല് ഇത് പ്രവര്‍ത്തികമാക്കണമെങ്കില് ഇനിയും ഒട്ടേറെ കാര്യങ്ങള് ചെയ്യേണ്ടതായിട്ടുണ്ടായിരുന്നു. ഇത്തരത്തില് ഒരു പദ്ധതിയുടെ വിജയസാധ്യതയെപ്പറ്റി പഠിക്കുകയാണ് ആദ്യം ചെയ്തത്. ഭിന്നശേഷിക്കാരായ ആളുകള്‍ക്ക് ഒറ്റക്ക് നടത്താന് കഴിയുമോ എന്നതായിരുന്നു ആദ്യത്തെ സംശയം. ചില ഭിന്നശേഷിയുള്ള വ്യക്തികളെ നേരിട്ട് കണ്ട് മനസിലാക്കുകയും അവരോടു കാര്യങ്ങള് ചോദിച്ചറിയുകയും ചെയ്തതോടെ റെസ്റ്റോറന്റ് എന്ന ആശയം പ്രാവര്‍ത്തികമാക്കാന് കഴിയുന്നതാണെന്ന് കലക്റ്റര്‍ക്ക് തോന്നി.\nഭിന്നശേഷിക്കാരെ കണ്ടെത്തി കൊണ്ട് തുടക്കം\nജോലിക്കായി തന്റെ മുന്നില് സമര്‍പ്പിക്കപ്പെട്ട ഭിന്നശേഷിക്കാരായ ആളുകളുടെ അപേക്ഷകള് പരിശോധിച്ച് 12 ആളുകളെ തെരെഞ്ഞെടുത്തു.ഹെഡ് ഷെഫ്, ജ്യൂസ് മാസ്റ്റര്, ടീ മാസ്റ്റര്, ബില്ലിങ് ക്ലര്‍ക്ക് എന്നിങ്ങനെ പല തസ്തികകളികയായിരുന്നു നിയമനം. എങ്ങനെ ഒരു റെസ്റ്റോറന്റ് മികച്ച രീതിയില് നടത്തിക്കൊണ്ട പോകാം എന്നത് സംബന്ധിച്ച ഇവര്‍ക്ക് മികച്ച പരിശീലനം നല്‍കുക എന്നതായിരുന്നു അടുത്തപടി. രാജപാളയത്തെ ഓസ്‌കാര് ഹോട്ടല് മാനേജ്‌മെന്റുമായി ചേര്‍ന്ന് ഇവരെ 45 ദിവസത്തെ കുക്കിങ്, കേറ്ററിങ്, ബേക്കിങ് പരിശീലന ക്ലാസിന് ചേര്‍ത്തു. എല്ലാക്കാര്യങ്ങള്‍ക്കും നേതൃത്വം നല്‍കിയത് കലക്റ്റര് തന്നെയായിരുന്നു. സ്ഥിര വരുമ്മണം ലഭിക്കുന്ന ഒരു വഴി തുറക്കുന്നു എന്ന് കേട്ടപ്പോഴേ ഭിന്നശേഷിക്കാരായ വ്യക്തികള് സന്ദീപ് നന്ദൂരിയുടെ പദ്ധതികള്‍ക്ക് കയ്യടിച്ചു. ഉപഭോക്താക്കളോട് പെരുമാറേണ്ട വിധം, സാമ്പത്തികം കൈകാര്യം ചെയ്യല്, ഒരു അടിയന്തിര സാഹചര്യം എങ്ങനെ നേരിടണം തുടങ്ങിയ കാര്യങ്ങള് രാജപാളയത്തെ ഓസ്‌കാര് ഹോട്ടല് മാനേജ്‌മെന്റ് പഠിപ്പിച്ചു. ഇത്തരത്തില് എങ്ങനെ ഒരു റെസ്റ്റോറന്റ് മികച്ച രീതിയില് നടത്താം എന്നതില് പൂര്‍ണ പരിശീലനം നേടിയ ശേഷമാണ് കഫേക്ക് തുടക്കമായത്\nഭിന്നശേഷിക്കാരാ ആളുകളെ സഹായിക്കുന്നതിനും സാമ്പത്തിക ഭദ്രത നേടിക്കൊടുക്കുന്നതിനുമായി ഇത്തരത്തില് വ്യത്യസ്തമായ ഒരാശയം സന്ദീപ് നന്ദൂരി മുന്നോട്ട് വച്ചപ്പോള് തൂത്തുക്കുടിയിലെ മുന്‍നിര കോര്‍പ്പറേറ്റുകളും കൂടെ നിന്നു. മൂന്നു സ്വകാര്യ കമ്പനികളുടെ കോര്‍പ്പറേറ്റ് സാമൂഹിക ഉത്തരവാദിത്ത ഫണ്ടും ജില്ലാ ഭരണകൂടത്തിന്റെ സഹായവും കൊണ്ട് കളക്ട്രേറ്റിന്റെ പരിസരത്ത് തന്നെയായി കഫേ തുടങ്ങുന്നതിന് സ്ഥലം കണ്ടെത്തി. ഭിന്നശേഷിക്കാരായ ആളുകള് നടത്തുന്ന സംരംഭത്തിന് കഫേ ഏബിള് എന്ന പേര് നിര്‍ദേശിച്ചതും കലക്റ്റര് തന്നെയാണ്. കളക്ട്രേറ്റ് പരിസരത്ത് കഫേ ഏബിള് നടത്തുന്നതിനായി പ്രത്യേക വാടകയൊന്നും ഈടാക്കുന്നില്ല. ഹെഡ് ഷെഫ്, ജ്യൂസ് മാസ്റ്റര്, ടീ മാസ്റ്റര്, ബില്ലിങ് ക്ലര്‍ക്ക് അങ്ങനെ എല്ലാ ജോലികളും ചെയ്യുന്നത് ഭിന്നശേഷിക്കാര് തന്നെ. ഇവരുടെ കൂട്ടത്തില് അപകടത്തില് കാലുകള് നഷ്ടപ്പെട്ടവരും പോളിയോ ബാധിച്ചവരും ജന്മനാ അംഗവൈകല്യമുള്ളവരുമെല്ലാം ഉണ്ട്.\nകഫേ എബിളിന്റെ കെട്ടിടം ഉയര്‍ന്നതും ഇരിപ്പിടവും മറ്റും തട്ടാറായതുമെല്ലാം നോക്കി നില്‍ക്കുന്ന സമയത്തിനുള്ളിലാണ്. പാചകത്തില് പ്രത്യേക പരിശീലനം നല്‍കുകയും ചെയ്തതിനാല് മികച്ച ആഹാരം വാഗ്ദാനം ചെയ്തുകൊണ്ടാണ് കഫേ ഏബിള് പ്രവര്‍ത്തനമാരംഭിച്ചത്.\nഅത്യാധുനിക സൗകര്യങ്ങളോടു കൂടിയ കിച്ചന്, ബേക്കിങ് സൗകര്യങ്ങളാണ് കഫേ ഏബിളില് കലക്റ്റര് ബ്രോ ഒരുക്കിയിരിക്കുന്നത്. ഭിന്നശേഷിക്കാര്‍ക്ക് എളുപ്പത്തില് കാര്യങ്ങള് ചെയ്യാന് കഴിയുന്ന രീതിയിലാണ് കഫെ ഒരുക്കിയിരിക്കുന്നത്. ദക്ഷിണേന്ത്യന് പ്രഭാത ഭക്ഷണവും, ഉച്ചയൂണും രാത്രിഭക്ഷണവും, ചായയും ജ്യൂസും എല്ലാം മിതമായ നിരക്കില് ഇവിടെ ലഭ്യമാണ്. കലക്ടര് തന്റെ പല യോഗങ്ങളും ഇവിടെ വച്ചു സംഘടിപ്പിച്ചു കഫേ ഏബിളിനു പരമാവധി പിന്തുണ നല്‍കുന്നു.നിലവില് 25 ആളുകള്‍ക്ക് ഇരുന്ന് ഭക്ഷണം കഴിക്കാനും മീറ്റിംഗ് കൂടാനുമുള്ള സൗകര്യമാണ് ഇവിടെ ഒരുക്കിയിരിക്കുന്നത്. കളക്ട്രേറ്റില് വരുന്ന ആളുകളില് നിന്നുമാണ് പ്രധാന വരുമാനം. നിലവില് പ്രതിദിനം 10,000 രൂപയ്ക്കടുത്തു കഫേയില് വിറ്റുവരവുണ്ട്. ഇത്തരത്തില്\nലഭിക്കുന്ന തുകയുടെ പാതി ശമ്പളത്തിനായിട്ടു ബാങ്കില് നിക്ഷേപിക്കുകയും ബാക്കി തുക ഭക്ഷണമുണ്ടാക്കുന്നതിനുള്ള വസ്തുക്കള് വാങ്ങാന് ഉപയോഗിക്കുകയും ചെയ്യും. 12 പേര്‍ക്കും മുന്‍കൂട്ടി നിശ്ചയിച്ച ശമ്പളമാണ് മാസാമാസം എടുക്കാന് കഴിയുക. ആദ്യമൊക്കെ ചെറിയ സഹായം ഭരണകൂടത്തിന്റെ ഭാഗത്തു നിന്നു വേണ്ടി വന്നെങ്കിലും ഇപ്പോള് തൊഴിലാളികള് തന്നെ ഇതു മികച്ച രീതിയില് നടത്തുന്നു. നൂറോളം പേര് പ്രതിദിനം ഇവിടെ സന്ദര്‍ശിക്കുന്നുണ്ട്.കൂടുതല് മികച്ച വരുമാനം ലക്ഷ്യമിട്ട് കൂടുതല് മികച്ച വില്‍പന നടത്താനൊരുങ്ങുകയാണ് ഇവിടുത്തെ തൊഴിലാളികള്.\nപൂര്‍ണ സന്തോഷം, സംതൃപ്തി\nകഫേ എബിളിന്റെ ഭാഗമായി പ്രവര്‍ത്തിക്കുന്ന വ്യക്തികള്‍ക്ക് ജീവിതം തിരിച്ച് കിട്ടിയ സന്തോഷമാണുള്ളത്. ഭിന്നശേഷിക്കാരായ തങ്ങള്‍ക്ക് ഒന്നും കഴിയില്ല എന്ന് കറുത്തിടുന്ന സ്ഥാനത്ത് ഇന്ന് തങ്ങളുടെ വീടിനെ താങ്ങി നിര്‍ത്താനാവശ്യമായ മികച്ച വരുമാനം ഇവര് കണ്ടെത്തുന്നു. സിംഗപ്പൂരില് ഇലക്ട്രീഷ്യനായിരുന്ന ജെസുരാജാ ഇന്ന് ഇവിടുത്തെ കട്ടിംഗ് തൊഴിലാളിയാണ്. 12 വര്‍ഷം മുന്‍പുണ്ടായ ഒരു അപകടം ജെസുരജയെ വീല്‍ചെയറിലാക്കി. തുടര്‍ന്നുള്ള ജീവിതം മറ്റുള്ളവരുടെ സഹായത്തലായിരുന്നു. എന്നാല് 12 വര്‍ഷങ്ങള്‍ക്കിപ്പുറം സ്വന്തമായി അധ്വാനിച്ച് വരുമാനം കണ്ടെത്തുന്നതിന്റെ സന്തോഷത്തിലാണ് ഇദ്ദേഹം. ഇനി തനിയ്ക്ക് മുന്നില് ജീവിതത്തിന്റെ നല്ല നാളുകളുണ്ടെന്ന് ഇദ്ദേഹം പറയുന്നു. ഇത് കേവലം ഒരാളുടെ മാത്രം കഥയല്ല. കഫേ എബിളിന്റെ ഭാഗമായ 12 അംഗങ്ങളും ഇന്ന് സന്തോഷത്തിലാണ്. ഭിന്നശേഷിക്കാരായ തൊഴിലാളികളുടെ മനോഭാവത്തിലും വലിയ വ്യത്യാസമുണ്ടായിട്ടുണ്ടെന്നു കലക്ടര് തന്നെ പറയുന്നു. പാചക പരിശീലനം നടക്കുമ്പിള് ഭൂരിഭാഗത്തെ ആളുകള്‍ക്കും ഭയമായിരുന്നു. എന്നാല് ഇന്ന് അവസ്ഥ മാറി .കഫേ ഏബിള് എന്ന സംരംഭം വിജയിപ്പിക്കണം എന്ന ഒരൊറ്റ ലക്ഷ്യം മാത്രമാണ് ഇവിടുത്തെ അംഗങ്ങള്‍ക്കുള്ളത്.\nTags:\tCafe able, Collector, differently abled\nഭാവിയെ മുന്‍കൂട്ടിക്കണ്ടു മുകേഷ്, അനിലിന് അത് സാധിച്ചില്ല


prithviraj new movie ayyapan firstlook poster out - Malayalam Filmibeat\n| Updated: Sunday, November 18, 2018, 10:30 [IST]\nഅയ്യപ്പ സ്വാമിയുടെ കഥയുമായി പൃഥ്വി അയ്യപ്പ സ്വാമിയുടെ കഥയുമായി പൃഥ്വി | Oneindia Malayalam\nശബരിമല സത്രീ പ്രവേശനവുമായി ബന്ധപ്പെട്ട് തുടങ്ങിയ പ്രശ്നങ്ങൾ കൂടുതൽ സങ്കീർണ്ണമായിരിക്കുകയാണ്. ദിനംപ്രതി നിരവധി പ്രശ്നങ്ങളാണ് ഇതുമായി ബന്ധപ്പെട്ട് പുറം ലോകത്ത് എത്തുന്നത്. തുടക്കത്തിൽ തന്നെ സ്ത്രീ പ്രവേശന വിധിയിൽ അഭിപ്രായം പ്രകടിപ്പിച്ച് സിനിമ താരങ്ങൾ രംഗത്തെത്തിയിരുന്നു. സുപ്രീം കോടതി വിധിയെ സ്വാഗതം ചെയ്യുന്നുവെന്നും പക്ഷെ ആചാരങ്ങളും അനുഷ്ഠാനങ്ങളും പാലിക്കപ്പെടണമെന്നായിരുന്നു ഭൂരിഭാഗം താരങ്ങളുടേയും അഭിപ്രായം.\nവൃശ്ചിക മാസം അയ്യപ്പ ഭക്തർക്ക് മാത്രമല്ല സിനിമ മേഖലയിലും ഒരു വിശേഷ മാസം തന്നെയാണ്. അയ്യപ്പ സ്വാമിയുടേയും ശബരിമലയുടേയും പശ്ചാത്തലത്തിൽ നിരവധി സിനിമകൾ വെളളിത്തിരയിൽ ജനിച്ചിട്ടുണ്ട്. വർഷങ്ങളുടെ പഴക്കമുണ്ടെങ്കിലും ഇപ്പോഴും ആ ചിത്രങ്ങൾ പ്രേക്ഷകർക്കിടയിൽ വലിയ സ്വാധീനം ചെലുത്തുന്നുണ്ട്. ഇപ്പോഴിത ആ കൂട്ടത്തിലേയ്ക്ക് മറ്റൊരു അയ്യപ്പൻ ചിത്രം കൂടി വരുകയാണ്. മലയാളത്തിലെ യുവതാരം പൃഥ്വിരാജാണ് അയ്യപ്പനായി എത്തുന്നത്. താരം തന്നെയാണ് പുതിയ ചിത്രത്തെ കുറിച്ച് പ്രേക്ഷകരുമായി പങ്കുവെച്ചത്. ഈ മണ്ഡലകാലത്ത് പൃഥ്വിയുടെ പ്രഖ്യപാനം ആരാധകർക്കിടയിലും അയ്യപ്പ ഭക്തർക്കിടയിലും ആവേശം സൃഷ്ടിച്ചിട്ടുണ്ട്.\nഅയ്യപ്പ സ്വാമിയുടെ ചരിത്രം പറയുന്ന പല ചിത്രങ്ങളും വെള്ളിത്തരയിൽ എത്തിയിട്ടുണ്ട്. അതേ സിരീസിലേയ്ക്ക് വീണ്ടും പുതിയ ചിത്രം എത്തുകയാണ്. മലയാളികളുടെ പ്രിയപ്പെട്ട യുവതാരം പഥ്വിരാജാണ് അയ്യപ്പ സ്വാമിയായി എത്തുന്നത്. വൃശ്ചികം 1ാം തീയതി തന്നെയാണ് അയ്യപ്പന്റെ വീരകഥ പറയുന്ന പുതിയ ചിത്രത്തെ കുറിച്ച് പ്രഖ്യാപിച്ചത്. ശങ്കർ രാമകൃഷ്ണനാണ് സിനിമ സംവിധാനം ചെയ്യുന്നത്.\nസ്വാമി ശരണം അയ്യപ്പ\nഫസ്റ്റ് ലുക്ക് പോസ്റ്ററോടെയാണ് ചിത്രത്തിനെ കുറിച്ചുളള പ്രഖ്യാപനം നടത്തിയത്. അമ്പും വില്ലുമേന്തി കാട്ടിൽ പുലിയുടെ സമീപത്ത് ഇരിക്കുന്ന ചിത്രമാണ് ഫസ്റ്റ ലുക്ക് പോസ്റ്ററിലുളളത്. അയ്യപ്പ റോ, റിയൽ, റൊബൽ എന്ന ടാഗലൈനേടെയാണ് പോസ്റ്റർ പുറത്തിറക്കിയിരിക്കുന്നത്. വര്‍ഷങ്ങളായി ശങ്കര് എന്നോട് ഈ കഥ പറഞ്ഞിട്ട്.. അത് ആരംഭിക്കുന്ന ദിനമായിരുന്നു എന്നും സ്വപ്നങ്ങളില്.ഒടുവില് അത് സംഭവിക്കുന്നു... അയ്യപ്പന്. സ്വാമിയേ ശരണം അയ്യപ്പ എന്ന അടി കുറിപ്പോടു കൂടിയായിരുന്നു താരം പോസ്റ്റർ പങ്കുവെച്ചത്.\nആരും പറയാത്ത അയ്യപ്പന്റെ കഥ\nപോരാളിയായ ഒരു രാജകുമാരന്റെ ഇതുവരെ പറയാത്ത കഥ. ഒരിക്കൽ ഈ മണ്ണിൽ ചവിട്ടി നടന്നിരുന്ന ഒരു വിപ്ലവകാരി.. എന്നാണ് സംവിധായകൻ ശങ്കർ രാമകൃഷ്ണൻ സിനിമയെ കുറിച്ച് വിശേഷിപ്പിച്ചത്. 'പതിനെട്ടാം പടി' എന്ന സിനിമയ്ക്കു ശേഷം താന് സംവിധാനം ചെയ്യുന്ന സിനിമ ഇതാണെന്നും ഓഗസ്റ്റ് സിനിമയ്ക്കും ഷാജി നടേശനും സന്തോഷ് ശിവനും പൃഥ്വിരാജിനും നന്ദിയുണ്ടെന്നും ശങ്കർ രാമകൃഷ്ണൻ ഫേസ്ബുക്കിൽ കുറിച്ചും.\nഎന്തായാലും പൃഥ്വിയുടെ പുതിയ ചിത്രത്തിനെ കുറിച്ചുളള പ്രഖ്യാപനം ജനങ്ങൾക്കിടയിൽ ആവേശം സൃഷ്ടിച്ചിട്ടുണ്ട്. ഫസ്റ്റ് ലുക്ക് പോസ്റ്റർ പുറത്തിറങ്ങി നിമിഷം നേരം കൊണ്ടാണാണ് സോഷ്യൽ മീഡിയയിൽ വൈറലായത്. താരത്തിന് ആശംസകൾ നേർന്ന് ആരാധകരും അയ്യപ്പ ഭക്തരും രംഗത്തെത്തിയിട്ടുണ്ട്. ഇന്നലെ ( വൃശ്ചികം 1 ന്) പ്രേക്ഷകർക്ക് വൃശ്ചികദിനാംശസ നേർന്നു കൊണ്ട് മോഹൻലാൽ പോസ്റ്റ് ചെയ്ത ചിത്രം സോഷ്യൽ മീഡിയയിൽ വൻ തരംഗം സൃഷ്ടിച്ചിരുന്നു. അതിനു പിന്നാലെയായികരുന്നു പൃഥ്വിയുടെ പുതിയ പ്രഖ്യാപനം.\nകറുപ്പ് ധരിച്ച് ലാലേട്ടൻ\nഅയ്യപ്പ ഭക്തർക്ക് വൃശ്ചിക മാസവും കരുത്ത വസ്ത്രവും വളരെ പ്രധാനപ്പെട്ടതാണ്. ശബരിമാല തീർഥാടനത്തിനായി അയ്യപ്പന്മാർ ധരിക്കുന്ന പ്രധാന നിറങ്ങളിലൊന്നാണ് കറുപ്പ്. കറുത്ത വസ്ത്രമണിഞ്ഞ് തൊഴു കയ്യോടെ നിൽക്കുന്ന ചിത്രമാണ് ലാലേട്ടൻ പോസ്റ്റ് ചെയ്തിരിക്കുന്നത്. ചിത്രത്തിന് അടിക്കുറിപ്പായി സ്വാമി ശരണമെന്നും പോസ്റ്റ് ചെയ്തിട്ടുണ്ട്. വൃശ്ചിക മാസത്തിന്റെ തുടക്ക ദിവസത്തിലാണ് ലാലേട്ടൻ കറുപ്പ് ധരിച്ച് നിൽക്കുന്ന ഫോട്ടോ പോസ്റ്റ് ചെയ്തിരിക്കുന്നതെന്നുള്ളത് ഏറെ ശ്രദ്ധേയമാണ്.\nഅയ്യപ്പന്റെ വീരകതകളും ചരിത്രവും ഓതുന്ന നിരവധി ചിത്രങ്ങൾ മലയാളത്തിലും തെന്നിന്ത്യൻ ഭാഷയിലുമെല്ലാം പിറന്നിട്ടുണ്ട്. 1975 ൽ പുറത്തിറങ്ങിയ ചിത്രമാണ് സ്വാമി അയ്യപ്പൻ. നീല പ്രൊഡക്ഷന്റെ ബാനറിൽ പി സുബ്രഹ്മണി സവിധാനെ ചെയ്ത ചിത്രമായിരുന്നു ഇത്. സുബ്രഹ്മണി തന്നെയാണ് സിനിമ നിർമ്മിച്ചതും. ചിത്രത്തിന് 1975 ൽ കേരള സംസ്ഥാന സർക്കാരിന്റെ അവാർഡ് ലഭിച്ചിരുന്നു. മികച്ച ബാലതരം, മികച്ച വരികൾ എന്നീ അവാർഡുകളും ചിത്രത്തെ തേടിയെത്തിയിരുന്നു.\nശബരിമല അയ്യപ്പൻ 1961 ൽ പുറത്തിറങ്ങിയ ചിത്രമാണ് ശബരിമല അയ്യപ്പൻ. വിഎസ്എൻ പ്രൊഡക്ഷന്റെ ബാനറിൽ കുപ്പു സ്വാമിയാണ് ചിത്രം നിർമ്മിച്ചിരിക്കുന്നത്. ശ്രീ രാമലൂ നായിഡുവാണ് ചിത്രം സംവിധാനം ചെയ്തിരിക്കുന്നത്. 61 കാലഘട്ടത്തിൽ മികച്ച പ്രേക്ഷക ശ്രദ്ധ നേടിയ ചിത്രമായിരുന്നു ഇത്.\nശരണം ശരണം പൊന്നയ്യപ്പ 2001 ൽ പുറത്തിറങ്ങിയ ചിത്രമാണ് ശരണം ശരണം പൊന്നയ്യപ്പ. വിഎസ്എൻ പ്രൊഡക്ഷന്റെ ബാനറിൽ സത്യനാഥാണ് കഥ, തിരക്കഥ, സംവിധാനം ചെയ്തിരിക്കുന്ന ചിത്രമാണിത്. വിഎസ്എൻ പ്രൊഡക്ഷൻ തന്നെയാണ് ചിത്രം വിതരണം ചെയ്തിരിക്കുന്നത്.\nRead more about: mohanlal sabarimala actor facebook മോഹന്‍ലാല് ശബരിമല നടൻ\nprithviraj new movie ayyapan firstlook poster out


Home » Top News » കോഴിക്കോട് കിനാലൂരിൽ എയിംസ് സ്ഥാപിക്കാൻ പദ്ധതി\nകേരളത്തിന്റെ കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ അനുകൂല പ്രതികരണത്തെ തുടർന്ന്, റിപ്പോർട്ട് ഉടൻ സമർപ്പിക്കും\nഏഴ് വർഷം മുമ്പ് കേരളത്തിൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (എയിംസ്) സ്ഥാപിക്കാനുള്ള അവസരം നഷ്ടപ്പെട്ടതിനെ തുടർന്ന്, കിനാലൂർ വ്യവസായ മേഖലയിൽ ഉപയോഗശൂന്യമായ 150 ഏക്കർ സ്ഥലത്ത് പ്രാഥമിക മെഡിക്കൽ കോളേജ് സ്ഥാപിക്കാൻ സംസ്ഥാന സർക്കാർ വീണ്ടും പന്തെറിയുകയാണ്. , കോഴിക്കോട് ജില്ലയിൽ, ബാലുച്ചേരിക്കടുത്ത്.\nനിർദ്ദിഷ്ട എയിംസ് വടക്കൻ കേരളത്തിലെ ആറ് ജില്ലകളിലെ ജനങ്ങൾക്ക് പ്രയോജനം ചെയ്യും. 10 സംസ്ഥാനങ്ങളിൽ എയിംസ് പോലുള്ള കമ്പനികൾ സ്ഥാപിക്കാൻ 2014 ൽ ആദ്യത്തെ നരേന്ദ്ര മോദി മന്ത്രിസഭ പ്രഖ്യാപിച്ചു.\nഇപ്പോൾ സംസ്ഥാന സർക്കാരിന് ആരോഗ്യ കുടുംബക്ഷേമ മന്ത്രാലയത്തിൽ നിന്ന് പദ്ധതിയെക്കുറിച്ച് നല്ല അഭിപ്രായം ലഭിച്ചിട്ടുണ്ട്. പുതിയ ഫെഡറൽ ആരോഗ്യ മന്ത്രി മൻസുക് എൽ. ഈ ആവശ്യത്തിന് അനുയോജ്യമായ ഭൂമി ലഭ്യമാകുകയാണെങ്കിൽ മാണ്ടാവിയ ഈ നിർദ്ദേശം അംഗീകരിച്ചു.\nസംഘം സൈറ്റ് സന്ദർശിക്കുന്നു\nപ്രാഥമികാരോഗ്യ സെക്രട്ടറി രാജൻ എൻ. കൊപ്രഗഡെയുടെ നേതൃത്വത്തിലുള്ള സംഘം കോഴിക്കോട് നഗരത്തിൽ നിന്ന് 25 കിലോമീറ്റർ അകലെ കിനാലൂർ സന്ദർശിച്ചു. മൂല്യനിർണ്ണയത്തിനായി ഉടൻ മന്ത്രാലയത്തിന് റിപ്പോർട്ട് സമർപ്പിക്കുമെന്ന് ഉദ്യോഗസ്ഥർ പറഞ്ഞു.\nകൊച്ചിയിലെ മലബാർ എസ്റ്റേറ്റുകളിൽ നിന്ന് ഏറ്റെടുത്ത 300 ഏക്കറിലധികം ഭൂമി കിനാലൂരിൽ സർക്കാരിന്റെ കൈവശമുണ്ടായിരുന്നു. ഇതിൽ 30 ഏക്കർ ഉഷ സ്കൂൾ ഓഫ് അത്‌ലറ്റിക്‌സിനും അഞ്ച് ഏക്കർ സർക്കാർ കോളേജിനും രണ്ട് ഏക്കർ കെഎസ്ഇപി സബ്സ്റ്റേഷനും 100 ഏക്കർ വ്യവസായത്തിനും ചെറുകിട, ഇടത്തരം സംരംഭങ്ങളെ പ്രോത്സാഹിപ്പിക്കാൻ നീക്കിവച്ചു. എയിംസ് ആശുപത്രിക്കുള്ള മികച്ച സ്ഥലമായിരിക്കും കിനാലൂർ.\nനിലവിൽ, പ്രധാനമന്ത്രിയുടെ ആരോഗ്യ സുരക്ഷാ സുരക്ഷാ യോജന (PMSSY) പ്രകാരം എയിംസ് പട്ടികയിൽ ഉൾപ്പെടാത്ത രാജ്യത്തെ ഏക വലിയ സംസ്ഥാനമാണ് കേരളം. രാജ്യമെമ്പാടുമുള്ള 22 എയിംസിന്റെ അത്യാധുനിക നവീകരണം വിവിധ പ്രവർത്തനങ്ങളിലായി, എംബിബിഎസ് ക്ലാസുകൾ, pട്ട്പേഷ്യന്റ് ഡിപ്പാർട്ട്മെന്റ് സൗകര്യങ്ങൾ തുടങ്ങി പ്രധാന കെട്ടിടത്തിന്റെ നിർമ്മാണം വരെ വിവിധ പ്രവർത്തനങ്ങളിൽ നടക്കുന്നു.\n2014 ൽ എം.കെ. രാഘവൻ, കോഴിക്കോട് എംപി, കിനാലൂർ വ്യവസായ മേഖലയിലെ 200 ഏക്കർ സ്ഥലത്ത് എയിംസ് സ്ഥാപിക്കുന്നതിനുള്ള പ്രശ്നം കേന്ദ്ര ആരോഗ്യ മന്ത്രി ഹർഷവർധന് ഏറ്റെടുത്തു. അതിനെത്തുടർന്ന്, സംസ്ഥാനത്തുടനീളമുള്ള നാല് സ്ഥലങ്ങൾ സംസ്ഥാന സർക്കാർ തിരിച്ചറിഞ്ഞു. തിരുവനന്തപുരം ജില്ലയിലെ നെടുക്കൽടേരിയിലെ തുറന്ന ജയിൽ സമുച്ചയം, കോഴിക്കോട് ജില്ലയിലെ കിനാലൂരിൽ ഫാക്ടറികളുള്ള ഭൂമി, കോട്ടയത്ത് മെഡിക്കൽ കോളേജിന്റെ ഉടമസ്ഥതയിലുള്ള സ്ഥലം, എറണാകുളം ജില്ലയിലെ കളമശ്ശേരിയിലെ എച്ച്എംടി ഭൂമി എന്നിവയാണ് തിരിച്ചറിഞ്ഞ സ്ഥലങ്ങൾ.\nഎന്നിരുന്നാലും ശശി തരൂർ, എം.പി. എന്നിരുന്നാലും, ഇതുവരെ, ഇതൊന്നും പുരോഗമിച്ചിട്ടില്ല.


ഒപ്പമിരുന്ന് മദ്യപിച്ച രണ്ട് സുഹൃത്തുക്കളെ അടിച്ചുകൊന്ന യുവാവ് പൊലീസിൽ കീഴടങ്ങി– News18 Malayalam\nTWO MEN BEATEN TO DEATH BY A DRUNKEN FRIEND IN THIRUVANANTHAPURAM\nകൊല്ലപ്പെട്ട സന്തോഷ് കൊലപാതക കേസില് പ്രതിയാണ്. ഇരട്ടക്കൊലയ്ക്ക് ശേഷം അരുണ് രാജ് പൊലീസ് സ്റ്റേഷനില് നേരിട്ടെത്തി കീഴടങ്ങുകയായിരുന്നു.\nഫെയ്‌സ്ബുക്കിലൂടെ പരിചയപ്പെട്ട കാമുകനൊപ്പം പോയ യുവതിയുടെ മൃതദേഹം കത്തിക്കരിഞ്ഞ നിലയില് കണ്ടെത്തി. തിരുവനന്തപുരം സ്വദേശിനി രഞ്ജിനി(32)യുടെ മൃതദേഹമാണ് കണ്ടെത്തിയ്. മാനസിക വിഷമത്തെ തുടര്‍ന്ന് താന് മരിക്കുകയാണെന്ന ആത്മഹത്യക്കുറിപ്പും സമീപത്ത് നിന്ന് കണ്ടെത്തിയിട്ടുണ്ട്. കൃഷ്ണഗിരി കാവേരി പട്ടണത്തിന് സമീപത്താണ് മൃതദേഹം കണ്ടെത്തിയത്.\nFirst published: August 15, 2021, 13:37 IST\ncrime newskerala newskerala policemurderthiruvananthapuram


ടിക് ടോക് വീഡിയോയില് പ്രത്യക്ഷപ്പെടുന്ന സുന്ദരികളെ ശ്രദ്ധിക്കുക, നിങ്ങളെ കാത്തിരിക്കുന്നത് വലിയ കെണി..! രസിപ്പിക്കുന്ന പല വീഡിയോകളും ഉറ്റു നോക്കുന്നത് കഴുകന് കണ്ണുകള് - BIGNEWSLIVE | Latest Malayalam News\nഇന്നത്തെ പെണ്‍കുട്ടികള്‍ക്ക് സോഷ്യല് മീഡിയയില് വൈറലാകുന്നതാണ് പ്രിയം. അതിനായി ടിക് ടോക് പോലുള്ള ആപ്പുകളും നിലവില് സജീവമാണ്. എന്നാല് ശ്രദ്ധിക്കുക ഇത് ഒരു ‘ആപ്പ്’ ആണ്. വിഡിയോ അപ്‌ലോഡ് ചെയ്ത് നിമിഷങ്ങള്‍ക്കകം അതു വൈറലാകുമ്പോള് തങ്ങള് എന്തൊക്കെയോ ആയി എന്ന ഭാവത്തിലായിരിക്കും സുന്ദരിമാര്. എന്നാല് പലര്‍ക്കും ലഭിക്കുന്ന കമന്റുകളും ശ്രദ്ധേയമാണ്. ഇത്\nഇത് അഭിനയമല്ല ജീവിതമാണ് എന്നൊക്കെയുള്ള ചില കമന്റുകളും കൂടിയാകുമ്പോള് പെണ്‍കുട്ടികള് വേറേതോ ലോകത്തെത്തിയതുപോലെ ആനന്ദിക്കും. എന്നാല് ശ്രദ്ധിക്കുക ഇതൊരു കുടുക്കാണെന്ന് ചില വാര്‍ത്തകള് സൂചിപ്പിക്കുന്നു.\nപ്രശസ്തി കൊതിച്ച് ഇത്തരം വിഡിയോകള് പരസ്യമാക്കുമ്പോള് ഇതിനു പിന്നില് ഒളിഞ്ഞിരിക്കുന്ന ചതിക്കുഴികളെക്കുറിച്ച് അവര് ആലോചിക്കുന്നതേയില്ല. കഴുകന് കണ്ണുകളുമായി ഇരകളെ പരതി മാനസികവൈകൃതമുള്ള ചില ആളുകള്‍ക്കു മുന്നിലേക്കാണ് പല സ്ത്രീകളും അവരുടെ സ്വകാര്യതയെ തുറന്നു കൊടുക്കുന്നത്.\nടിക്ടോക് വിഡിയോയിലെ ദൃശ്യങ്ങളില് നിന്നെടുക്കുന്ന സ്‌ക്രീന്‍ഷോര്‍ട്ട് ചിത്രങ്ങള് സഭ്യമല്ലാത്ത കുറിപ്പുകള്‍ക്കും സത്യമല്ലാത്ത വാര്‍ത്തകള്‍ക്കുമൊപ്പം വ്യാപകമായി പ്രചരിക്കപ്പെടുന്നുണ്ട്. നിരപരാധികളായ പല സ്ത്രീകളുമാണ് ഈ വ്യാജവാര്‍ത്തയുടെ ഇരകളാകുന്നതെന്നുമാത്രം. മോഡലാണെന്ന് ടിക്ടോക്കില് പരിചയപ്പെടുത്തുന്ന ഒരു യുവതിയുടെയും കൂടെയുള്ള കുട്ടിയുടെയും ചിത്രം പ്രചരിക്കപ്പെടുന്നത് വിദ്യാര്‍ത്ഥിയെയും കൊണ്ട് ഒളിച്ചോടിയ അധ്യാപിക എന്ന പേരിലാണ്.\nഎന്നാല് ചിത്രത്തിനു പിന്നിലെ സത്യമന്വേഷിക്കാതെ പലരും ഇത്തരം വാര്‍ത്തകള് ഫോര്‍വേഡ് ചെയ്യുന്നതോടെ തകരുന്നത് പല നിരപരാധികളുടെയും ജീവിതവും ഭാവിയുമാണ്.\nവിഡിയോയില് നിന്ന് ചിത്രങ്ങളെടുത്ത് കൃത്രിമം കാട്ടുന്നവരെ കുടുക്കാനല്ലേ ഇവിടെ പൊലീസും നിയമങ്ങളും ഉള്ളത് എന്ന ചോദ്യവുമായായിരിക്കും ഇത്തരം ആശങ്കകള്‍ക്കുനേരെ പലപ്പോഴും ഉയരുക. പക്ഷേ വ്യാജവാര്‍ത്തകളും ചിത്രങ്ങളും ശ്രദ്ധയില്‍പ്പെട്ടാല് മാത്രമേ ഇത്തരക്കാര്‍ക്കെതിരെ നടപടികളിലേക്കു കടക്കാനാകൂ എന്നാണ് പോലീസ് ഭാഷ്യം\nTags: ladiesmobilesocial mediatiktok\n'കാന്‍സര് രോഗികളുടെ സാന്ത്വനം സെന്ററിലെ അന്തേവാസികള്‍ക്ക് ഒരാഗ്രഹം 'ബിരിയാണി കഴിച്ചിട്ട് ഒത്തിരി നാളായി', പിന്നെ ഒന്നും നോക്കിയില്ല എത്തിച്ചു ഒരു ചെമ്പ് ബിരിയാണി!' ഇഷ്ട ഭക്ഷണം നല്‍കി മനസ് നിറച്ച റേഡിയോ ജോക്കിയ്ക്ക് നന്ദി പറഞ്ഞ് ഇവര്


പിണറായിയെ വെറുതെ വിടാന് ഉദ്ദേശിക്കാതെ സിബിഐ; വിജയന്റെ വിചാരണ അനിവാര്യമെന്നും സിബിഐ | Gramajyothi News\nപിണറായിയെ വെറുതെ വിടാന് ഉദ്ദേശിക്കാതെ സിബിഐ; വിജയന്റെ വിചാരണ അനിവാര്യമെന്നും സിബിഐ\nJuly 28, 2018 5:51 pm Published by : Chief Editor\nഡല്‍ഹി: ലാവ്‌ലിന് കേസില് ഹൈക്കോടതി വിധിക്കെതിരെ സിബിഐ. വസ്തുതകള് പരിശോധിക്കാതെയാണ് ഹൈക്കോടതി ലാവ്‌ലിന് കേസില് വിധി പറഞ്ഞത് എന്നാണ് സുപ്രീം കോടതിയില് സമര്‍പ്പിച്ച സത്യവാങ്മൂലത്തില് സിബിഐ ഉന്നയിക്കുന്നത്. കസ്തൂരി രംഗ അയ്യര്, ആര് ശിവദാസ് എന്നിവര്‍ക്കെതിരെ തെളിവുണ്ടെന്നും ഇവര് ഇനിയും വിചാരണ നേരിടണമെന്നും സിബിഐ ഉന്നയിക്കുന്ന വാദത്തില് പറയുന്നു.\nഎസ്‌എന്‍സി ലാവലിന് കേസില് പിണറായി വിജയന്റെ വിചാരണ അനിവാര്യമെന്ന് സിബിഐ. ലാവലിന് കേസില് വിചാരണ നേരിടണം എന്ന ഹൈക്കോടതി വിധിക്കെതിരെ കെഎസ്‌ഇബി മുന് അകൗണ്ട്സ് മെമ്ബര് കെജി രാജശേഖരന്, മുന് ചെയര്‍മാന് ആര് ശിവദാസന്, ജനറേഷന് വിഭാഗം മുന് ചീഫ് എഞ്ചിനീയര് കസ്തുരിരംഗ അയ്യര് എന്നിവര് സുപ്രിം കോടതിയില് നല്‍കിയ ഹര്‍ജിയില് ഫയല് ചെയ്ത പുതിയ സത്യവാങ് മൂലത്തിലാണ് മുഖ്യമന്ത്രി പിണറായി വിജയന് കേസില് വിചാരണ നേരിടണം എന്ന് സിബിഐ വ്യക്തമാക്കിയിരിക്കുന്നത്. സിബിഐ കൊച്ചി യൂണിറ്റിലെ എസ്‌പി ഷിയാസാണ് സുപ്രിം കോടതിയില് പുതിയ സത്യവാങ്മൂലം ഫയല് ചെയ്തിരിക്കുന്നത്.\nജി കാര്‍ത്തികേയന് സംസ്ഥാന വൈദ്യുതി മന്ത്രി ആയിരുന്നപ്പോള് 1996 ഫെബ്രുവരി2നാണ് എസ്‌എന്‍സി ലാവലിനുമായി കണ്‍സള്‍ട്ടന്‍സി കരാര് ഒപ്പ് വച്ചത്. എന്നാല് 1997 ഫെബ്രുവരി 10 ന് കസള്‍ട്ടന്‍സി കരാര് സപ്ലൈ കരാര് ആയി മാറ്റി. കരാറിലെ ഈ മാറ്റം ലാവലിന് കമ്ബനിയുടെ അതിഥി ആയി പിണറായി കാനഡയില് ഉള്ളപ്പോള് ആയിരുന്നു എന്ന് സിബിഐ തങ്ങളുടെ സത്യവാങ് മൂലത്തില് വ്യക്തമാക്കുന്നു. അക്കാലത്ത് വൈദ്യുത മന്ത്രി ആയിരുന്ന പിണറായി വിജയന്, ഊര്‍ജ്ജ വകുപ്പ് മുന് സെക്രട്ടറിയായിരുന്ന കെ മോഹനചന്ദ്രന്, ഊര്‍ജ്ജ വകുപ്പ് ജോയിന്റ് സെക്രട്ടറിയായിരുന്ന എ ഫ്രാന്‍സിസ് എന്നിവര് അറിയാതെ കരാറില് മാറ്റം ഉണ്ടാകില്ല എന്നാണ് സിബിഐ സത്യവാങ്മൂലത്തില് ചൂണ്ടിക്കാട്ടിയിരിക്കുന്നത്. വിചാരണ നേരിടുന്നതില് നിന്ന് പിണറായി വിജയനെയും മറ്റ് രണ്ട് പേരെയും ഒഴിവാക്കി ഉത്തരവിടുമ്ബോള് ഹൈക്കോടതി ഈ വസ്തുത പരിഗണിച്ചില്ല എന്നാണ് സിബിഐയുടെ നിലപാട്.\nതലശ്ശേരിയിലെ മലബാര് കാന്‍സര് സെന്റര് നിര്‍മ്മിക്കുന്നതിനുള്ള നിര്‍ദ്ദേശം പിണറായി വിജയന്റെ കാനഡ സന്ദര്‍ശന വേളയിലാണ് ഉണ്ടായത്. ലാവലിന് കരാറിലൂടെ എസ്‌എന്‍സി ലാവലിന് കമ്ബനിക്ക് വലിയ ലാഭം ഉണ്ടായി. കെഎസ്‌ഇബിക്ക് ഭീമമായ നഷ്ടവും. പൊതു പ്രവര്‍ത്തകര് മനഃപൂര്‍വ്വം വരുത്തിയ വീഴ്ചകളാണ് കരാറിലൂടെ വന് ലാഭം ലാവലിന് കമ്ബനിക്ക് ഉണ്ടാകാന് കാരണം. ലാവലിന് കരാറുമായി ബന്ധപ്പെട്ട എല്ലാ ആരോപണങ്ങളും വസ്തുതകളും വിചാരണ ഘട്ടത്തില് പരിശോധിക്കണം എന്ന് ഹൈക്കോടതി വിധിച്ചിരുന്നു. എന്നാല് പിണറായി വിജയനെയും മറ്റ് രണ്ട് പേരെയും വിചാരണ നേരിടുന്നതില് നിന്ന് ഒഴിവാക്കി. ഇത് തെറ്റായ നടപടി ആണെന്ന് സിബിഐ ചൂണ്ടിക്കാട്ടുന്നു. പിണറായി വിജയന്, കെ മോഹനചന്ദ്രന്, എ ഫ്രാന്‍സിസ് എന്നിവര് കെജി രാജശേഖരന്, ആര് ശിവദാസന്, കസ്തുരിരംഗ അയ്യര് എന്നിവര്‍ക്ക് ഒപ്പം വിചാരണ നേരിടണം എന്നാണ് സിബിഐയുടെ ആവശ്യം.


ഇന്റര്‍നെറ്റിന്റെ ഈ സ്വതന്ത്ര സ്വഭാവത്തെയാണ് ഫ്രീ ബേസിക്സ് പദ്ധതിയുലൂടെ ഇല്ലാതാക്കാന് നോക്കുന്നത്. ഈ പദ്ധതിയിലൂടെ ലഭിക്കുന്ന ഇന്റര്‍നെറ്റില് ഫേസ്ബുക്ക് അവരുടെ ഇഷ്ടക്കാരുടെ വെബ്സൈറ്റുകള് മാത്രമാകും ലഭ്യമാക്കുക. ചെറുകിട വെബ്സൈറ്റുകളും മറ്റും ലഭ്യകമാവില്ല. ഇനി എവിടുന്നാണ് ഫ്രീ ബേസിക്സ് എന്നിപ്പോ പേരുള്ള ഇന്റര്‍നെറ്റ്.ഓര്‍ഗ്ഗ് ഇന്ത്യയില് ഉദയം ചെയ്തത്..? ഇന്റര്‍നെറ്റിന്റെ ആവിര്‍ഭാവം മനുഷ്യ സമൂഹത്തിന്റെ വളര്‍ച്ചയില് വിപ്ലവകരമായ വേഗതയാണുണ്ടാക്കിയത്. കംപ്യുട്ടര് ശൃംഖലയുടെ ഘടനയെ ഏഴ് തട്ടുകളായി തിരിച്ചിട്ടുണ്ട്. ഐ.എസ്.ഒ. ഒ.എസ്.ഐ മോഡല് എന്നാണ് ഈ ഘടനയുടെ പോരു്. അതിലെ മേല്‍ത്തട്ടായ ആപ്ലിക്കേഷന് ലെയറിലാണ് നാം കാണുന്ന ഫേസ്ബുക്കും, വാട്ട്സാപ്പും, മറ്റ് സൈറ്റുകളും ഒക്കെ പ്രവര്‍ത്തിക്കുന്നത്. ഇവ പ്രവര്‍ത്തിക്കാനാവശ്യമായ പശ്ചാത്തലം ഒരുക്കുന്നതാവട്ടെ താഴെത്തട്ടിലുള്ള നെറ്റ്‍വര്‍ക്ക് ലെയറും ഫിസിക്കല് ലെയറുമൊക്കെയാണ്. താഴെ തട്ടിലെ ലയറുകള് നമ്മുടെ നാട്ടില് നടത്തുന്നത് ടെലിക്കോം കമ്പനികളും…. കുറച്ച് നാളായി നമ്മുടെ നാട്ടിലെ ടെലിക്കോം കമ്പനികള്‍ക്ക് ഒരു കുശുമ്പുണ്ട്. അവര് പറയുന്നത് തങ്ങളാണ് താഴെ തട്ട്നടപ്പാക്കി കേബിളൊക്കെയിട്ട് നെറ്റ്‍വര്‍ക്കൊക്കെ സ്ഥാപിച്ച് മേല്‍ത്തട്ട് കാര്‍ക്ക് ആവശ്യമായ സൌകര്യങ്ങള് ചെയ്തുകൊടുക്കുന്നത് എന്നാല് കുറഞ്ഞ ചെലവില് മുകള്‍തട്ടില് പ്രവര്‍ത്തിക്കുന്ന കമ്പനികള് ലാഭം വാരുന്നു എന്ന്. അങ്ങിനെ വന്നപ്പോഴാണ് എയര്‍ടെല്ലും ഐഡിയ യും ഒക്കെ സീറോ റേറ്റിങ്ങ് പദ്ധതികള് ആവിഷ്കരിച്ചത്. അവര് പറയുന്നത് 20 രൂപ കൊടുത്താല് നിങ്ങള്‍ക്ക് ഇമെയില് നോക്കാം, അമ്പത് കൊടുത്താല് ഫെയ്ബുക്ക് എന്നൊക്കെയാണ്. ചെറുകിട വൈബ്സൈറ്റുകളെക്കുറിച്ച് മിണ്ടുന്നുമില്ല. ഇത് നെറ്റിന്റെ ന്യൂട്രല് സ്വഭാവത്തിനെതിരാണ് എന്ന് മാത്രമല്ല ഇത് നടപ്പാക്കണമെങ്കില് നമ്മള് ഏതൊക്കെ സൈറ്റാണ് നോക്കുന്നത് എന്നും എന്താണ് ചെയ്യുന്നതെന്നും നിരീക്ഷിക്കണം. അതിനുള്ള മൌനം സമ്മതം നമ്മള് കൊടുക്കേണ്ടിവരും. ഇന്റര്‍നെറ്റിന്റെ സ്വതന്ത്ര സ്വഭാവത്തിന് ഇത് വെല്ലുവിളി ഉയര്‍ത്തുന്നു. ഫ്രീ ബേസിക്സ് ഇത്തരം ഒരു സംവിധാനമാണ്. അതിന്റെ പ്രത്യേകത അത് താഴെ തട്ടിലുള്ള ഭീമന് മാരുടെ താത്പര്യവും മേല്‍തട്ടിലുള്ള ഭീമന്‍മ്മാരുടെ താത്പര്യവും സംരക്ഷിക്കാനുള്ള യോജിച്ച പദ്ധതിയാണ് എന്നതാണ്. ഇന്ത്യയില് അത് നടപ്പാക്കുന്നത് ഫെയ്ബുക്ക് റിലയന്‍സുമായി ചേര്‍ന്നാണ്. അങ്ങിനെ വരുമ്പോള് ആദ്യം സൌജന്യമായോ, ചെറിയ നിരക്കിലോ തിരഞ്ഞെടുക്കപ്പെട്ട ചില സേവനങ്ങള് കൊടുക്കും. പിന്നീട് മറ്റ് സേവനങ്ങള്‍ക്ക് വന് തുക ഈടാക്കും, ഇന്റര്‍നെറ്റലേക്കുള്ള ചെറുകിട സംരഭകരുടെ കടന്ന് വരവ് നില്‍ക്കും. ഇന്ത്യയിലെ ഗ്രാങ്ങളില് നടപ്പാക്കും എന്ന് പറയുന്ന ഫ്രീ ബേസിക്സിലൂടെ ആ ഗ്രാമത്തിലെ തന്നെ ഒരു സര്‍ക്കര് സ്കൂളിന്റെ സൈറ്റ് കിട്ടുകയില്ല. ഫേസ്ബുക്കിനോ ചുളിവില് അവര് നടത്തികൊണ്ടിരിക്കുന്ന ചാരനിരീക്ഷണം സുശക്തം തുടരാം. അങ്ങിനെ ഫേസ്ബുക്കിന് ഇന്റര്‍നെറ്റിലെ ഗേറ്റ് കീപ്പര്‍മ്മാരാവാം.


ഐഎസില് ചേര്‍ന്ന് പ്രവര്‍ത്തിക്കാന് അഫ്ഗാനിലെത്തിയിയശേഷം ഇപ്പോള് ജയിലില് കഴിയുന്നവരെ തങ്ങള് തിരിച്ചു സ്വീകരിക്കില്ലെന്ന് ഇന്ത്യ അറിയിച്ചു. സോണിയ , മെര്‍ലിന്, നിമിഷ ഫാത്തിമ, റഫീല എന്നിവരാണ് ഇപ്പോള് അഫ്ഗാന് ജയിലില് കഴിയുന്നത്.\nഅന്താരാഷട്ര മതമൗലികവാദികളുടെ കൂടെ പ്രവര്‍ത്തിച്ച ഇവര് തിരിച്ചെത്തുന്നത് രാജ്യത്തിന് സുരക്ഷാ പ്രശ്‌നങ്ങളുണ്ടാക്കുമെന്നാണ് സുരക്ഷാ ഏജന്‍സികള് സര്‍ക്കാരിന് റി്‌പ്പോര്‍ട്ട് നല്‍കിയത്. ഇതേ തുടര്‍ന്നാണ് ഇന്ത്യ ഇങ്ങനെയൊരു നിലപാടെടുത്തത്.\nഭര്‍ത്താക്കന്‍മാര്‍ക്കൊപ്പം 2016-2017 കാലത്താണ് ഇവര് ഐഎസില് ചേരാനായി ഇന്ത്യ വിടുന്നത്. ഇറാനിലെത്തിയ ഇവര് അവിടെ നിന്നുമാണ് അഫ്ഗാനില് എത്തുന്നത്. തുടര്‍ന്ന് തീവ്രവാദ പ്രവര്‍ത്തനങ്ങളില് സജീവമായ ഇവരുടെ ഭര്‍ത്താക്കന്‍മാര് അമേരിക്കന് സൈന്യത്തിന്റെ ആക്രമണത്തില് കൊല്ലപ്പെട്ടു.\nതുടര്‍ച്ചയായ ആക്രമണങ്ങളില് അഫ്ഗാനില് ഐഎസ് തകര്‍ന്നതോടെ സ്ത്രീകളും കുട്ടികളുമടങ്ങുന്ന 403 പേര് അഫ്ഗാന് സര്‍ക്കാരിന് മുമ്പില് കീഴടങ്ങുകയായിരുന്നു. 13 രാജ്യങ്ങളില് നിന്നുള്ളവരാണ് ഇവര്. ഇപ്പോള് ഇവരെ ഇവരുടെ മാതൃരാജ്യങ്ങളിലേയ്ക്ക് തിരിച്ചെത്തിക്കാനാണ് അപ്ഗാന് സര്‍ക്കാരിന്റെ ശ്രമം. ഈ വിഷയത്തിലാണ് ഇന്ത്യ ഇപ്പോള് സുരക്ഷാ കാരണങ്ങള് ചൂണ്ടിക്കാട്ടി തങ്ങളുടെ നിലപാടറിയിച്ചിരിക്കുന്നത്.\nഎന്നാല് തന്റെ മകളെ നാട്ടില് തിരിച്ചെത്തിക്കണമെന്ന ആവശ്യവുമായി നിമിഷ ഫാത്തിമയുടെ അമ്മ ബിന്ദു രംഗത്തു വന്നിട്ടുണ്ട്. ഐ.എസ്. ഭീകരനായിരുന്ന ബെക്‌സിന് വിന്‍സെന്റിന്റെ ഭാര്യയാണ് നിമിഷ. ബെക്‌സിന് വിന്‍സെന്റിന്റെ സഹോദരന് ബെസ്റ്റിന് വിന്‍സന്റിന്റെ ഭാര്യയാണ് മറിയം എന്നു എന്നു പേരുമാറ്റിയ മെര്‍ലിന് ജേക്കബ് പാലത്ത്. ഭര്‍ത്താവ് ബെസ്റ്റിന് ഏറ്റുമുട്ടലില് കൊല്ലപ്പെട്ടപ്പോള് ഉടുമ്പുന്തല സ്വദേശിയായ ഐ.എസ്. ഭീകരന് അബ്ദുള് റഷീദിനെ വിവാഹം കഴിച്ചു. പിന്നീട് റഷീദും കൊല്ലപ്പെട്ടു. റഷീദിന്റെ മുന് ഭാര്യമാരിലൊരാള് മലയാളിയായ സോണിയാ സെബാസ്റ്റ്യനാണ്. കൊല്ലപ്പെട്ട ഐ.എസ്. പ്രവര്‍ത്തകന് ഇജാസ് പുരയിലിന്റെ ഭാര്യയാണ് റഹീല പുരയില്.......\nഅമേരിക്കൻ മിലിട്ടറിയ്ക്കും , ഇന്ത്യൻ ഭരണകൂടത്തിനും ഈ വിഷയത്തിൽ അഭിനന്ദനങ്ങൾ


ജോലി സ്ഥലങ്ങളിലെ പുകവലി നിരോധനം; നിയമം നാളെ മുതല് പ്രാബല്യത്തില്\nനിയമ ലംഘനം നടത്തുന്ന സ്ഥാപനങ്ങള്‍ക്കെതിരെ കടുത്ത ശിക്ഷാ നടപടികള് ഉള്‍പ്പെടെ വിഭാവന ചെയ്യുന്നതാണ് പുതിയ മാര്‍ഗനിര്‍ദ്ദേശം\n30 Aug, 2019 at 06:47 PM\nസൗദിയില് ജോലി സ്ഥലങ്ങളില് പുകവലി നിരോധിച്ചു കൊണ്ടുള്ള നിയമം നാളെ മുതല് പ്രാബല്യത്തിലാകും. നിയമം നടപ്പിലാക്കുന്നതിനുള്ള മാര്‍ഗനിര്‍ദ്ദേശങ്ങള്‍ക്ക് കഴിഞ്ഞ മാസം തൊഴില് സാമൂഹിക വികസന മന്ത്രി അന്തിമ അനുമതി നല്‍കിയിരുന്നു. നിയമ ലംഘകര്‍ക്ക് കടുത്ത പിഴയുള്‍പ്പെടെ ലഭിക്കുന്നതാണ് പുതിയ നിയമം.\nകഴിഞ്ഞ ശഅബാന് മാസത്തിലാണ് രാജ്യത്ത് തൊഴിലിടങ്ങളില് പുകവലി നിരോധിച്ച് കൊണ്ടുള്ള ഉത്തരവ് പുറപ്പെടുവിച്ചത്. ഈ ഉത്തരവ് നടപ്പിലാക്കുന്നതിന് വേണ്ട മാര്‍ഗനിര്‍ദ്ദേശങ്ങള്‍ക്ക് തൊഴില് സാമൂഹിക വികസന വകുപ്പ് മന്ത്രി എഞ്ചിനിയര് അഹ്മദ് ബിന് സുലൈമാന് അല്‍റജിഇ കഴിഞ്ഞ മാസം അന്തിമ അനുമതിയും നല്‍കി. നിയമം മുഹറം ഒന്ന് മുതല് രാജ്യത്ത് പ്രാബല്യത്തിലാകും.\nനിയമ ലംഘനം നടത്തുന്ന സ്ഥാപനങ്ങള്‍ക്കെതിരെ കടുത്ത ശിക്ഷാ നടപടികള് ഉള്‍പ്പെടെ വിഭാവന ചെയ്യുന്നതാണ് പുതിയ മാര്‍ഗനിര്‍ദ്ദേശം. ദേശീയ പുകവലി നിര്‍മ്മാര്‍ജ്ജന സമിതിയുമായി സഹകരിച്ചാണ് നിര്‍ദ്ദേശങ്ങള് പുറപ്പെടുവിച്ചിരിക്കുന്നത്. തീരുമാനം നടപ്പിലാക്കുന്നതിന് സ്ഥാപന ഉടമകള്‍ക്കും തൊഴിലാളികള്‍ക്കും വേണ്ട നിര്‍ദ്ദേശങ്ങളും ഇതിനോടകം നല്‍കിയിട്ടുണ്ട്. തൊഴിലാളികളുടെ ആരോഗ്യ സുരക്ഷ, പരിസ്ഥിതി സംരക്ഷണം, തൊഴിലിടങ്ങളിലെ സ്വത്തു സംരക്ഷണം, നല്ല തൊഴില് അന്തരീക്ഷം സൃഷ്ടിക്കല് എന്നിവ ലക്ഷ്യമിട്ടാണ് നിരോധം നടപ്പിലാക്കിയിരിക്കുന്നത്.\nഹജ്ജ് ഒരുക്കങ്ങൾ സജീവമായി; മക്കയിലേക്കുള്ള പ്രവേശനം നിയന്ത്രിക്കും


കാട്ടാനശല്യത്തില് വലഞ്ഞ് മൂഴിമല; പ്രതിഷേധം ശക്‌തം\nSunday, July 21, 2019 Last Updated 21 Min7Sec ago English Edition\nപുല്‍പ്പള്ളി: മൂഴിമലയില് കാട്ടാനക്കൂട്ടമിറങ്ങി വന്‍തോതില് കൃഷികള് നശിപ്പിച്ചു. കഴിഞ്ഞ ഒരുമാസമായി ഈ പ്രദേശങ്ങളില് കാട്ടാനകള് സ്‌ഥിരമായി കൃഷിയിടങ്ങളില് എത്താറുണ്ടായിരുന്നെങ്കിലും,ഈ അടുത്ത ദിവസങ്ങളിലായി കൂട്ടത്തോടെയാണ് ആനകള് കൃഷിയിടങ്ങളിലേക്കിറങ്ങുന്നത്.\nവ്യാഴാഴ്‌ച രാത്രിയില് കുരിശുകവലയിലെ കൃഷിയിടങ്ങളിലെത്തിയ കാട്ടാനക്കൂട്ടത്തിന്റെ മുന്നില് അകപ്പെട്ട കോതാട്ടുകാലായില് ബേബി രക്ഷപ്പെട്ടത് തലനാരിഴക്കാണ്. പുലര്‍ച്ചെ രണ്ടുമണിയോടെ വീടിനു പുറത്തുനിന്നും ശബ്‌ദംകേട്ട് പുറത്തിറങ്ങിയ ബേബി മുറ്റത്തു തമ്പടിച്ചു നിന്നിരുന്ന കാട്ടാനയുടെ മുന്നില് അകപ്പെടുകയായിരുന്നു. എന്നാല് തല്‍ക്ഷണം വീടിനുള്ളിലേക്ക് കയറിയതിനാല് ഇയാള് അപകടത്തില് നിന്നും രക്ഷപ്പെടുകയായിരുന്നു. ബേബിയുടെ കൃഷിയിടത്തില് വലിയ നാശനഷ്‌ടങ്ങളാണ് കാട്ടാനക്കൂട്ടം വരുത്തിയത്. ഇയാളുടെ കക്കൂസിന്റെ ടാങ്കും കാട്ടാനകള് തകര്‍ത്തു.\nപ്രദേശത്തെ നിരവധി കര്‍ഷകരുടെ കൃഷികളും കാട്ടാനകള് നശിപ്പിച്ചു. ചങ്ങമ്മൂലയില് ജോണി, ഒറ്റക്കുന്നേല് ജോയി, കോതാട്ടുകാലായില് ഗ്രേസി, കുടിലില് ഭാസ്‌കരന് തുടങ്ങിയ നിരവധി കരഷകരുടെ വാഴ, തെങ്ങ്, കമുക് തുടങ്ങിയ വിളകള് കാട്ടാനകള് തിന്നും, ചവിട്ടിയും നശിപ്പിച്ചു. സന്ധ്യയാവുന്നതോടെ നെയ്‌ക്കുപ്പ വനത്തില് നിന്നും പുറത്തിറങ്ങുന്ന ആനകള് നിര്‍ബാധം കൃഷിയിടങ്ങളിലൂടെ വിഹരിക്കുകയാണ്. വനാതിര്‍ത്തിയിലെ പ്രതിരോധ കിടങ്ങുകളും വൈദ്യുത കമ്പിവേലിയും അറ്റകുറ്റപ്പണികള് നടത്താത്തതു കാരണം നശിച്ചതിനാല് വന്യമൃഗങ്ങള്‍ക്ക് നിര്‍ബാധം കൃഷിയിടങ്ങളില് ഇറങ്ങുവാന് കഴിയുന്നു.\nകഴിഞ്ഞ രണ്ട് വര്‍ഷങ്ങളായി വന്യമൃഗങ്ങള് കൃഷിനശിപ്പിച്ചാല് നഷ്‌ടപരിഹാരം ലഭിക്കാത്തതിനാല് കര്‍ഷകര് നാശനഷ്‌ടങ്ങളെക്കുറിച്ച് വനംവകുപ്പിന് പരാതിയും നല്‍കുന്നില്ല.\nവനനിയമങ്ങള് കര്‍ശനമായതിനാലും ഭയംമൂലവും കര്‍ഷകര്‍ക്ക് മറ്റു മാര്‍ഗങ്ങളിലൂടെ വന്യമൃഗങ്ങളെ കൃഷിയിടത്തില് നിന്നും അകറ്റുവാനും കഴിയുന്നില്ല. കര്‍ഷകരോട് വന്യമൃഗങ്ങളില് നിന്നും രക്ഷനേടുവാന് ആയുധങ്ങളെടുത്ത് പോരാടുവാന് ആഹ്വാനം ചെയ്‌ത് ചില വിപ്ലവപ്രസ്‌ഥാനങ്ങള് കഴിഞ്ഞ ദിവസങ്ങളില് ഈ മേഖലകളില് പ്രചാരണം നടത്തിയിരുന്നു.\nസര്‍ക്കാര് പ്രശ്‌നത്തില് അടിയന്തരമായി ഇടപെട്ടില്ലെങ്കില് പ്രശ്‌നം ജനങ്ങളും വന്യമൃഗങ്ങളും തമ്മിലുളള ഏറ്റുമുട്ടലിലേക്ക് നീങ്ങുവാനുള്ള സാധ്യത തള്ളിക്കളയാനാവില്ല.